ועדת הכלכלה, כנסת 20, פרוטוקול מספר 583, 2017-09-17 12:00

איתן כבל: שלום לכולם.

איתן כבל: אני מבקש להתחיל את הדיון.

איתן כבל: שלום לך, גברתי מנהלת הוועדה, היועצות המשפטיות, רשמת, דובר, דוברים, חברי הכנסת, אורחים נכבדים.

איתן כבל: אני מתנצל בפניכם על זה שאני גורם לכם להגיע לכאן סמוך לראש השנה.

איתן כבל: אני יודע שרובכם אנשים מאוד אדוקים ועסוקים בהכנות לקראת החג, אבל הנושא, כפי שאמרנו גם, מספיק חשוב.

אחמד טיבי: זה באמת הפריע לי.

איתן כבל: ברשותכם, אני רוצה להגיד דבר חשוב.

איתן כבל: אני רוצה להעלות כאן שתי נקודות: קודם כל, לפתוח ולומר שיש נושא שבכוונתי לעסוק בו עם שובנו מפגרת הקיץ.

איתן כבל: אני סמוך ובטוח שכל חברי הכנסת יירתמו כדי לטפל בעניין הזה, וזה כל נושא השידורים של הקבוצות, שידורים מחו"ל.

איתן כבל: אני כבר לא הבנתי מה קורה עם העניין הזה, אני מוכרח לומר.

איתן כבל: אם יש משהו שאני מקבל עליו את אולי הלחץ הכי גדול, ונמצא כאן עודד קרמר, שמשגע אותי בעניין הזה, ואני אומר "משגע" במובן החיובי של המילה.

איתן כבל: לא רק הוא, אבל הוא זה שמוביל את כל המהלך הזה.

איתן כבל: זה נושא שאנחנו לא יכולים יותר כמחוקקים, רשות מחוקקת, לעמוד מנגד, ולא לתת לזה את התשובות.

איתן כבל: ברוך השם, היום למרות שהנבחרת שלנו כושלת, עדיין חלק מהקבוצות שלנו מנסות להראות את עצמן במפעלים שונים.

איתן כבל: לעיתים כיף לראות את זה, לעיתים לא.

איתן כבל: אני אומר את זה גם כאוהד של אחת הקבוצות שחטפה השבוע בראש.

איתן כבל: אבל חשוב שהעניין הזה יתחיל להיות חלק בלתי נפרד מהמערכת הכוללת.

איתן כבל: לא ארחיב בעניין הזה.

איתן כבל: עודד, אבל חשוב לי שתדע, וידע מי שצופה בנו, שזה נושא שמונח לפתחנו.

איתן כבל: אתי, בכוונתי כבר ביום שלישי כשאני נפגש עם שר התקשורת קרא, שהוא הולך להניח תזכיר חדש בענייני תקשורת, שיידע לו שזה אחד הנושאים שבכוונתי גם להניח בפניו - התמודדות עם השאלות האלה, זה דבר אחד.

איתן כבל: דבר שני - בנושא חובת המכירה אנחנו עוסקים כאן מעל ומעבר.

איתן כבל: אני מתכוון לסיים את זה היום, גם אם לא כולם יהיו מרוצים.

איתן כבל: יש רק נקודה אחת שאני כבר הודעתי שאני לא אעלה אותה היום וזה עניין העיצומים הכספיים כיוון שיש שם שאלות כבדות משקל ועוד לא התעמקנו.

<אתי בנדלר: התקדמנו כבר במגעים, ואנחנו צריכים לגבש נוסח מתוקן בנושא הזה עם משרד המשפטים ומשרד התקשורת והמועצה, ונציג המועצה לשידורי כבלים ולוויין.

איתן כבל: אוקי.

איתן כבל: יש גם כמה נקודות שארצה להציג בפנייך שהועלו בפנינו על-ידי הגורמים השונים על מנת שנבוא מה יותר מוכנים לעניין הזה.

איתן כבל: ברשותכם, אני רוצה לפתוח את הדיון.

איתן כבל: להזכירכם, בפעם הקודמת היינו כבר בתהליך ההקראה.

איתן כבל: יש שתיים-שלוש נקודות שנחדד אותן.

איתן כבל: אני מקווה שנסיים את התהליך הזה כמה שיותר מהר.

איתן כבל: ברשותכם, איפה אנחנו אוחזים, גברתי?

<אתי בנדלר: בסעיף 6סה הגענו עד לסעיף קטן (יא), וצריכים להמשיך מסעיף קטן (יב).

<אתי בנדלר: הצבענו על (יא), וצריכים להמשיך מסעיף קטן (יב).

<קריאה: בסעיף (יא) הדיון האחרון הסתיים בלי הכרעה, עד כמה שידוע לי.

<לאה ורון: סעיף (יד) הוצבע, סעיפים (יב), (יג) לא הוצבעו.

איתן כבל: ברשות

איתן כבל: כם, אני רק רוצה להזכיר במה דברים אמורים.

איתן כבל: דוד, חשוב שגם תהיה קשוב לעניין הזה.

איתן כבל: זה העניין של הבוררות ואני רוצה להזכיר את התהליך, איפה נעצרנו.

איתן כבל: יש הסכמה והיתה גם הסכמה של חברי הכנסת לגבי העניין של הבורר ותהליך הבוררות.

איתן כבל: היה ויכוח בפעם הקודמת סביב העניין שלא יכול להיות מצב שכל הכוח יהיה בידיו של הקונה בלי איזון אל מול המוכר.

איתן כבל: זו נקודה שהועלתה כאן, נדמה לי, על-ידי כל חברי הכנסת, אם לא חברי הכנסת.

איתן כבל: דהיינו, כיוון שאין חובת קנייה אלא חובת מכירה עלול להיווצר כאן מצב שהקונה ישחק את המשחק אל מול הקונה, וזה נותן לו נקודת מיקוח הרבה יותר טובה בתהליך.

איתן כבל: מכיוון שגם כך אנחנו נמצאים פה בעדינות, נוסעים על התפר, חברי הכנסת סברו שצריך שתהיה סנקציה אל מול הקונה כי הנחת העבודה שגם הקונה רוצה לקנות את המוצר ושיידע לו שבתהליך הבוררות הזה הוא לא יכול לשחק.

איתן כבל: הרי מה רצינו למנוע?

איתן כבל: שבאופן אוטומטי יגיד: אני מעדיף ללכת לבוררות.

איתן כבל: זאת אומרת, האוטומטיזציה הזו מקנה לו יותר כוח מול הקונה.

איתן כבל: בזמנו דיברנו על כך שתינתן סנקציה כנגד הקונה שאם הוא חוזר בו מהתהליך.

איתן כבל: כמדומני, דיברנו אז על תשעה חודשים שלא - - -

<אתי בנדלר: נכון, וזה עניינו של סעיף קטן (יב) שאליו הגענו.

איתן כבל: נכון.

איתן כבל: שמות אני לא זוכר, אבל עניינים אני זוכר, ברוך השם.

איתן כבל: אמרנו בתהליך הזה לייצר איזון בתהליך.

איתן כבל: שם הפסקנו.

איתן כבל: אפורי, אני כבר נותן לך, בתנאי שאתה לא מקלקל.

איתן כבל: אני אאפשר שתיים-שלוש מילים לכל אחד חברי הכנסת.

דוד ביטן: את זה אמרנו שנעשה שנה.

דוד ביטן: פה אמרנו שנתקן.

איתן כבל: תיכף.

איתן כבל: אפורי, בבקשה.

<תמיר אפורי: עו"ד תמיר אפורי, מייצג את צ'רלטון.

<תמיר אפורי: אני רוצה להזכיר שבדיון הקודם, לפני שיצאנו לחופשת הקיץ, השאלה שהיתה על הפרק היא מדוע רק צד אחד יהיה חייב בתוצאות הבוררות ולא השני.

איתן כבל: תמיר, אני מבקש מאדוני להתקדם.

איתן כבל: את זה אני כבר אמרתי.

אחמד טיבי: חשוב שהוא יגיד כי לא הייתי בישיבה הקודמת.

אחמד טיבי: אני רוצה לשמוע.

איתן כבל: אבל אני אמרתי את זה כבר.

<תמיר אפורי: התשובה המתבקשת היא שמי שכבר החליט ללכת לבוררות וניהל הליך והתקבלה החלטה, שני הצדדים צריכים להיות מחויבים בה ולא צד אחד.

<תמיר אפורי: בכלל, הרעיון שהולכים להליך ורק צד אחד מחויב בו הוא רעיון כמעט לא מתקבל על הדעת בשיטת משפט.

<תמיר אפורי: הסנקציה כביכול היא לא סנקציה, הסנקציה שאומרת: אם אתה לא רוצה אז אל תקיים את זה.

איתן כבל: עו"ד אפורי, אני מתכוון להעביר.

איתן כבל: כבר התקדמנו.

<קריאה: - - -

איתן כבל: אדר, אדר, סליחה.

איתן כבל: אנחנו כבר קיימנו את הדיון בשאלה הזו, התקדמנו גם בבקשה של ONE לייצר את האיזון הזה.

איתן כבל: אני לא מתכוון לפתוח את זה מחדש.

איתן כבל: הדבר היחיד שהסכמתי עליו זה שהסנקציה תהיה לשנה ולא לתשעה חודשים – לא מעבר לזאת.

<תמיר אפורי: כבוד היושב-ראש, זה לא מה שהיה בדיון הקודם.

<תמיר אפורי: גם אני הייתי פה, כולנו היינו פה.

<תמיר אפורי: בדיון הקודם - - -

איתן כבל: עו"ד אפורי, גם אני הייתי פה.

איתן כבל: כן, בבקשה.

<יורם מוקדי: יורם מוקדי, סמנכ"ל התוכן של הוט.

<יורם מוקדי: אכן הנושא הועלה ואדוני תיאר את זה במדויק.

<יורם מוקדי: כשפלטפורמה, גוף כלשהו - זה יכול להיות הוט, סלקום, זו יכולה להיות מחר פלטפורמה חדשה - כשהיא מנהלת משא-ומתן יש לה את כל האינסנטיב ואת כל הרצון להגיע להסכמה בגלל שאם לא - יש פה מומחה שפוסק.

<יורם מוקדי: אגב, הוא צריך לפסוק תוך חודש, זה לא הליך בוררות ארוך.

איתן כבל: נכון.

<יורם מוקדי: אחרי זה היא לא יכולה לגעת באירוע הזה.

<יורם מוקדי: אם היא לא מקבלת את אותה פסיקה היא לא יכולה לגעת באירוע הזה תשעה חודשים או שנה, כפי שהוועדה תחליט.

איתן כבל: זו סנקציה כבדה.

<יורם מוקדי: היא כבדה מאוד.

<יורם מוקדי: לכן, יש את כל המוטיבציה לפלטפורמה להגיע להסכמה כי אם לא היא מנהלת הימור מאוד מאוד גדול כי היא הרי רוצה לשדר.

איתן כבל: נכון.

<יורם מוקדי: דבר שני, כפי שאמרתי בדיון הקודם, מלוא המידע נמצא אצל מי שמוכר את הזכויות.

<יורם מוקדי: במקרה הזה, מי שקנה את זכויות השידור ולא אצל הפלטפורמות.

<יורם מוקדי: הוא יודע בכמה הוא קנה, אני לא יודע בכמה הוא קנה, ואני לא אדע בכמה הוא קנה עד שזה לא יגיע לאותה פסיקה של המומחה.

<יורם מוקדי: הוא יכול לספר לי בכמה הוא קנה, הוא יכול לא לספר לי בכמה הוא קנה.

<יורם מוקדי: לכן, פער המידע פה - - -

<אתי בנדלר: גם לא ברור שהוא יידע לאחר פסיקת המומחה.

<אתי בנדלר: הוא לא צריך לפרש את זה - המומחה.

<יורם מוקדי: בדיוק.

<יורם מוקדי: לכן, אני אומר אני מנהל משא-ומתן עיוור לגמרי, ולכן לי יש את כל המוטיבציה כי הסנקציה שלא לשדר מפעל, ואנחנו מדברים על מפעלים חשובים פה ולא על מפעלים לא חשובים, הם כאלה שיש לי את כל המוטיבציה להגיע להסכמה אתו.

איתן כבל: דרור שטרום, בבקשה.

<דרור שטרום: דרור שטרום, מייצג את ערוץ הספורט לצורך הדיון הזה.

<דרור שטרום: הנושא הזה של הסנקציה, לדעתי, לגמרי לא רלוונטי בגלל שההסדר כולו לוקה בסתירה פנימית, ותיכף אסביר אותה.

<דרור שטרום: הרי למה אנחנו בכלל כופים על מישהו שהוא בעל זכויות שידור לעשות חובת מכירה?

<דרור שטרום: אנחנו עושים את זה בגלל ההנחה, כמו בהגבלים עסקיים, שזה מוצר שהוא מוצר חיוני.

<דרור שטרום: זה מוצר שהוא הכרחי שבלעדיו פלטפורמה רב-ערוצית לא יכולה לפעול.

<דרור שטרום: זו הנחת היסוד.

<דרור שטרום: כי אם זו לא הנחת היסוד אין שום בסיס חוקתי להתערב בקניין של מישהו ולהגיד לו: תמכור את הסחורה שלך.

<דרור שטרום: מאחר וזו הנחת היסוד לא יכול להיות מצב שדבר שהוא חיוני לפי בעל הפלטפורמה, הוא חייב אותו כמו חמצן לנשימה, הוא אחרי בירור של שלושים יום יחליט שלא מתאים לו.

מכלוף מיקי זוהר: יש אותו לכול, חוץ חברת מאורנג'.

מכלוף מיקי זוהר: אז מה הסיפור?

מכלוף מיקי זוהר: צריך גם לציין עובדה שיש את זה לכולם, חוץ מחברת אורנג'.

מכלוף מיקי זוהר: כרגע יש רק חברה אחת שזקוקה ל - - -

<דרור שטרום: לא, אני לא מדבר עכשיו לא על חברת אורנג' ולא על חברת סלקום.

<דרור שטרום: אני מדבר ברמה העקרונית.

<דרור שטרום: אתה מכריח חברה למכור קניין שלה.

מכלוף מיקי זוהר: זה חברה אחת אבל.

<דרור שטרום: לא משנה כרגע, אפילו לשלוש חברות.

מכלוף מיקי זוהר: כל החברות רכשו.

מכלוף מיקי זוהר: זה חברה אחת, זה חוק למען חברה אחת.

<דרור שטרום: בסדר, זה היבט אחר.

<דרור שטרום: אתה מדבר על משהו אחר שגם הוא בעיניי פגום וזה שעושים חוק לטובת משא- ומתן פרטני.

<דרור שטרום: אבל אני אומר מעבר לזה.

<דרור שטרום: בוא נשכח רגע אחד מהעניין הזה.

<דרור שטרום: ברמה העקרונית לגמרי או שהשידור הזה הוא חיוני לבעל הפלטפורמה כדי להיכנס לשוק ואז הכריע מומחה בטענות האלה - שיתכבד וייקח את זה.

<דרור שטרום: ואם זה לא חיוני, על מה אנחנו מתערבים פה?

<דרור שטרום: למה לכפות בכלל את כל הכפייה הזו?

<דרור שטרום: יש פה טיעון שהוא סותר לגמרי.

<דרור שטרום: אם היה בבית-משפט מישהו שבא ואומר: מצד אחד, זה חיוני.

<דרור שטרום: אני חייב את זה.

<דרור שטרום: מצד שני, אה, המומחה פסק 10% יותר ממה שהחלטתי, לא רוצה - זה לא הולך.

איתן כבל: תודה.

איתן כבל: כן, בבקשה.

<אודי מילנר: אודי מילנר, ONE.

<אודי מילנר: מבחינת המטרה פה היא שהצדדים יגיעו להבנות בלי שיצטרכו ללכת למומחה.

<אודי מילנר: ברגע שהסנקציה היא לא מחייבת, ברגע שהחלטת המומחה לא מחייבת את שני הצדדים, זה יגרום לזה שקודם כל הולכים למומחה.

<אודי מילנר: קודם כל, בוא נראה מה המומחה אומר, ומפה נתחיל לעשות את המשא-ומתן.

<אודי מילנר: אם נגדיר שזה מחייב את שני הצדדים, שני הצדדים לפני שהולכים למומחה ינסו למצות את המשא-ומתן, להגיע לדיל הכי טוב מבחינתם שהם חושבים, ורק אם הוא כושל ילכו.

<אודי מילנר: אחרת אוטומטית הולכים למומחה.

איתן כבל: כן, בבקשה.

<ניר יוגב: ניר יוגב, סלקום.

<ניר יוגב: למי שלא מכיר אותי, אני לא מייצג את צה"ל.

<ניר יוגב: אני פשוט עושה מילואים.

<ניר יוגב: ראשית, אני רוצה לחזור על מה שנאמר בדיון הקודם.

<ניר יוגב: הוט וסלקום לא היו נמצאות פה בשביל להילחם על הצעת חוק שעוזרת לפרטנר, תאמינו לי.

<ניר יוגב: אנחנו נמצאים פה כי אנחנו מבינים שהיום זה פרטנר ומחר זה סלקום ומחרתיים זה הוט ועוד שבוע זה יס.

<ניר יוגב: הצעת החוק הזו היא חשובה לכל הפלטפורמות, גם לסלקום, למרות שזה עוזר כרגע לפרטנר.

<ניר יוגב: שנית, אני רוצה להתייחס למה שאמר דרור.

<ניר יוגב: צריך להבין שכמו שאמר יורם אנחנו מנהלים משא-ומתן כמו עיוורים.

<ניר יוגב: אנחנו לא יודעים באמת מה המחיר.

<ניר יוגב: מישהו בא ורוצה מיליון שקל על משהו ואני לא יודע אם זה עלה לו 100,000 או אם זה עלה לו 900,000.

<ניר יוגב: לכן, יכול להיות שבסופו של דבר נגיע לבורר.

<ניר יוגב: יכול להיות מצב שבו הבורר אומר: מיליון השקל שביקשו ממך, זה המחיר ההוגן.

<ניר יוגב: אתה בתור שחקן תחליט שהמיליון שקל הזה שחשבת שאתה יכול לקבל את זה בחצי, אם המחיר הוא באמת מיליון אתה לא יכול לשלם את זה.

<ניר יוגב: אתה פשוט לא יכול לשלם את זה למרות שזה חשוב.

<ניר יוגב: מה לעשות, לא כל מה שפלטפורמה רוצה לרכוש, בסוף היא מחליטה לרכוש.

<ניר יוגב: יש מצבים שבהם המחירים שמבקשים הם גבוהים מדי ואתה מוותר על תוכן מסוים בשביל להציע תוכן אחר.

<ניר יוגב: זה האלטרנטיבות שאתה משחק כשאתה קונה.

<קריאה: לזה קוראים שוק חופשי, אבל פה מבקשים לא שוק חופשי.

<ניר יוגב: כן, שוק חופשי שאתה מנהל תחרות ויש לך אלטרנטיבה.

<קריאה: הם מתנגדים לשוק חופשי.

<ניר יוגב: אדר, כשאתה רוצה לשדר את הליגה הישראלית ואין לך מידע - - -

איתן כבל: חברים, אני מציע.

איתן כבל: כל אחד והמילון שלו איך הוא מגדיר שוק חופשי.

איתן כבל: זאת אומרת, כל עוד זה עוזר לי, זה שוק חופשי.

איתן כבל: אנחנו כאן כדי למצוא איזונים ולא כדי להגדיר מי מכופף את מי – דרך פעולה.

<ניר יוגב: לכן, אני חושב שאי-אפשר לחייב שחקן שאינו יודע מה הן העלויות מראש לקנות ולהתחייב גם אם זה מה שהבורר יקבע.

<ניר יוגב: תודה.

איתן כבל: אסף, בבקשה.

<אסף וסרצוג: אני לא רוצה להיכנס לכל הסעיפים עוד פעם, רק רציתי להגיב לטענה של חבר הכנסת זוהר שזה חוק שהוא ספציפי לפרטנר.

<אסף וסרצוג: חשוב להבהיר שני דברים: אחד, יש היום שני מיזמים אינטרנטיים שקיימים במקביל: אחד של הוט ואחד של יס.

<אסף וסרצוג: גם הם צריכים לחתום על הסכמים.

<אסף וסרצוג: אני לא יודע מה מצב ההסכמים הקיימים שלהם.

<אסף וסרצוג: יכול להיות שבהסכמים הקיימים לחלקם יש כבר הרחבה לאינטרנט אז הם לא צריכים לחדש.

<אסף וסרצוג: מהידע שלי, לפחות לאחת מהן - - -

<קריאה: זה חוק צופה פני עתיד.

<אסף וסרצוג: נקודה שנייה, אני מזכיר שכבר התחלנו.

<אסף וסרצוג: למעשה, המתווה של החוק הזה גובש ביוני 2016.

מכלוף מיקי זוהר: זה שהדברים הסתדרו, עם השוק החופשי זה פעל לבד.

<אסף וסרצוג: לא, שניה – בינוי 2016.

<אסף וסרצוג: זה משחק חוזר.

<אסף וסרצוג: ההסכמים פה הם לא הסכמים לעשרים שנה, הם הסכמים לשלוש שנים, לחמש שנים.

מכלוף מיקי זוהר: - - - הפעם החברות הסתדרו, פעם הבאה הן כנראה לא יסתדרו.

מכלוף מיקי זוהר: בוא ניתן יתרון לחברות ה - - - ולחברות הכבלים.

מכלוף מיקי זוהר: בוא ניתן להם יתרון במשא-ומתן הבא העתידי.

מכלוף מיקי זוהר: אנחנו לא רוצים - - -

איתן כבל: אאפשר לך.

איתן כבל: מיקי, תודה.

<אסף וסרצוג: אני רק אסביר.

<אסף וסרצוג: במצב שבו יש לך תנאי שוק רגילים, אין צורך להתערב.

<אסף וסרצוג: אם תחזור לפרוטוקולים של הדיונים הראשונים תשמע גם אותם וגם את משרד התקשורת אומרים.

<אסף וסרצוג: בדרך קבע אנחנו לא אוהבים להתערב בשוק התקשורת, להיפך – לנסות שהוא יהיה כמה שיותר פתוח וחופשי.

<אסף וסרצוג: אלא מה?

<אסף וסרצוג: יש לך פה מצב מעוות מסוים.

<אסף וסרצוג: לצורך העניין, לבעלי הזכויות שמתחילים את השרשרת יש לה שליטה מסוימת, זה אחר כך עובר לערוצי הספורט, וזה מייצר איזשהו מצב בשוק.

<אסף וסרצוג: גם המצב שהיה קיים לפני שסלקום חתמה היה מצב מעוות.

<אסף וסרצוג: יכולת להגיד: כולם הסתדרו.

<אסף וסרצוג: אבל הם הסתדרו באיזשהו תנאי מסוים כדי ש - - - למישהו, מישהו שילם את ההסתדרות הזו.

<אסף וסרצוג: לכן, מה שאנחנו רוצים זה שלאורך זמן, וגם מאחר וזה משחק חוזר, שיהיה פה איזה משהו שמסדיר את הכללים.

<אסף וסרצוג: זה לא חוק ספציפי לאף אחד.

<אסף וסרצוג: אפשר לצבוע אותו כך כי זה נוח, אבל זה לא כך.

מכלוף מיקי זוהר: נכון לעכשיו, החוק הזה, בתאריך - - - לספטמבר 2017 מסייע לחברה אחת בלבד, לחברת פרטנר.

<אסף וסרצוג: לא, גם ליס ולהוט.

<אסף וסרצוג: המיזמים של יס והוט - - -, הם נועדו להוריד מחירים לצרכן.

<אסף וסרצוג: אם אתם רוצים שהם ייפתחו ויהיו אטרקטיביים ויורידו מחירים לצרכן - - -

איתן כבל: וסרצוג, תודה.

איתן כבל: נציג משרד האוצר, בבקשה.

<דודי קופל: עו"ד דודי קופל, הלשכה המשפטית.

<דודי קופל: אנחנו מציעים להוסיף בנוסף.

<דודי קופל: מכיוון שאנחנו מדברים פה בסיטואציה שבסופו של דבר בעל התכנים, המפיק, לא מעוניין לרכוש את ה- - -, אנחנו מציעים שכל העלויות של המומחה יוטלו עליו.

איתן כבל: אין לי בעיה עם זה, אבל העלויות של זה זה לא מה שיפיל את העסקה.

איתן כבל: זה הגיוני, הוסכם.

איתן כבל: אין בעיה.

<דרור שטרום: זה משמעותי.

איתן כבל: כן.

איתן כבל: עו"ד דרור חברי, אני מבין את מה שאתה אומר.

איתן כבל: אני לא נגד, אני רק אומר שהבעיה שלי היא קצת יותר גדולה מה - - -

<דרור שטרום: אני מסכים לגמרי, רק שים לב שבכל החקיקה הישראלית שיש בה הרבה מאוד סעיפי בוררות ומומחים אין סעיף אחד כזה שצד אחד יכול פתאום להחליט: לא מתאים לי ולברוח.

<דרור שטרום: אין סעיף אחד כזה.

איתן כבל: אדר, בבקשה.

<אדר זהבי: אדר זהבי, צ'רלטון.

<אדר זהבי: ברשותכם, משפט אחד לחברי הכנסת היקרים וליושב-ראש היקר כמובן.

<אדר זהבי: השאלה היחידה שפה אתם צריכים לשאול את עצמכם לגבי החוק הזה היא מה המטרה.

<אדר זהבי: האם המטרה היא להטיב עם פרטנר או אם המטרה היא לחייב את פרטנר שיהיה שם שידורים?

<אדר זהבי: זו המטרה.

<אדר זהבי: אם אתם רוצים להטיב עם פרטנר, נפלא.

<אדר זהבי: תנו להם סנקציה של תשעה חודשים ושהם יבחרו.

<אדר זהבי: אם אתם רוצים לחייב את פרטנר, אם אתם רק רוצים שיהיה בפרטנר שידורים, אז יש בוררות, ואם בוררות יש אז יש שידורים - - - מחייבים אותה.

<אדר זהבי: זה הכי פשוט בעולם.

<אדר זהבי: מה שתבחרו – להטיב או לחייב.

איתן כבל: תודה, אדר.

איתן כבל: נציג יס, בבקשה.

<אלעד רונן: אלעד רונן, מייצג את יס.

<אלעד רונן: רק לחזק את מה שניר אמר ובתגובה לדברים של מיקי.

<אלעד רונן: הבעיה היא לא רק של פרטנר, הבעיה היא של כל הפלטפורמות.

<אלעד רונן: גם יס וגם הוט נכנסות לשירותי ה - - -, וגם הם יצטרכו את הזכויות האלו.

<קריאה: יש להם כרגע.

<אלעד רונן: יש ויש.

<אלעד רונן: אני לא יודע מה יש למי, אבל הבעיה היא כאן ועכשיו.

<אלעד רונן: לגבי פסיקת המומחה - אני מזכיר שכל הסיפור הזה נועד לאזן או להכניס שפיות בשוק הזכויות.

<אלעד רונן: אם תהיה הצעה שמחייבת את הקונה אז אנחנו מעקרים את כל האלמנט הזה.

<אלעד רונן: הרי מה יקרה?

<אלעד רונן: אם רוצים, יכולים לקנות בכל מחיר.

<קריאה: יש מומחה שאתה סומך עליו, הוא בודק את זה.

<אלעד רונן: כן, אבל אם אתה קונה במאה מיליון והמומחה אומר - - - במאה מיליון, אז יש אינסנטיב להעלות עוד את שוק הזכויות.

מכלוף מיקי זוהר: לקחתם בחשבון שהחוק הזה יכול להביא למצב שזכויות השידור יירכשו במחיר הרבה יותר גבוה?

<קריאה: זו שאלה חשובה.

<קריאה: כן, אנחנו לקחנו בחשבון.

<אסף וסרצוג: כן.

<אסף וסרצוג: קודם כל, צריכים להבהיר.

<אסף וסרצוג: מה שאנחנו עושים לגבי הערוצים לא אמור להשפיע בכלל על מחירי הזכויות כי המחיר נקבע על-ידי השוק בסופו של דבר.

מכלוף מיקי זוהר: אנחנו יודעים שאת המחיר קובעות בעלי זכויות השידור, אם זה הליגה הספרדית, הליגה הברזילאית או הליגה האנגלית.

מכלוף מיקי זוהר: להם יש מטרה, הם רוצים למכור את זה בכמה שיותר יקר.

מכלוף מיקי זוהר: אין להם שום עניין פה עם הליגה, עם ישראל.

מכלוף מיקי זוהר: אנחנו פחות מעניינים אותם.

<אסף וסרצוג: אפשר גם לצאת אפילו עם נקודת הנחה שאם היום הם יכולים למכור, הם ימכרו במחיר המקסימלי שהם יכולים למכור היום.

מכלוף מיקי זוהר: עד פה זה ברור.

מכלוף מיקי זוהר: כרגע אנחנו נשענים על האינטרס של הרוכשות של הזכויות שעושות מאמצים להפחית כמה שיותר במחיר

<אסף וסרצוג: ממי עושים מאמצים להפחית?

מכלוף מיקי זוהר: הן רוצות - - - כמה שפחות כדי להרוויח יותר.

<אסף וסרצוג: אבל כמו שאמרנו, בעלי הזכויות לא ממש סופרים אותנו.

מכלוף מיקי זוהר: עזוב, אני כרגע לא מתייחס למכתב של בעלי זכויות השידור שאמרו שאם אנחנו נתערב בשוק אז יכול להיות שהם יחרימו אותנו.

מכלוף מיקי זוהר: כרגע אני שם את זה בצד.

מכלוף מיקי זוהר: בוא נדבר כרגע על העובדה שיש לנו אצל רוכשות זכויות השידור אינטרס לרכוש את זה בכמה שפחות כסף.

מכלוף מיקי זוהר: החוק הזה יביא למצב שיגידו להם: חבר'ה, אתם תיקנו את הזכויות במחיר מסוים, אנחנו נקבע כמה תרוויחו.

מכלוף מיקי זוהר: נניח 10% או 20% רווח, ואני סתם זורק מספר, מהמחיר שרכשתם.

מכלוף מיקי זוהר: זה המקסימום שאתן יכולות להרוויח.

<אסף וסרצוג: מי יקבע את זה?

מכלוף מיקי זוהר: החוק שלנו פה, החוק שלנו קובע מה - - -

<אסף וסרצוג: על מה המומחה מתבסס?

מכלוף מיקי זוהר: ההתבססות שלו, מבחינתי, היא פחות רלוונטי - - -

איתן כבל: הדיון ביניכם מרתק, אבל אני נאלץ להפסיק אותו.

עבד אל חכים חאג' יחיא: אני חושב שצריך לחדד במה יתעסק הבורר.

איתן כבל: זה כבר נאמר, זה אחד הוויכוחים.

מכלוף מיקי זוהר: איתן, השורה התחתונה היא שאתם עם החוק הזה מעקרים את האינטרס של חברות רכישת הזכויות לרכוש את זה בזול.

איתן כבל: מיקי יקירי, תודה.

איתן כבל: אתי, אני רוצה שתתייחסי אם יש לך מה לומר בעניין הזה.

<אתי בנדלר: כמובן שהעמדות היו מאוד צפויות.

<אתי בנדלר: נקודת המוצא שכשכופים על בעל הזכות למכור את הזכות שלו היא שבאמת מדובר במוצר חיוני שחשוב מאוד לבעלי הפלטפורמות כדי לבסס את עצמן.

<אתי בנדלר: אני רוצה לזכור שיש כאן עוד גורם אחד במשוואה הזו שלא הוזכר, כי הוזכרו כאן רק בעלי הפלטפורמות ובעלי הזכויות, והם הצרכנים.

<אתי בנדלר: רוצים גם לאפשר לצרכנים לצפות בשידורים האלה בפלטפורמה שהם קשורים אליה או שהם יבחרו.

יוסי יונה: אתי, תודה.

יוסי יונה: עד כה את היחידה שדיברת עכשיו על האינטרס של הצרכנים.

<אתי בנדלר: לכן, גם מבחינה זו החוק בא לחייב את בעל הזכות למכור לבעלי הפלטפורמות.

<אתי בנדלר: בעל פלטפורמה בוודאי רוצה לשדר את ה - - -

<קריאה: באותה מידה שהמוכר רוצה למכור.

<קריאות: לא פחות.

<קריאות: לא בכל מחיר, זה לא נכון.

<אתי בנדלר: אני לא יודעת.

<אתי בנדלר: אולי במידה רבה יותר כי אותו זה יבסס כבעל הפלטפורמה שהוא יוכל להציע שידורי עוגן כאלה.

<אתי בנדלר: אבל אני מתחברת לחלוטין עם מה שאמר נציג פרטנר.

<אתי בנדלר: יכול להיות שהוא לא יכול לעמוד בסכום שנקבע, בסופו של דבר.

<אתי בנדלר: לצורך העניין, דרשו ממנו מיליון שקל, לצורך העניין, לעונה והוא חשב שזה מוטרף, ובא הבורר ואומר: זה באמת מיליון שקל.

<אתי בנדלר: הוא לא יכול לעמוד.

<אתי בנדלר: אז מה עושים?

<אתי בנדלר: האם יכריחו אותו לרכוש בכסף שאין לו?

<אתי בנדלר: זה ברור שאי-אפשר לחייב במקרה הזה רכישה.

<אתי בנדלר: אני לא רואה שיש כאן איזושהי פגיעה חוקתית בקניין של בעל הזכות בגלל שבעל הפלטפורמה לא יכול לרכוש במחיר שקבע הבורר.

<אתי בנדלר: אבל כיוון שאין אינטרס לאפשר לבעל הפלטפורמה לטרטר כל פעם את המערכת, לטרטר את בעלי הזכויות, הוצע בצדק לומר לו: אוקי, אתה לא יכול לרכוש?

<אתי בנדלר: אז עכשיו שב בשקט איזושהי תקופה.

<אתי בנדלר: כי אם אין לך כסף עכשיו - - -

דוד ביטן: - - - שנה.

<אתי בנדלר: אני לא מתווכחת על העניין כרגע.

<אתי בנדלר: ואם רוצים להוסיף על זה עוד שזה לא יהיה תשעה חודשים אלא שנה, ורוצים להוסיף על זה עוד איזושהי סנקציה שבמקרה כזה הוא יישא בתשלום הבורר כדי ליצור אצלו אינסנטיב מוגבר לשלם את הסכום שהבורר קובע, גם עם זה אפשר לחיות.

<אתי בנדלר: אבל לחייב אותו זה פשוט לא מעשי.

<אתי בנדלר: ואם הוא לא יכול לעמוד, אין לו מאיפה לגייס את הסכום הזה?

<אתי בנדלר: אני רוצה להזכיר שוב שאת הוצאות הבוררות הזו צריכים לזכור שהמועצה בהתאם לסעיפים שכבר דיברנו, היא צריכה לקבוע כללים לקביעת הוצאות הבוררות.

<אתי בנדלר: יש להניח שבקביעת ההוצאות האלה היא תביא בחשבון גם את העובדה שבמקרה של אי-רכישה על-ידי הפלטפורמה, כל ההוצאות יחולו על הצד הזה, הצד שאולי נמצא במחסור כספי כי אחרת במקרה רגיל ההוצאות כאמור לפי שאושר מתחלקות בין שני הצדדים.

איתן כבל: אתי, תודה לך.

איתן כבל: דוד, חשוב לי שתיכנסו.

איתן כבל: חברים, תקשיבו טוב.

איתן כבל: שמעתי את כל הדוברים, את כל האמירות, את כל מה שנלחש לי באוזן ונלחש לכם ונאמר.

איתן כבל: כל אחד מדבר כאילו הוא מייצג את הצרכן.

איתן כבל: אני לא מקבל את זה.

איתן כבל: נכון לרגע זה, וזה לגיטימי, שלא תחשבו שיש לי אל הפלטפורמות או אל בעלי התכנים איזשהן טענות.

איתן כבל: אלה הם גופים עסקיים, כל אחד מנסה למקסם את הרווח שלו, וזה בסדר גמור כל עוד זה לא חזירי.

איתן כבל: זאת אומרת, גם אם זה גוף עסקי ראוי שהוא לא יהיה חזירי - זה צד אחד של העניין.

איתן כבל: תפקידנו כבית מחוקקים למצוא את נקודות האיזון שלצערי עדיין לא מתקיימות היום.

איתן כבל: אין בי כעס על אף אחד מהצדדים כשהוא מניף את הדגל איך הוא נדפק מהתהליך.

איתן כבל: בסדר, שמעתי.

איתן כבל: הקירות האלה כבר שמעו הכול ועוד ישמעו.

איתן כבל: אנחנו מנסים למצוא איזון.

איתן כבל: אין זה כאן מתפקידנו, ואבוי לנו אם אנחנו כאן משרתים צד כזה או אחר.

איתן כבל: בתהליכי חקיקה לפעמים יש נקודה שנראית שהיא מקדמת תהליך של גורם מסוים, אבל היא לא אמורה לבוא על חשבון זה שהיא דופקת בצורה משמעותית אלא כדי לייצר את האיזון בתוך התהליכים.

איתן כבל: נכון לרגע זה, אין איזון נכון.

איתן כבל: לכן, אני אומר את זה גם לדרור ולכל הפלטפורמות שנמצאות בצד אחד.

איתן כבל: ומעניין, יש להם קול אחד.

איתן כבל: מצד שני, עומדים הגופים שלהם התכנים ולהם יש קול דומה.

איתן כבל: אין בי שום טענה על העניין הזה אני אומר את הדבר הבא אחרי עמל רב כי גם אני הצעתי למדינה למשוך.

איתן כבל: לא הצענו את זה, אדוני יושב-ראש הקואליציה?

דוד ביטן: הם בעצם התווכחו.

איתן כבל: אני הודעתי, ואני אומר את זה גם לחבריי חברי הכנסת.

איתן כבל: אני תמיד שואל: מה עם הכבוד שלנו?

איתן כבל: הוא לא חשוב פה למישהו?

איתן כבל: חברי הכנסת שנרמסים, עושים מאתנו - - - .

איתן כבל: שהאוצר יישב בתוכו ויקבל את ההחלטות.

איתן כבל: אם מאן דהוא חושב שזה לא נכון, שיקום וימשוך את החוק.

איתן כבל: אני לא עושה עבודה לאף אחד.

איתן כבל: אדר, אני אומר את זה גם לך בקול.

איתן כבל: זה לא מעניין אותי.

איתן כבל: אם אתה תשמע את דעתי האמיתית לגבי כל אחד מהפלטפורמות, ואני אומר אותה, וזה לא המקום עכשיו לעסוק בזה, גם כצרכן - - -

<אדר זהבי: איתן, אבל זה צריך להיות - - -

איתן כבל: אדר, אני אוציא אותך.

איתן כבל: הזכרתי את שמך, לא אמרתי לך לענות לי, די.

איתן כבל: זה לא סיכום סופי, אבל זה לקראת הסיכום.

איתן כבל: יש כמה נקודות שאני רוצה להבהיר: נקודה ראשונה, גם לבקשת גורמים באוצר, וגם אם בהסכמה של כל הגורמים באוצר, אני מקווה, תחולת החוק תהיה ל-15 חודש, בעוד 15 חודשים.

איתן כבל: זה יאפשר לכל הגורמים להתארגן.

<אתי בנדלר: מועד התחילה, לא התחולה.

איתן כבל: המועד, כן - תחילה.

איתן כבל: אני מתנצל.

איתן כבל: גברתי, תודה.

איתן כבל: שנית, ופה אחרי זה אף אחד לא יכול להגיד: אתה משרת אחד, אתה משרת את השני, אתה משרת את זה.

איתן כבל: כולם נמצאים פה על הסקלה.

איתן כבל: לי ברור, ואני אומר את זה לפלטפורמות: סלקום ואחרים.

איתן כבל: אגב, אף אחד עוד לא שכנע אותי שהחוק הזה הוא חוק לא נכון.

איתן כבל: יש את השלב הראשון שעכשיו הגופים הגיעו ביניהם - בגלל הלחצים גם של החקיקה הצליחו להתקדם.

איתן כבל: יהיה עוד שלב והוא יגיע הרבה יותר מהר ממה שנדמה.

איתן כבל: הוא יהיה, הוא יהיה.

איתן כבל: אם יש את החוק הזה, הוא מכניס מערכת שלמה לתוך כללי משחק.

איתן כבל: אני מקווה שנוציא תחת ידנו את התוצאה הכי טובה.

<קריאה: - - -

איתן כבל: נכון, אם פתאום יסתבר שהכול הפוך.

עבד אל חכים חאג' יחיא: אבל כשאנחנו מחוקקים את החוק - - -

איתן כבל: משתדלים, ברור.

איתן כבל: אם פתאום – הרי דברים כאלה קרו.

איתן כבל: אתה לא יכול לדעת.

איתן כבל: אני לא מכיר הרבה חוקים, בוודאי לא בוועדה הזו, שטחנו אותם עד דק כמו שהחוק הזה נטחן.

איתן כבל: דבר שני, הסנקציה שתוטל על הקונה תהיה 12 חודשים.

איתן כבל: אני מאלה, בשונה מאחרים, שסבור שזה רוצה לקנות וזה רוצה למכור.

איתן כבל: העניין הזה שתהיה פלטפורמה בלי אחד תכני הספורט, קשה לי כאוהד לראות את זה כשהכול פתוח אצלי.

איתן כבל: ואם יש משהו שאני אדע - למשל, שהפלטפורמה שאני נמצא אצלה, לא יהיה לה לתת לי את הכול - מה זה משנה אם אני צופה בזה או לא?

איתן כבל: כאוהב ספורט, ויש כאן במקרה אנשים שאני בטוח שאם אין להם את כל הערוצים, אז לא - - -.

איתן כבל: זה המחיר הכבד, אבל זה גם הדבר שבו חלק ניכר מאתנו צופה כשהוא חוזר בלילה מעבודת הכנסת.

איתן כבל: לכן, אלה הנקודות המרכזיות שאני מניח לפתחנו.

איתן כבל: אני חושב שהלכנו כאן כברת דרך גדולה מאוד בעניין הזה.

<דרור שטרום: מה עם ההוצאות של הבוררות?

איתן כבל: תיכף נתייחס לזה.

איתן כבל: דרור, זו הצעה שהועלתה.

איתן כבל: היא לא קיימת כאן עדיין ואנחנו נראה.

איתן כבל: תיכף אתי תגיד לנו איך ונקיים דיון על הוצאות הבוררות, איך הן משתלבות בתהליך הזה.

<אתי בנדלר: אנחנו מיד נגיע לזה בסעיפים הקטנים בהמשך.

<אתי בנדלר: צריכים לשנות שם כשנאמר שהוצאות הבוררות מתחלקות חצי בחצי.

איתן כבל: כן.

איתן כבל: כן, בבקשה.

<אודי מילנר: אני חושב שזה לא סנקציה.

<אודי מילנר: 12 חודשים – אין לזה משמעות.

<אודי מילנר: אם נערכים לעונה שאחרי, זה נותן להם זמן מספיק להיערך.

<אודי מילנר: זה הופך להיות הדרך למשא-ומתן.

<אודי מילנר: כל משא-ומתן ילך קודם כל לבורר.

איתן כבל: אודי, באמת, באמת, באמת, יש רגעים ובעת ההיא המשכיל יידום.

איתן כבל: יש רגע כזה והוא הרגע הזה.

איתן כבל: אם רצית לומר את הדברים לפרוטוקול אז אמרת אותם לפרוטוקול.

<אודי מילנר: זה ממש לא לפרוטוקול.

<קריאה: זה הנתיב שאתם בונים.

<אתי בנדלר: ממש לא, לא.

<אתי בנדלר: יש לזה גם תשובה פרקטית.

<אתי בנדלר: כי אם הבורר קבע סכום כזה שבעל הפלטפורמה לא יכול לעמוד בה ולכן הוא דוחה, הוא אומר: אני לא ארכוש, הוא יודע ששנה הוא לא יכול לקנות, הוא יודע שהוא צריך לשלם את הוצאות הבורר.

<אתי בנדלר: אבל הוא יודע עוד משהו, הוא יודע עכשיו מה סדר הגודל של הסכום שנדרש גם לעתיד.

<אתי בנדלר: לכן, הוא ישקול היטב אם לפנות עוד פעם או לא.

<אודי מילנר: אנחנו מאוד רוצים להגיע - - -

עבד אל חכים חאג' יחיא: - - - וזה החשבון שהוא צריך לקחת.

איתן כבל: נכון, בוודאי.

איתן כבל: זו המכה.

איתן כבל: אני מודיע לך במקום שלא יהיה לך את הזכויות שלך, אני לא אהיה חלק מהעניין.

איתן כבל: תהיה בטוח שלא רק אני כי אתה מחזיק בידך משאב מאוד מרכזי בעולם הספורט, זה לא סוד.

איתן כבל: אני לא מתערב יותר מזה.

איתן כבל: חבר'ה, זו הגזמה - די.

<אתי בנדלר: אני רק רוצה לחדד כאן משהו שאביטל הפנתה את תשומת לבי.

<אתי בנדלר: הרעיון הוא שבמהלך אותה שנה הוא יכול לפנות, אבל אין חובה למכור לו ואין חובה למנות בורר.

<אתי בנדלר: זאת אומרת, אם הוא פתאום יתעשת וישיג את הכסף, ויגיד: אני - - -

איתן כבל: כן, זה ברור.

דוד ביטן: אם הוא ירצה והם יסכימו - - -

איתן כבל: כן, זה משהו אחר.

<אתי בנדלר: זאת אומרת, זה ינוסח כך, יובהר, שאין חובה למכור במהלך השנה הזו.

איתן כבל: בואי נצביע על העניין הזה נסדיר אותו.

איתן כבל: ממועד ההכרעה.

איתן כבל: ברגע שהוא הודיע הוא לא.

<אתי בנדלר: ממועד ההכרעה.

דוד ביטן: ממועד ההכרעה.

דוד ביטן: יש לו שבועיים להודיע –יודיע.

עבד אל חכים חאג' יחיא: בתוך השבועיים.

עבד אל חכים חאג' יחיא: אנחנו צריכים להדגיש את זה.

איתן כבל: כן, בתוך השבועיים – בסדר.

איתן כבל: היא הדגישה, בסדר.

דוד ביטן: לא מהמועד המינוי של המומחה, אלא מועד ההכרעה.

איתן כבל: אוקי, תמצאו אחר כך בדיוק את הניסוח.

איתן כבל: כן, אוקי.

איתן כבל: תודה.

איתן כבל: מי בעד הסעיף כפי שהקריאה אותו היועצת המשפטית?

איתן כבל: מי נגד?

איתן כבל: בעד – פה אחד

איתן כבל: אין נגד.

<לאה ורון: חבר הכנסת מיקי מכלוף מיקי זוהר מצביע במקום חברת הכנסת נורית קורן.

<לאה ורון: מי אצלכם הצביע?

עבד אל חכים חאג' יחיא: הוא במקום דב חנין.

<לאה ורון: חבר הכנסת טיבי במקום חבר הכנסת דב חנין.

איתן כבל: הסעיף אושר בתיקונים.

<אתי בנדלר: הסעיף אושר בתיקונים.

<אתי בנדלר: אני מזכירה שהחלטה נוספת שעדיין לא הצבעת עליה, אדוני, שתבוא אולי לידי ביטוי בסוף שמועד התחילה - - -

איתן כבל: הם רוצים להצביע על זה עכשיו, הם רוצים ללכת.

<אתי בנדלר: אוקי, אבל השאלה לגבי איזה סעיפים תהיה תחילה כי יש שם פירוט של כל מיני סעיפים.

מכלוף מיקי זוהר: אדוני היושב-ראש, שאלה אחת קריטית.

מכלוף מיקי זוהר: יש חיוב של הבורר למכור עם סנקציה או בלי סנקציה?

מכלוף מיקי זוהר: הבורר יכול לחייב למכור או יכול לחייב לקנות עם סנקציה או בלי סנקציה ברגע שזה בא לפתחו?

<אתי בנדלר: לא, הבורר קובע רק את המחיר.

איתן כבל: רק את המחיר.

איתן כבל: הסנקציה - אמרנו 12 חודשים בחוק.

<אתי בנדלר: לא.

<אתי בנדלר: המוכר חייב למכור, זו נקודת המוצא.

איתן כבל: זה החוק.

<אתי בנדלר: הקונה – אם הוא מגיע למסקנה שהוא לא יכול להעמיד את סכום הכסף שהבורר קבע יכול לא לרכוש.

<אתי בנדלר: אבל אז יש לו סנקציה שהוא לא יוכל ל - - -

מכלוף מיקי זוהר: לכמה זמן יש למוכר אפשרות למכור?

מכלוף מיקי זוהר: כמה זמן הוא צריך ל - - -?

איתן כבל: הוא יכול למכור לו כל רגע.

איתן כבל: אם הוא יבוא ויגיד לו אחרי שבועיים - - -

מכלוף מיקי זוהר: אם הבורר החליט שהוא צריך למכור וקבע את - - -

איתן כבל: לא שהוא צריך למכור, החוק קובע.

איתן כבל: מיקי, תן לי לעשות לך סדר.

מכלוף מיקי זוהר: הבנתי.

מכלוף מיקי זוהר: אבל כמה זמן - - -?

איתן כבל: שבועיים יש לו לקבל את ההחלטה.

דוד ביטן: הקונה – שבועיים, לא המוכר.

איתן כבל: הקונה.

מכלוף מיקי זוהר: ואם בשבועיים האלה הקונה החליט שכן, אז יש עסקה.

מכלוף מיקי זוהר: אבל המוכר - - -

איתן כבל: המוכר יכול לבוא בכל שלב.

דוד ביטן: הוא לא חייב למכור לו.

דוד ביטן: נניח שהוא אחרי חצי שנה הוא בא אומר: אני מקבל את המחיר של הבורר, אתה לא חייב למכור לו, - - - השנה.

איתן כבל: אתה לא חייב למכור.

<קריאה: - - - השבועיים האלה הוא לא חייב ל - - -

איתן כבל: נכון.

<אדר זהבי: מה קורה לגבי סודיות ה - - -?

איתן כבל: זה לא פה.

איתן כבל: חבר'ה, זה עוד לא שם.

איתן כבל: אני לא דן בכל התהליך של הסנקציות.

דוד ביטן: זה לא להיום.

<קריאה: זה לא יהיה בחוק הראשי?

איתן כבל: לא יהיה בדיון היום.

דוד ביטן: לא מסתיים היום.

איתן כבל: אפשר להצביע כי החבר'ה פה בלחץ?

איתן כבל: יש להם משא-ומתן עם פרטנר.

<אתי בנדלר: אני אגיד למה אני מתלבטת.

<אתי בנדלר: כי סעיף 5 להצעת החוק שמדבר על תחילתם של סעיפים שונים מונה ביניהם גם את - - -.

<אתי בנדלר: זאת אומרת, צריכים לראות איפה זה ייכנס, אם זה רק הסעיף הזה או שזה סוחף איתו סעיפים נוספים.

<קריאה: לא, לא.

<קריאה: כל החוק.

<קריאה: לא, לא.

<קריאה: אנחנו לא ניתן להם את ה - - -

איתן כבל: אני אצביע על זה, חבר'ה.

איתן כבל: אבל יש כאן עניין אחר.

איתן כבל: קודם כל, אתם יכולים להיות רגועים.

דוד ביטן: אנחנו רגועים, לא דואגים.

איתן כבל: יפה.

<אתי בנדלר: אני אפנה את תשומת לבכם.

<אתי בנדלר: תסתכלו על סעיף 5 להצעת החוק שעניינו תחילה וכללים ראשונים.

<אתי בנדלר: סעיף קטן (ג) שבו אומר: תחילתו של סעיף 6סה, שזה הסעיף שבו אתם דנים עכשיו, למעט סעיף קטן (טו) לחוק התקשורת כנוסחו בסעיף, וכן של סעיפים כך וכך וכך, לגבי מתן רישיון שידור, צריך להיות כאן לבעל זכות במקום לעניין ערוץ הכנסת – 90 ימים מיום פרסומו של חוק זה.

<אתי בנדלר: הרי יהיה 15 חודשים, אבל השאלה היא - - -

איתן כבל: לא, זה לא הסעיף הזה.

<אתי בנדלר: אז אני לא יודעת איזה סעיף.

<אסף וסרצוג: אם כבר, זה הסעיף האחרון, סעיף 7, הסעיף של הוראת השעה, במקום 180 יום זה צריך להיות 15 חודש.

<אסף וסרצוג: אנחנו עדיין רוצים להתייחס לסיפור של ה-15 חודש.

<רותם הורוביץ: אבקש להתייחס לזה, בבקשה.

<רותם הורוביץ: רותם הורוביץ מטעם הממונה על הגבלים עסקיים.

<רותם הורוביץ: הממונה גם שלחה מכתב במפגש הקודם של הוועדה.

<רותם הורוביץ: בשל האופי הייחודי של שידורי הספורט אנחנו רואים אותם מוצר עוגן מאוד חשוב לתחרות לפלטפורמות ולצרכנים עצמם.

<רותם הורוביץ: צרכן שמעוניין בתכני ספורט לא כל כך מהר יעבור כמו שדיברנו רבות בעבר.

איתן כבל: דיברנו על זה.

<רותם הורוביץ: אנחנו חושבים שיש חשיבות מאוד גדולה למנוע כל דחייה נוספת.

<רותם הורוביץ: אנחנו מתנגדים להארכה משישה חודשים ל-15 חודשים.

<רותם הורוביץ: הקידום המהיר והיעיל של הצעת החוק מאוד חשוב לממונה, בייחוד בשלב הרגיש של - - -

איתן כבל: גברתי, תודה.

איתן כבל: אני רוצה לענות לך ודרכך לממונה.

איתן כבל: קודם כל, נעשה סדר.

איתן כבל: הנחת הצעת החוק כבר פחות או יותר סידרה את השוק נכון בשלב הראשון כי כמעט כל השוק נכנס לדין ודברים.

איתן כבל: נשאר מהלך אחד של פרטנר מול ONE, ואני לא רוצה להיכנס לתוך התהליך הזה עכשיו.

איתן כבל: הרי עכשיו יש הסכמים, כולם כרוכים בהסכמים.

איתן כבל: כל העניין יהיה שכשההסכמים האלה יפוגו, שהחוק יחול עליהם, וזה מה שיקרה.

<רותם הורוביץ: אני רק רוצה להגיד שאנחנו לא מדברים פה רק על חברת פרטנר, יש חברות נוספות.

איתן כבל: בעניין הזה תנוח דעתה של הזה.

איתן כבל: אנחנו לא מכירים על גורמים נוספים.

איתן כבל: כל גורם חדש שנכנס, כולו כבר נכנס בתוך התהליך הזה.

איתן כבל: אני אומר את זה לך.

איתן כבל: בבקשה, מישהו רצה פה משהו?

<אלעד רונן: יכול להיות שלא שמעו אותי כי לא דיברתי קודם למיקרופון.

<אלעד רונן: אבל אני אומר שוב, זו לא בעיה רק של פרטנר.

<אלעד רונן: זו בעיה עכשיו של כל השוק.

איתן כבל: יקירי, תקשיב טוב טוב למה שאני אומר לך.

איתן כבל: אל תזיזו לי את הסעיף מהמקום.

איתן כבל: אל תתחיל אתי כאילו זה הדיון הראשון.

איתן כבל: אנחנו כבר סיימנו.

איתן כבל: אתה מייצג את מיכל לא רע, אבל לא מספיק.

איתן כבל: כבר אמרתי למיכל כשהיא ישבה שם: גמרנו, די.

איתן כבל: אנחנו התקדמנו, העברנו.

איתן כבל: אף אחד יותר לא ימשוך אותנו.

איתן כבל: הצבענו על התהליך הזה, נגמר.

איתן כבל: הממונה אמרה את דברה, אנחנו מכבדים מאוד מאוד את הממונה.

איתן כבל: משתמשים בעצות שלה ובדברים שלה - מספיק, די.

איתן כבל: וסרצוג, בבקשה.

<אסף וסרצוג: גם לציין ש-15 חודשים זה תקופה ארוכה מדי.

<אסף וסרצוג: בכל מקרה, הרי אנחנו נמצאים בפגרה.

<אסף וסרצוג: עד שהחוק יעבור שנייה ושלישית, יפורסם וכו', עוד חודש וחצי-חודשיים - -

איתן כבל: נכון.

<אסף וסרצוג: - - מאז יעבור עוד שנה.

<אסף וסרצוג: אנחנו מדברים על סוף 2018.

<אסף וסרצוג: אנחנו מגיעים לסוף 18'.

דוד ביטן: מה היה עד עכשיו?

דוד ביטן: - - -

איתן כבל: דוד, סליחה.

איתן כבל: אסף, כל אחד לפרוטוקול מנסה להיות צדיק.

איתן כבל: הפרוטוקול מסמיק מרוב זה שכולם נהיים צדיקים.

איתן כבל: האם כל אחד יוצא לי פה עם פוליסת ביטוח?

איתן כבל: אמרתי, הזהרתי, התרעתי.

איתן כבל: אני רוצה לומר לכם את הדבר הבא.

איתן כבל: כולם תוהים למה אני נלחם על החוק - כאילו יש לי איזה מניות באחת הגופים או באחת הפלטפורמות כשממילא כולם לא נותנים שירות כמו שצריך, כולם – שאף אחד לא יתנשא מעל קהל המשתמשים.

איתן כבל: אנחנו - חברי הכנסת - מרגישים את זה בפניות אלינו, והן רבות.

איתן כבל: הסתבר שהיום חלק גדול מהתלונות הן סביב העניינים האלה.

איתן כבל: הבאנו הצעת חוק שהיא כבר הסדירה חלק מהמשק, ואתה יודע את זה גם כן.

איתן כבל: העניין הוא שגם אתה יודע וגם אני יודע שכל התהליך הזה הוא לשלב הבא שיבוא הרבה יותר מהר ממה שנדמה כי כל אחד לפי החוזה שהוא קבע.

איתן כבל: אני גם לא יודע כמה הממשלה הזו תחזיק מעמד, ואני אומר את זה לא במקום הפוליטי, דוד.

איתן כבל: אסף, תהיו סמוכים ובטוחים שאם אנחנו נזהה במהלך מושב החורף את התנועות בשוק שהן הולכות, אנחנו – ועדת הכלכלה, חברי הכנסת, היושב-ראש - נביא פה תיקון.

דוד ביטן: לא, אם החוק יעבוד הפוך ממה שחושבים אז נתקן אותו.

<אתי בנדלר: אני רק מבקשת בכל מקרה להבין מה יקרה בתום 15 חודשים, מה יהיה מוקפא במשך 15 חודשים.

<אתי בנדלר: תסביר למה הכוונה בדיוק.

<אסף וסרצוג: שבמהלך 15 חודשים המומחה לא יכול לקבוע מחיר שהוא יותר נמוך מהמחיר המינימלי הקיים בשוק.

<אסף וסרצוג: זה מה שכתוב בסעיף 6.

<קריאות: לא, לא.

<קריאות: זה הפוך, הפוך, הפוך.

מכלוף מיקי זוהר: אני מבקש שיהיה ברור שתחולת החוק כולו ללא יוצא מן הכלל היא בעוד 15 חודשים, נקודה.

דוד ביטן: אתה רוצה שנחזור מ - - -?

<אסף וסרצוג: לא, לא.

<אסף וסרצוג: אתם רוצים לתקן את הסעיף?

<אסף וסרצוג: לי זה עדיף.

איתן כבל: דוד.

איתן כבל: וסרצוג, שלא תקבל נקע בפליק-פלאק.

איתן כבל: אני יודע מה אני הבנתי, ומה שחשוב עכשיו זה מה הבנתי, וזה כשאנחנו מדברים על מתי תחילת החוק, אני אומר, החוק מתחיל לפעול 15 חודש מיום הפרסום.

איתן כבל: אני רוצה לקבוע תאריך.

איתן כבל: מה זה התאריך הזה?

<אתי בנדלר: אני עשיתי חשבון שמה שיש לכולם כרגע בראש אולי זה 1 דצמבר 18' – כדי שיהיה ברור במה מדובר.

<אסף וסרצוג: אז את סעיף 7 אפשר למחוק.

<קריאה: לא, אין קשר - - -

<קריאה: תשאירו את סעיף 7.

איתן כבל: תסלח לי, המועצה קובעת בזמן הזה.

איתן כבל: למועצה יש פה עבודה.

איתן כבל: אני לא מוחק פה כלום.

איתן כבל: היא צריכה לבוא מוכנה לאורך כל הדרך.

איתן כבל: תפסיקו לחשוב שפה יושבים אנשים שלא מבינים את העניינים.

איתן כבל: אף אחד לא יקבל את מלוא רצונו ומלוא תאוותו.

איתן כבל: זה מה שיהיה כאן.

איתן כבל: התפקיד שלנו כאן הוא למצוא את נקודות האיזון וזו נקודת האיזון אשר אנחנו קבענו.

איתן כבל: אנחנו נצביע עכשיו על מועד התחילה, וזהו.

<אתי בנדלר: תחילת החוק.

איתן כבל: נכון.

איתן כבל: איזה סעיף?

<אתי בנדלר: זה לא סעיף 7.

דוד ביטן: זה לא סעיף 7, סעיף 7 מפנה לסעיפים – עזוב.

דוד ביטן: תחילת החוק - - - 15 חודש.

<קריאה: בסדר, אני אומר שאת סעיף 7 אפשר למחוק כי הוא כבר בתוך ה - - -, אז הוא מיותר.

איתן כבל: מה נכון יותר?

איתן כבל: אני לא יודע להגיד.

<קריאה: למה למחוק את סעיף 7?

איתן כבל: לא מוחקים שום דבר.

איתן כבל: די, תרגיעו.

<אתי בנדלר: אני רוצה להגיד למה הצעתי שתשקלו מועד במקום לקבוע חודשים?

<אתי בנדלר: כי הנושא של יישום החוק יכול להיות מושפע מהמון תהליכים שיהיו בדרך.

דוד ביטן: בנובמבר נגמור עם זה.

דוד ביטן: מה הבעיה?

<אתי בנדלר: אני לא יודעת.

<אתי בנדלר: ואז עד שננסח את החוק, ועד שנניח, ועד שזה יעלה לקריאה שנייה ושלישית, ועד שמשרד המשפטים יתפנה לפרסם את זה.

<אתי בנדלר: זה איזשהו תהליך.

איתן כבל: היא צודקת.

דוד ביטן: לא.

דוד ביטן: הפרסום זה חודש גג, זה לא נורא.

<אתי בנדלר: אני פשוט חשבתי לייצר ודאות בשוק, זה הכול.

איתן כבל: דוד, אני מקבל את ההצעה שלה לייצר גם ודאות בשוק.

איתן כבל: נקבע מועד.

<קריאה: ינואר 19'.

איתן כבל: לא - 1.12.2018.

<קריאות: - - -

איתן כבל: 30 בדצמבר - - -

<אתי בנדלר: תכתוב כבר 1 ינואר - - -

איתן כבל: סליחה, זה כמו ה-1.99 שקל.

אחמד טיבי: בנובמבר יעבור החוק - - -, ואחרי זה 15 חודש.

דוד ביטן: איתן, אל תשנה את ההסכמה.

דוד ביטן: אני לא אעכב את החוק, אני מעביר אותו למליאה מהר.

איתן כבל: תן לי להגיד לך מה הבעיה שלי.

איתן כבל: כולנו תעלולנים, הרי כל אחד מבין.

איתן כבל: הבעיה שלי היא לא אתה, הבעיה שלי זה התהליכים, משרד המשפטים, משרד זה.

איתן כבל: הם צריכים להניח, להגיש, לכתוב.

איתן כבל: סיימנו דיון לפני פחות משעה שהיה צריך להיות מוכן מזמן.

דוד ביטן: לא.

דוד ביטן: הם עשו את זה מהר מאוד, זה לא נכון.

אחמד טיבי: סיכמנו מיום הפרסום.

<אתי בנדלר: אוקי, 15 חודשים מיום הפרסום?

איתן כבל: כן, אוקי.

<אתי בנדלר: אוקי.

עבד אל חכים חאג' יחיא: זה לא ישפיע בהרבה כי אם זה יהיה במרץ, וההערכה שלי במרץ, לא ייכנסו למפעלים באמצע.

<אתי בנדלר: דבר נוסף, אני רוצה להפנות את תשומת הלב שזה לא התחילה של כל החוק.

<אתי בנדלר: אם תסתכלו, ואני חוזרת בכל זאת לסעיף שהפניתי קודם, לסעיף 5(ג), סעיף 5 הוא כולו תחילה וכללים ראשונים.

<אתי בנדלר: יש דברים שנכנסים באופן מידי שלא קשורים לנושא הזה.

<אתי בנדלר: אנחנו מדברים בסעיף קטן (ג): תחילתו של סעיף סה, למעט סעיף - - -

דוד ביטן: - - - עכשיו צריכים לעבור על כל החוק.

איתן כבל: לא, היא רק מסבה את תשומת הלב שלך.

איתן כבל: בבקשה, גברתי.

<אתי בנדלר: בקיצור, כל הסעיפים שמנויים בסעיף קטן (ג), התחילה שלהם תהיה 15 - - -

דוד ביטן: מה זה (ג)?

<אתי בנדלר: כל הסעיפים שמתייחסים לחובת המכירה.

דוד ביטן: לא.

דוד ביטן: כל החוק 15 חודש, כל החוק.

<אתי בנדלר: - - -

איתן כבל: לא, לא, לא.

איתן כבל: דוד, היא לא יכולה.

איתן כבל: עשה לי טובה, הלכתם לקראתכם – די.

דוד ביטן: - - - בוררות - - -?

איתן כבל: לא, עצם החובה.

איתן כבל: עזוב, זה בסדר.

<קריאה: המועצה צריכה לקבוע כללים בזמן - - -

איתן כבל: כללים.

דוד ביטן: אתם - מסכמים אתכם, אתם לא - - -.

דוד ביטן: אתם רוצים שאני אחזור בי מה- - -, אין בעיה.

דוד ביטן: - - -

איתן כבל: דוד, אתה מוכן להקשיב?

איתן כבל: אתה טועה, אני צודק בעניין הזה כי זה לא מעכב.

איתן כבל: אנחנו רוצים לפעול במקביל.

איתן כבל: יש את הנושא המרכזי של חובת המכירה וחובת קנייה.

איתן כבל: את כל זה אנחנו דוחים.

איתן כבל: דחינו ב-15 חודשים.

איתן כבל: את העניין של קביעת הכללים על-ידי המועצה, מי יהיה הבורר, איך יהיה הבורר - - -

דוד ביטן: רק זה.

איתן כבל: לכן, אמרתי.

איתן כבל: זה רק זה.

<אתי בנדלר: רק זה, ועוד סעיף שאומר, למשל, יושב-ראש המועצה - - -.

<אתי בנדלר: אני אתן לך עוד דוגמאות.

דוד ביטן: בנושא של קביעת הכללים אין לי בעיה.

דוד ביטן: איזה נושאים אפשר - - -?

<אתי בנדלר: סמכות השר או יושב-ראש המועצה לדרוש מכל בעל זכות או ספק תכנים למסור להם במועד, במתכונת או באופן ש - - -

דוד ביטן: זה בסדר, הלאה.

<קריאות: לא דנים בזה, זה לא נמצא.

דוד ביטן: זה באופן כללי.

דוד ביטן: איזה עוד נושאים?

איתן כבל: לא מצביע על זה.

איתן כבל: די, תירגע.

איתן כבל: זה שאפורי קופץ לא מצריך שתקפוץ אחריו.

איתן כבל: זה צריך להיות הפוך.

איתן כבל: נתתי לך מילה, תן לי.

איתן כבל: אמרתי שאנחנו לא מעלים את העניין הזה כי צריך לשבת ולדבר על זה?

איתן כבל: כמה פעמים?

יוסי יונה: איתן, במקום להגיד מה זה לא כולל, להגיד שהעניין של ה-15 חודש נוגע רק ל - - -

דוד ביטן: לא, לא.

דוד ביטן: עכשיו תגידי לי מה לא חל - - -

<אתי בנדלר: אני צריכה לסרוק את כל הסעיפים.

<אתי בנדלר: למשל, סעיף ההגדרות אין מניעה שייכנס לתוקף.

<אתי בנדלר: אני לא יודעת, אני צריכה לעבור סעיף סעיף כדי לראות.

<אתי בנדלר: לכן, אמרתי שזה קצת מסובך כי יש כאן סעיף שיש בו שלושה סעיפים קטנים שכל אחד מהם - - -

<קריאות: - - -

דוד ביטן: - - -

איתן כבל: דוד, זה לא נכון.

איתן כבל: עשה לי טובה, מה שאתה אומר לא נכון.

איתן כבל: אבל זה הנושא המרכזי.

דוד ביטן: יש נושאים שלא חל כמו כללים, כמו סמכויות השר.

דוד ביטן: אין לנו בעיה עם זה.

דוד ביטן: אבל מעבר לזה שתגיד מה.

איתן כבל: היא מנסה, היא צריכה לסרוק סעיף סעיף.

איתן כבל: אין בעיה, רק לא תרים את הקול.

איתן כבל: הכול בסדר.

דוד ביטן: תמשיך את הנושאים האחרים, ואנחנו - - -

איתן כבל: לא, נמתין.

איתן כבל: רציתם שנצביע, אז זה בסדר.

<אביטל סומפולינסקי: - - - הקביעה של הרשימה של המפעלים.

<אביטל סומפולינסקי: כדאי שהיא תהיה לפני - - -

<אתי בנדלר: כן, זה גם כן סמכות המועצה - בוודאי.

<אביטל סומפולינסקי: עצם הקביעה של רשימת מפעלי - - -

דוד ביטן: כן, בסדר.

<אתי בנדלר: סעיף ההגדרות – אמרנו, סעיף קביעת כללים – אמרנו, סעיף קביעת רשימת מפעלים זה פה, ו-6סט(א) ו-(ב).

<אתי בנדלר: סמכויות השר והמועצה - זה מה שאמרתי לכם.

<אתי בנדלר: אתה גם הסכמת שזה לא יידחה.

<אתי בנדלר: אחר כך סעיף קטן (ב) כאן נמחק.

<אתי בנדלר: סעיף קטן (ג) – כל מה שקשור למתן רישיון שידור לבעל זכות יידחה ל-15 חודשים.

<אתי בנדלר: אחר כך יש עוד סעיף שמחייב את המועצה לקבוע כללים ראשונים לעניין גיבוש רשימת המומחים - -, גם לא.

איתן כבל: גם סיכמנו.

<אתי בנדלר: אוקי.

<אתי בנדלר: (ה) - - - בקיצור, מה שרלוונטי זה אותו סעיף קטן - - -

דוד ביטן: ארבעת הסעיפים - - -

איתן כבל: בסוף נשאר אותו דבר – מה שאמרנו.

<אתי בנדלר: כל מה שמנוי בסעיף 5(ג) נדחה ל-15 חודשים ליום פרסום ה - - -

איתן כבל: זכותך לקבל פירוט, אין לי ויכוח.

איתן כבל: עו"ד אפורי, בבקשה.

<תמיר אפורי: לתשומת לב היועצות המשפטיות, בסעיף קטן (ג) סיפא נאמר שזה לגבי מתן רישיון שידור לעניין הערוץ.

<תמיר אפורי: זה השתנה.

<אתי בנדלר: קראתי את זה כבר ותיקנתי.

<אביטל סומפולינסקי: זה בעל זכות כהגדרתו ב - - -

איתן כבל: אוקי, תודה.

איתן כבל: גברתי, אני מעלה להצבעה את סעיף - - -

<אתי בנדלר: את סעיף 5(ג) לעניין התחילה של הסעיפים.

איתן כבל: בדיוק, בהברות שהבהירה גם כן היועצת המשפטית.

איתן כבל: מי בעד?

איתן כבל: ירים את ידו?

איתן כבל: תודה.

איתן כבל: מי נגד?

איתן כבל: מי נמנע?

איתן כבל: בעד – רוב

איתן כבל: נמנעים – אין סעיף 5(ג), בכפוף לשינויים, אושר.

איתן כבל: סעיף 5(ג) אושר עם ההערות ועם התיקונים והתוספות.

<אתי בנדלר: סעיף קטן (ג) - 5(ג).

איתן כבל: בואו נמשיך.

<אתי בנדלר: אני רוצה להפנות את תשומת הלב להבהרת נוסח בסעיף 6סה(א).

<אתי בנדלר: אני מבקשת להביא לתשומת לב שכשהיא אישרה את סעיף קטן (א) באותו סעיף היו שם המילים שהאמור באותו סעיף קטן הוא בכפוף לכל דין ולהוראות סעיף זה.

<אתי בנדלר: אני שאלתי: למה אתם מתכוונים?

<אתי בנדלר: מה זה לכל דין?

איתן כבל: נכון.

איתן כבל: בסדר גמור.

איתן כבל: זה היה החשש שאולי יש פה מעבר.

איתן כבל: אדוני, בבקשה.

<תומר קרני: תומר קרני, התאגיד.

<תומר קרני: כיוון שחזרנו לרגע ל-6סה(א), אני מזכיר שבאחת הישיבות הקודמות הערנו הערה, ואז זה היה בשם רשות השידור, להבהיר שזה לא חל על הערוצים הכלליים - - -.

<תומר קרני: נאמר שזו אכן הכוונה וזו יובהר בנוסח.

<אתי בנדלר: ההגדרה של ספק תכנים - אכן, זה הובא.

<אתי בנדלר: אני מצהירה שזה יתוקן בנוסח ככל שצריך.

<תומר קרני: כי נכון לעכשיו אפשר להבין שזה חל על כולם.

<אתי בנדלר: תמשיכו אתם מסעיף קטן (יג).

איתן כבל: כן, אפורי.

<תמיר אפורי: יש דברים בתוך הסעיפים הקטנים שאנחנו חולפים על פניהם, אין בהם מענה לעניינים מסוימים.

<תמיר אפורי: אני לא יכול להגיד שעכשיו זה הרגע, אתם תגידו.

<תמיר אפורי: אם תרצו אחר כך, אתאפק.

<תמיר אפורי: המומחה שצריך לקבוע תנאים ומחירים - לא ברור כרגע מהוראת החוק האם יש תקופה שהוא צריך להתייחס אליה, ומה יקרה אם בתוך אותה תקופה יש שינוי נסיבות.

<תמיר אפורי: בדרך כלל בכל גוף שקובע משהו שהוא צופה פני עתיד, בעיקר מחיר, יכול להיות מצב שבתוך התקופה יהיה שינוי נסיבות שיחייב עיון מחדש.

<תמיר אפורי: אנחנו יודעים מה עושים בבית-משפט, אצל המומחה אנחנו לא יודעים כלום כי הכול כאן מאוד - - -

<אתי בנדלר: אתה מדבר שהוא קבע מחיר ואז יש שינוי נסיבות מהותי.

<תמיר אפורי: אתן דוגמה.

<תמיר אפורי: יש תשומה מרכזית שהיא הזכויות שנרכשו מליגה זרה.

<תמיר אפורי: הזכויות נרכשו עד שנת 2020 והמומחה נתן את ההחלטה שלו ב-2019 לשלוש שנים קדימה.

<תמיר אפורי: עכשיו ב-2020 יכול להיות שהתשורה תגדל פי 4 כי בעלי הזכויות הזרים יגידו: ככה כי הם רוצים להגדיל את המחיר פי 4.

איתן כבל: העניין ברור.

איתן כבל: אסף, בבקשה.

<אסף וסרצוג: המומחה קובע את המחיר, הוא לא קובע את תנאי הרישיון.

<אסף וסרצוג: אם באים לעשות הסכם מ-2019 אז תבוא צ'רלטון למי שזה לא יהיה ותגיד לו: ב-2020 נגמרות הזכויות, אני מכניסה סעיפים שקיימים לפחות בחלק מהערוצים היום, שאומרים שאם אני קונה במחיר יותר יקר אז אתה תשפה אותי במנגנון כזה וכזה.

<אסף וסרצוג: יכניסו את זה בהסכם הזה וזה יתומחר במסגרת המחיר.

איתן כבל: הלאה.

איתן כבל: גברתי, חוזרים להקראה.

איתן כבל: בבקשה.

סעיף קטן: אנחנו רק ביקשנו להוסיף שכברירת מחדל פסק הדין יחול מיום מתן רישיון לשידור, אבל בית- המשפט כמובן רשאי לקבוע מועד אחר.

איתן כבל: אוקי.

איתן כבל: אפורי, רצית משהו בהקשר הזה.

<תמיר אפורי: זה נושא שכבר עלה ונאמר שהוא ייבחן ואני לא רואה שיש איזושהי שינוי.

<תמיר אפורי: ערכאת ערעור באופן עקרוני יש לה סמכות לתת החלטה במקום הערכאה שנתנה את ההחלטה שהיא נושא הערעור.

<תמיר אפורי: ברגע שאתה מצמצם את השיקולים של ההתערבות אתה מחמיר עוד יותר את הפגיעה החוקתית, ויש כאן פגיעה חוקתית, באנשים שיש להם זכויות קניין ומתערבים להם במחיר.

<תמיר אפורי: צריך לנסח את סעיף הערעור כך שהוא יהיה כמו כל ערעור בכל הליך אחר.

<תמיר אפורי: בית-המשפט של ערעור יכול לתת כל החלטה שהמומחה היה יכול לתת לתתה – מאוד פשוט – ולא להגביל את זה בשום דרך.

<אתי בנדלר: אתה בדיוק מנסה לשנות את העקרונות העומדים ביסוד הסעיף הקטן הזה כי אתה רוצה מה שנקרא ערעור דה-נובו שזה סוג של הליך שמאפשר לבית משפט לבדוק את כל הפרמטרים מהתחלה כאילו לא היה שום דבר.

<תמיר אפורי: כמו כל ערעור במדינת ישראל - - - ובכל ערכאה.

עבד אל חכים חאג' יחיא: כאילו שלא היה קיים בורר.

<אתי בנדלר: נכון.

<אתי בנדלר: כאילו שלא היה קיים בורר, מה שאומר בוודאות הגשת ערעור על כל החלטת בורר.

איתן כבל: נכון, בדיוק.

איתן כבל: זה בדיוק מסוג הדברים שאתה כל הזמן טוען שזה יסרבל – זה מה שאתה מבקש לעשות.

<תמיר אפורי: ניסיון החיים מלמד שערכאה שאין עליה ערעור עובדת פחות טוב, היא מרשה לעצמה דברים שלא מרשים לעצמם גורמים שיש עליהם ערעור.

<תמיר אפורי: הליכי בוררות במדינת ישראל רגילים עד שלא תקנו את החוק לפני כמה שנים, אי-אפשר היה לערער בכל.

<תמיר אפורי: זה גרם לתקלות מאוד מאוד קשות.

<תמיר אפורי: כל מי שעוסק בבוררות יגיד לך את זה.

<תמיר אפורי: מלכתחילה אנחנו מדברים על הפרטה של סמכות רגולטורית שהיא תוך פגיעה חוקתית בקניינם של אנשים לאדם פרטי.

<תמיר אפורי: אז עכשיו את אותה הפרטה של סמכות רגולטורית, לא תהיה עליה בקרה שיפוטית של ערעור אלא בקרה הרבה יותר מוגבלת.

<תמיר אפורי: אני חושב שהפגיעה החוקתית כאן הולכת ומחמירה, ואני חושב שזה לא תקין.

<אתי בנדלר: נקודת המוצא שלך שיש כאן פגיעה חוקתית בלתי ראויה.

<אתי בנדלר: נקודת המוצא של הצעת החוק ושל הוועדה היא שאולי יש כאן פגיעה חוקתית, אבל היא ראויה, היא עומדת.

<תמיר אפורי: לא, ההפרטה היא לא חוקתית.

<תמיר אפורי: מסירת סמכות לאדם פרטי לקבוע לי את המחיר היא לא חוקתית.

<תמיר אפורי: היא גם נוגדת אמנות בין-לאומיות.

<תמיר אפורי: כבר הצבעתי על זה וכבר פירטתי ונימקתי.

<תמיר אפורי: לצערי, לא זכיתי אף פעם לתשובה.

<תמיר אפורי: אני יכול להפנות שוב לסעיף.

<תמיר אפורי: יש סעיף מפורש.

<תמיר אפורי: זה נוגד אמנות בין-לאומיות.

<תמיר אפורי: בנוסף לזה, הפרטה של סמכות רגולטורית מובהקת שאתם רוצים להעביר לאדם פרטי בחוק – זה שממנה אותו מועצה לא מפסיקה את היותו אדם פרטי שלא כפוף בכלל לכללי משפט מינהלי, לכללי משמעת של שירות המדינה, לכללי אתיקה של שופטים.

<תמיר אפורי: הוא לא כפוף לכלום, לפחות נכון לרגע זה.

<תמיר אפורי: אתם מוסרים סמכות מינהלית לאדם פרטי ולא מאפשרים עליו - - -.

<תמיר אפורי: הגבלת ההתערבות והבקרה השיפוטית בהחלטה של אדם פרטי, בעיניי גם היא בפני עצמה לא חוקתית בלי קשר לשאלה האם התערבות במחיר היא חוקתית או לא כי יש עניין של מידתיות.

<תמיר אפורי: אתה יכול להגיד: אוקי, הגעתי למסקנה שהתערבות במחיר חוקתית, ניתן לשר האוצר לקבוע.

<תמיר אפורי: זה לא אותו דבר, כאן אתה נותן לאדם פרטי לקבוע ולא מאפשר בקרה שיפוטית בערעור.

<אתי בנדלר: זה מחייב התייחסות.

<דודי קופל: קודם כל, עו"ד אפורי התייחס לעילות ההתערבות בחוק הבוררות.

<דודי קופל: צריך להגיד שעילות ההתערבות כאן הן רחבות באופן משמעותי ביחס לחוק הבוררות.

<דודי קופל: התוספת בסעיף 29ב שעו"ד אפורי התייחס אליה מדברת על טעות יסודית ביישום הדין אשר יש בה לגרום לעיוות הדין, וזו עילה שהיא עילה מאוד מאוד - - -

<תמיר אפורי: אני מצטער, אבל זה ממש לא נכון.

<תמיר אפורי: הצדדים יכולים להסכים בחוק הבוררות על ערעור בלי הגבלת עילה.

<תמיר אפורי: זה החידוש בחוק הבוררות.

<תמיר אפורי: לפני שאתה מעמיד אותי על טעות, תבדוק את עצמך.

איתן כבל: עו"ד אפורי, אני מציע שאחר כך שניכם תעמידו את עצמכם האם אתם טועים או לא.

איתן כבל: אני אומר את זה ברצינות.

איתן כבל: אין לי לא כלי ולא מושג לענות על זה.

איתן כבל: אני לא יודע לענות על זה.

<קריאה: אבל זו נקודה חשובה שצריך להידרש אליה.

<קריאה: ובחוק הבוררות הצדדים מסכימים ללכת לבוררות, כאן זה לא - - -

<אתי בנדלר: אדוני, נטענת כאן טענה חוקתית.

<אתי בנדלר: אני מבקשת בכל זאת את התייחסות הממשלה.

<אתי בנדלר: זה לא חייב להיות דווקא עכשיו אם אתם רוצים לעיין בעניין הזה.

איתן כבל: זה לא עכשיו.

<אתי בנדלר: אני לא בוררת ובוודאי לא שופטת, אבל אחרי שאשמע את עמדת שני הצדדים אני אגבש את עמדתי בפני הוועדה.

<תמיר אפורי: כדי שלא נתע

<תמיר אפורי: כב עכשיו על העניין הזה - צודקת היועצת המשפטית - אם אין התנגדות שאנחנו נשלח אלייך מכתב מסודר על זה.

איתן כבל: אין שום בעיה.

<אתי בנדלר: כן.

<אתי בנדלר: אני משתמשת כאן בסמכות שאין לי, אבל אני אעמוד על כך.

<אתי בנדלר: אם זה יהיה יותר משלושה עמודים אני לא אקרא את זה.

<אתי בנדלר: כי אם אתה מתכוון להתחיל להפציץ אותי עכשיו בחוברת עם הפניות כדי לעכב את כל התהליך, זה פשוט לא ילך.

איתן כבל: אוקי, בואו נמשיך.

איתן כבל: למה לא מצביעים?

איתן כבל: מצביעים ואם - - -

<אתי בנדלר: מקסימום אנחנו נפתח את זה מחדש.

איתן כבל: כן, מחדש.

<אדר זהבי: איתן, ותצביע על זה - - - ודיון.

איתן כבל: אמרתי שאם זה - - -.

איתן כבל: הכול בסדר, תנוח דעתך.

איתן כבל: אפורי – שמו הולך בפניו בהצגת הדברים.

איתן כבל: הוא הציג אותם כמו שצריך.

איתן כבל: אנחנו נצביע ואם לאחר מכן נצטרף לפתוח, נפתח את הדיון.

איתן כבל: אין שום בעיה.

<אתי בנדלר: אני רק רוצה לומר לוועדה שבפגישה שהיתה לי עם נציגי הממשלה להעלות את ההערות שלי, העליתי בין היתר הערה שהנוסח הזה לא אומר באיזה הליך תהיה הפנייה לבית המשפט.

<אתי בנדלר: יש לבית המשפט המחוז, יש הליכים שונים שזה המרצה, עתירה, ערעור.

<אתי בנדלר: לא כל כך ברור מה מהות ההליך כאן.

<אתי בנדלר: אני מבינה שאין לכם עמדה בעניין הזה.

<אתי בנדלר: ואם אין לכם עמדה בעניין הזה אולי צריך להסמיך את שרת המשפטים לקבוע סדרי דיון בנושא הזה, בפנייה לבית המשפט כדי שיהיה ברור איזה סוג של פנייה, אלא אם כן יש לכם תשובה טובה לנושא.

<דודי קופל: לדעתנו, התחולה היא של תקנות סדר הדין האזרחי.

<דודי קופל: אבל אנחנו נחדד.

<דודי קופל: אולי יהיה מקום לחדד, ואנחנו נחזור גם בעניין הזה, של איזה הליך בדיוק במסגרת התקנות אם יהיה בכך צורך.

<אתי בנדלר: אנחנו צריכים לדעת מה ה- - -, וגם היושבים כאן צריכים לדעת על איזה - - - אתה מדבר.

איתן כבל: מעלה היועצת המשפטית נקודה מאוד מאוד חשובה.

איתן כבל: אין לנו עניין להעסיק אחר כך עורכי דין מעבר לעניין עצמו למה התכוון המחוקק, מהו ההליך ומהי הפרוצדורה הנכונה.

איתן כבל: ברשותך, הדברים האלה צריכים להיות מובהרים מאוד מאוד.

איתן כבל: אם על זה תהיה אי-הבנה אז בכלל כל מה שכתבנו פה הופך להיות אות מתה לגמרי.

איתן כבל: העניין צריך להיות מובהר לגמרי.

איתן כבל: כן, גברתי.

<אילת פלדמן: שלום.

<אילת פלדמן: אילת פלדמן, משרד המשפטים.

<אילת פלדמן: הפסיקה הקובעת שאם חוק מסוים לא קובע סדרי דין, ואני מניחה שהכוונה גם אם הוא לא קובע איזה סוג הליך, אז יחולו תקנות סדר הדין האזרחי.

<אתי בנדלר: ואז איזה הליך לפי תקנות סדר הדין האזרחי?

<אתי בנדלר: כי גם בתקנות סדר הדין האזרחי יש הליכים שונים.

<אילת פלדמן: בכל מקרה, אני חושבת שזה עניין של - - -

איתן כבל: גברתי, סליחה.

איתן כבל: אני עוצר אותך.

איתן כבל: בבקשה, עו"ד שטרום.

<דרור שטרום: ביקשת לראות מצב שבו אנשים בעמדות זהות מדברים בקולות שונים, אז הנה הדוגמה.

<דרור שטרום: אני מזכיר לוועדה שכשהגינו את הסעיף הזה בתחילת הדיונים, ונדמה לי שאני - - -

איתן כבל: היה לך חלק בו.

<דרור שטרום: לא על הקרדיט אני מדבר, אני מדבר על העובדה הפשוטה שאני הצעתי אז להחיל פשוטם כמשמעם את כללי הבוררות.

<דרור שטרום: ואז לא צריך מועצה שצריכה - - - את התוספת.

איתן כבל: אבל אתה זוכר שמשרד המשפטים התנגד.

<דרור שטרום: כן, אבל אני רק רוצה לנמק למה זה עדיין עדיף.

<דרור שטרום: יש פה חוק שהחוק הזה יוצר ועלול ליצור עמימות מאוד מאוד גדולה, אי-ודאות מאוד מאוד גדולה, עלויות הדיינות של גופים שתאמינו לי - קונה, מוכר - לכולם יש פה את המשאבים ללכת ולהידיין בבקשות על בקשות על בקשות.

<דרור שטרום: זה לא מה שהשוק ולא מה שאתם רוצים.

איתן כבל: נכון.

<דרור שטרום: אתם רוצים ליצור ודאות.

<דרור שטרום: ולכן, דווקא פה הפוך.

איתן כבל: הליך הבוררות אמור להיות הליך מקדם ולא מעכב.

<דרור שטרום: בדיוק.

<דרור שטרום: אם הוועדה תכניס את זה לתוך האכסניה של בוררות לא רק שהדבר הזה - יש לו כללי משחק הרבה יותר ברורים כי יש פסיקה מכאן עד יהופיץ מה ההבדל בין בורר לבין מומחה, ותאמינו לי, גם בית המשפט העליון עוד לא גמר לסכם את דבריו בעניין הזה.

<דרור שטרום: הבוררות היא מנגנון מובנה, יש לו סדרי דין, יש לו תוספת לחוק הבוררות.

<דרור שטרום: אני רק מבקש ממשרד המשפטים אנא לעיין מחדש בהצעה הזו כי היא יכולה לפתור הרבה מאוד אי-ודאות תוך כדי ההתנהלות של החוק.

איתן כבל: לא.

איתן כבל: דרור, אני זוכר שאתה הצגת את זה ובדיוק כמעט מילה במילה.

<דרור שטרום: אולי אני טועה, אבל אני עקבי.

איתן כבל: ואז אמר משרד המשפטים שהבעייתיות מבחינתו אם זה ילך להליך של בוררות כי זה - - -

<אילת פלדמן: בוררות מבוססת על הסכמה, וכאן אנחנו מדברים על הליך כופה.

איתן כבל: כן, בדיוק.

<דרור שטרום: אז בוררות יצהיר חוק שלא מבוססת על הסכמה, אבל היא לפחות ודאית.

<קריאה: יש לנו עכשיו 15 חודש - - -, אני צוחק.

<דרור שטרום: לא, אתה טועה.

<דרור שטרום: 15 חודש האלה – אני מתפלא שאני מוצא את עצמי בעמדה הזו – המועצה עכשיו תצטרך להמציא את התוספת לחוק הבוררות מחדש בהרכב של מועצה שהיא לא מיומנת בליטיגציה, אין לה את הידע לזה.

<דרור שטרום: אני לא יודע מה אתם יוצרים פה, אבל אני מציע לדבוק בכלים פשוטים שקיימים כבר שבעים שנה.

<אילת פלדמן: משרד המשפטים סבור שהמועצה לא בהכרח תקבע כללי סדר דין.

<אילת פלדמן: כי כמו שאמרתי קודם, הפסיקה קובעת שאם אין סדרי דין קבועים יש את תקנות סדר הדין האזרחי.

<אילת פלדמן: השאלה האם זו תהיה המרצת פתיחה, בש"א, תביעה אזרחית, זו שאלה שתיקבע לפי הכללים הפנימיים של סדרי הדין האזרחיים.

איתן כבל: חברים, אני לא מקבל את עמדתכם.

איתן כבל: אני רואה את אשר קורה כאן, קל וחומר כשזה כבר יוצא מתוך הדלתיים כאן ותצטרך להתחיל פרשנות למה התכוונו, ובסוף כל אשר כיוונו גם נאכל דגים מסריחים וגם ניזרק מהים, וזו לא הכוונה.

איתן כבל: אני כבר אומר לך, גברתי, שבדיון הבא נעסוק בכל אותם כללים שעוסקים בעיצומים כספיים, וכאשר נעשה את הדיון הזה בתחילת המושב, אני מבקש להביא את העניין הזה.

איתן כבל: רוצה הבהרה, אני אומר את זה גם לך, גברתי.

איתן כבל: אני רוצה דבר דבור על אופניו.

איתן כבל: אני לא רוצה שום דבר שהוא משחק כאן לשני הצדדים.

איתן כבל: אני אומר את זה בצורה הכי ברורה.

איתן כבל: אתם צריכים לחיות גם את האווירה שמתקיימת פה בחדר סביב השולחן.

איתן כבל: לא לחינם היא אווירה טעונה, היא אווירה שיש בה המון כסף.

איתן כבל: יש דברים שצריך לקחת אותם בחשבון, ואי-אפשר להגיד: נראה.

איתן כבל: לכן, אני משתדל כמה שיותר להקפיד על כל סעיף וסעיף וזה מהסיבות האלה.

איתן כבל: זה לא "נראה".

איתן כבל: אני מאוד מאוד מבקש סיפור דרך מה כוונת המדינה בהליך הזה.

איתן כבל: האם נסכים אתו או לא נסכים אתו, זה דיון אחר.

איתן כבל: אבל אני לא יודע, אני לא רוצה להשאיר את זה לגחמה של שופט בחיפה או שופט בתל אביב או שופט בירושלים או שופט באשקלון, או בפתח תקווה, נצרת או לוד – שלא נמצא את עצמנו במצב שכל אחד פתאום עושה את הפרשנות.

איתן כבל: פה לא צריכה להיות פרשנות, פה זה צריך להיות דבר ברור והכי חתוך.

איתן כבל: חאג', בבקשה.

עבד אל חכים חאג' יחיא: אני שומע פה כאילו אנחנו מתחילים לנסח מחדש את חוק הבוררות.

עבד אל חכים חאג' יחיא: הרי על מה אנחנו מדברים פה?

עבד אל חכים חאג' יחיא: אנחנו מדברים שהפלטפורמה רוצה לשדר, ואלה רוצים למכור, ויש אי-הסכמה על התנאים, ובמיוחד על המחיר.

עבד אל חכים חאג' יחיא: לכן, יש לנו את הבורר.

עבד אל חכים חאג' יחיא: זה כל הסיפור.

עבד אל חכים חאג' יחיא: אחרת אם אלך לבית המשפט, ולאחר הערעור הזה אני אלך לעוד ערעור - - -

<אסף וסרצוג: לא, בית משפט הוא ערכאת ערעור על המומחה.

עבד אל חכים חאג' יחיא: אני יודע, אבל הוא מדבר שצריך להתחיל כאילו מחדש עוד פעם ולערער על הערעור.

עבד אל חכים חאג' יחיא: לזה לא יהיה סוף.

עבד אל חכים חאג' יחיא: לכן, אני חושב שהסנקציה שיש לנו פה, אנחנו לא הדגשנו אם הערעור בבית המשפט יוכל לבטל את השנה הזו של הסנקציה.

<אסף וסרצוג: מודגש בצורה מאוד ברורה, כתוב.

<אתי בנדלר: בית משפט יכול להתערב בהכרעת הבורר, אבל לא בהוראות החוק.

<אתי בנדלר: החוק קובע את הסנקציה.

עבד אל חכים חאג' יחיא: אני שואל שאלה בדיוק על הנקודה שגברתי העלתה.

עבד אל חכים חאג' יחיא: הבורר נתן את פסק הבוררות שלו והלכנו לבית משפט.

עבד אל חכים חאג' יחיא: בית המשפט ביטל את הבוררות.

עבד אל חכים חאג' יחיא: איפה אנחנו עומדים?

<אתי בנדלר: הוא לא מבטל את הבוררות.

<אתי בנדלר: הוא מחליט מה צריך להיות, אם יש מקום לתקן את פסק הבורר.

עבד אל חכים חאג' יחיא: אין לנו בתי משפט שמחזירים את זה לבוררות מחדש?

<אתי בנדלר: יכול להיות ש - - -

עבד אל חכים חאג' יחיא: יש בית משפט שמחזיר את זה לבוררות מחדש.

עבד אל חכים חאג' יחיא: הוא אומר: לא לקחתם בחשבון 1, 2 ו-3, ותלכו עוד פעם.

<אתי בנדלר: הוא יכול לבטל, הוא יכול לשנות, הוא יכול לתקן לפי שיקול דעתו.

עבד אל חכים חאג' יחיא: נכון.

עבד אל חכים חאג' יחיא: מה קורה עם השנה שאנחנו דיברנו עליה של הסנקציה במידה ובית המשפט?

עבד אל חכים חאג' יחיא: ממתי היא מתחילה?

<אסף וסרצוג: זה לא שנה של בית המשפט, זה שנה שאם המומחה קבע - - -

עבד אל חכים חאג' יחיא: אני מבין את הנוסח, אבל אני שאלתי את השאלה להמשך.

עבד אל חכים חאג' יחיא: בית המשפט הלך וביטל את הבוררות.

עבד אל חכים חאג' יחיא: אנחנו מתחילים מחדש?

<אסף וסרצוג: לא, אני רוצה להכניס את זה לקונטקסט כי זה מתחיל את הדיון מחדש.

איתן כבל: חאג', נכנסתי לרגע לראות את הציוצים ופתחת הכול עכשיו מהתחלה.

<תמיר אפורי: אם הוגש ערעור אז הפלטפורמה יכולה בינתיים לא לרכוש רישיון ורק אחרי שיהיה החלטת בערעור - - -?

<אסף וסרצוג: לא, רשום בחוק.

<אסף וסרצוג: החוק מתייחס לזה.

איתן כבל: אסף, חברים, תראו לאן הגענו.

איתן כבל: בסך הכול ביקשנו הבהרה שהעלתה היועצת המשפטית כאן מהו התהליך הנכון, לספר את סיפור הדרך של התהליך שיתבצע כדי שלא נמצא אחר כך את עצמנו שכל אחד מבהיר את זה אחרת לעצמו, זה הכול.

איתן כבל: עם כל הכבוד לבד"צ של משרד המשפטים שהוא נותן את ההכשר, אני רואה שבתי משפט לא תמיד מתרשמים מההכשר הזה, ועורכי דין של פלטפורמות שונות של גופים שונים לא תמיד מתרשמים.

איתן כבל: ראינו לאחרונה איזה חוסר התרשמות של בית משפט מתהליכים שקרו פה בכנסת ואמירות שנאמרו, וכולם היו עם הכשר הבד"צ וכל המשרדים.

איתן כבל: היה סמוך ובטוח, מי כמוך יודע את זה ונאמרו כאן דברים מאוד מאוד ברורים.

איתן כבל: לכן, אני מבקש בסך הכול כדי שלא נמצא את עצמנו אחר כך עושים.

איתן כבל: זה עניין טכני שעלול להיות חס וחלילה מהותי, זה הכול.

<אתי בנדלר: אז אני מציעה אולי לדלג על סעיף קטן (יג) ולהמשיך עם סעיף קטן (יד).

איתן כבל: בסדר, הלאה.

<קריאה: (יד) - הצבענו.

איתן כבל: כן.

איתן כבל: (יד) - הצבענו.

<אתי בנדלר: (יד) - אכן אושר.

<אתי בנדלר: צריכים להתחיל מ-(טו).

<דודי קופל: "המועצה תקבע כללים, בין השאר, לעניין אופן מינוי המומחה על-ידי יושב-ראש המועצה, ובכלל זאת לעניין גיבוש רשימת המומחים לפי סעיף קטן (ז), ולעניין הכישורים הנדרשים למומחים שייכללו ברשימה; לעניין קביעת גובה שכרו של המומחה הממונה על-ידי יושב-ראש המועצה שישולם בידי הצדדים, ולעניין אופן ניהול ההליך בידי מומחה שמונה, ובכלל זאת לעניין גילוי והמצאת מסמכים...".

<דודי קופל: כאן זה תיקון קל לנוסח, הערה של הייעוץ המשפטי של הוועדה: "בקביעת כללים כאמור יובא בחשבון, בין השאר, פרק ב' לחוק עוולות מסחריות.

<דודי קופל: "

<תמיר אפורי: אני מבקש לשוב ולהעיר בעניין הזה.

<תמיר אפורי: זו הערה שאני חושב שכבר אמרתי, אבל לא קיבלה ביטוי באיזשהו אופן אז אני לא יודע.

<תמיר אפורי: לא כל דבר אפשר לעשות בחקיקת משנה.

<תמיר אפורי: יש חובות וחסינויות שאם לא ייקבעו בחקיקה ראשית - - -

איתן כבל: הבנתי.

איתן כבל: כמו מה?

<תמיר אפורי: למשל, שמירת סודיות על-ידי המומחה, וחסינות של המומחה מזה שהוא יזומן לעדות, וחסינות של המומחה מזה שהוא צריך למסור את המסמכים למישהו, וחובה על המומחה שמסמכים שהוא מקבל הוא לא יעביר לאף אחד.

<תמיר אפורי: לא רק את התוכן שלהם.

<תמיר אפורי: זאת אומרת, את המסמכים עצמם ואת תוכנם.

<תמיר אפורי: אני חושב שיש דברים שצריכים להיאמר בצורה מפורשת בחקיקה ראשית ולא להשאיר פתח בנושא כזה מרכזי.

איתן כבל: העניין ברור.

איתן כבל: חברים, זה לא שעו"ד אפורי פרץ עכשיו בסערה לתוך האולם ומסר דבר חדש שעד היום לא שמענו עליו.

איתן כבל: זה אל"ף-בי"ת, הוא לא המציא את זה.

איתן כבל: בואו נראה איך זה עובד בתוך המערכת עד היום.

איתן כבל: ברור הוא שאין כוונה, חס וחלילה, לייצר מצב שאתה לוקח בורר שאחר כך מתרוצץ ממקום למקום, מעיתון לעיתון, ומוסר סודות מסחריים.

איתן כבל: הרי ברור הוא.

איתן כבל: אבל בואו נשמע את האוצר, בבקשה.

<דודי קופל: יש כאן הסמכה שהיא נראית הסמכה לנו מספיקה.

<דודי קופל: אנחנו חושבים שבגלל שמדובר פה ברמה גבוהה יחסית של פירוט שתצטרך להיות בכללים, לא נכון לקבוע את זה בחקיקה ראשית ונכון שהדברים האלה ייקבעו במסגרת כללים ולא במסגרת חקיקה ראשית.

<דודי קופל: כמובן שאין שום כוונה שהמומחה יתרוצץ וימסור את הדברים.

<דודי קופל: אני חושב שזה מבחינת מובן מאליו.

<דודי קופל: אני לא חושב שגם אם אלמלא הדברים ייאמרו - - -

איתן כבל: למרות שהרבה דברים מובנים מאליהם, נכתבו עשרת הדיברות.

<דודי קופל: לא, גם מבחינת הדין - - -

<תמיר אפורי: הוא יוזמן לעדות בבית משפט, ויש חקיקה ראשית שנקראת פקודת הראיות.

<תמיר אפורי: מה מונע מזה שיזמינו אותו לעדות?

<תמיר אפורי: שיגידו שיש תקנות שפוטרות אותו?

<תמיר אפורי: אני לא חושב שזה יכול לעבוד, אני מצטער.

<תמיר אפורי: בכל מקום בחקיקה הישראלית שרצו לפטור מישהו מהחובה למסור עדות עשו את זה בחקיקה ראשית עד כמה שאני יודע.

איתן כבל: אני מבין מה שאדוני אומר.

<דרור שטרום: אגב, אם הוא מומחה הוא יחויב לבוא לתת עדות – שיהיה ברור, כי למומחה אין חסינות שיש לבורר.

<דרור שטרום: זה אל"ף-בי"ת.

<דרור שטרום: למומחה אין את החסינות מעדות שיש לבורר.

<אדר זהבי: או לשופט.

<קריאה: מצד שני, הוא צריך לנמק את הפסק גם כן.

איתן כבל: חברים, מה אתם אומרים?

איתן כבל: זה שאלות משפטיות פר אקסלנס.

איתן כבל: זה לא שאלות של ועדה, של חברי הכנסת.

איתן כבל: זה דיון משפטי.

איתן כבל: לי נראה הגיוני מלייצר מצב שיגרום לכך שכמובן לא תהיה פטפטת ברשת לאחר מכן.

איתן כבל: אתה מבין?

איתן כבל: אבל אני לא יודע להגיד את זה.

איתן כבל: גם כשיש חקיקה אנשים עוברים על החוק.

איתן כבל: אבל למרות זאת גם כשהדבר הוא ברור מאליו, הרבה פעמים אנחנו חוזרים על דברים בחוק גם על המשקל שגם הברור מאליו מוטב שייאמר.

<דרור שטרום: אגב, גם דברים שפועלים נגד הגורם שאני מייצג.

<דרור שטרום: למשל, החובה למסור מסמכים.

<דרור שטרום: איזה מסמכים?

<דרור שטרום: איך מבררים טענה לסודיות?

<דרור שטרום: הדברים האלה מופיעים בצורה מפורשת גם בחקיקה ראשית.

<דרור שטרום: חייבת להיות הסמכה לעשות אותם, להטיל חובה לעשות את הדבר הזה, לקבוע חסיונות מתאימים.

<דרור שטרום: אני חושש שאי- אפשר ככה בסעיף כלאחר יד כמעט לבוא ולהגיד: הם כבר יקבעו, במועצה לשידורי כבלים ולוויין, את כל הדברים שיושבים עליהם - - -

איתן כבל: נציג משרד האוצר, אני אומר לך ממה אני מודאג.

איתן כבל: סביב העניין הזה של החיסיון אפשר לשחק לשני הצדדים.

איתן כבל: אני מכיר את זה מדיון אחר שאנחנו מתחילים לעסוק בו בקרוב וזה הוועדה לענייני הבנקים.

איתן כבל: יש מילת קוד "חיסיון בנקאי", ואז לך תרדוף אחרי החברים שלך.

איתן כבל: אתה צריך להתחיל לפרק את התהליכים ומה אתה מתכוון, ומה זה חיסיון, האם על כל דבר שאני אגיד שזה חיסיון אז הוא חיסיון?

איתן כבל: בסוף בסוף אנחנו מגיעים עכשיו באמת ל-money time.

איתן כבל: אוקי, יש must sell.

איתן כבל: חברים, אם לא תקשיבו לי גם לא תדעו לענות לי.

איתן כבל: לא שאני בטוח שתדעו עכשיו, אבל לא חשוב, לפחות תנסו.

איתן כבל: כבר עברנו פה מספיק, וכבר הסכמנו על כל התהליכים, ואתה רוצה להתחיל את התהליך.

איתן כבל: אנחנו עלולים למצוא את עצמנו נתקעים כי זה אתה לא יכול למסור, וזה לא פה, אז איך הוא יבדוק ומה יבדוק?

איתן כבל: צריך שהדברים האלה יהיו נהירים.

איתן כבל: גברתי, בבקשה.

איתן כבל: כנראה נגמר להם הזמן בדיון ההוא.

<אתי בנדלר: לא.

<אתי בנדלר: מה שיש כאן זה בסך הכול איך מגבשים רשימה של מומחים ואיזה כישורים נדרשים מהם, אופן מינוי מומחה בידי יו"ר המועצה, קביעת שכר המומחה, וניהול ההליך וגילוי והמצאת מסמכים – זה הכול.

<אתי בנדלר: לגבי חלק מהדברים האלה, אני התלבטתי בשאלה האם יש צורך באישור ועדה או לא.

<אתי בנדלר: מצד אחד, אישור ועדה יעורר שוב כאן את כל הוויכוחים ועלול לעכב את ההליך.

<אתי בנדלר: מצד שני, יש כאן כמה נושאים שהם אולי כן עקרוניים.

<אתי בנדלר: אדוני, אני שמה את זה לפתחך, ולא בכדי מניתי את הנושאים.

<אתי בנדלר: דבר אחרון - בסעיף ההסמכה לקביעת כללים מתחבאת הוראה אופרטיבית קטנה שאומרת ששכרו של המומחה הממונה על-ידי היושב-ראש שישולם בידי הצדדים.

<אתי בנדלר: מכאן אנחנו למדים לגבי חובת התשלום של הצדדים.

<אתי בנדלר: אני מציעה שאת החלק הזה נעביר לסעיף אחר, ושם גם נכלול את ההוראה שמדברת על אותה סנקציה שדובר עליה בסעיף הקודם.

<אתי בנדלר: קרי, שאם הפלטפורמה החליט שלא לרכוש את הזכויות לאחר הכרעתו של הבורר הוא יצטרך לשאת בתשלום הוצאות.

איתן כבל: נכון, אוקי.

<דרור שטרום: הערה אחרונה לגבי הסעיף הזה.

<דרור שטרום: אנחנו היינו מבקשים אחת משתיים: או שהכללים האלה יבואו לאישור הוועדה הנכבדה כאן, או לחלופין אם זה לא הרצון, שהם ייעשו במשותף עם שרת המשפטים, עם משרד המשפטים.

<דרור שטרום: אנחנו חושבים שהליכים שהולכים אחרי כן בפוטנציאל לערעור לבית משפט מן הראוי שייעשו גם באספקלריה של משרד המשפטים על סדרי דין ועל דברים מקובלים בתלם של החקיקה.

בשעה 13: בבקשה, אדוני.

<דודי קופל: אני חוזר.

<דודי קופל: אני חושב שחשוב שהכללים האלה ייקבעו באופן מהיר.

<דודי קופל: אני חושב שאם יהיה צורך להביא אותם לאישור הוועדה או לאישור שרת המשפטים זה יוכל ליצור קושי בהקשר הזה.

<דודי קופל: בעניין שרת המשפטים צריך להגיד שהכללים הללו נקבעים בידי המועצה.

<דודי קופל: המועצה כוללת גם נציג של משרד המשפטים במועצה כך שדברה של שרת המשפטים יוכל להישמע שם.

איתן כבל: תודה.

איתן כבל: אני רוצה להתייחס לדברים.

איתן כבל: קודם כל, אני לא רואה את זה כמוכם.

איתן כבל: לא לחינם לפני כמעט שנה, כשהנושא הזה הונח לפתחנו, אמרת לאסף ולראש אגף תקציבים ולאחרים שהנושא הזה יהיה הכי מורכב.

איתן כבל: בתוך עמי אני יושב ואני מכיר את הכללים ואני יודע איך הדברים נראים.

איתן כבל: אנחנו משקיעים כל כך הרבה זמן להוציא עבודה הכי טובה תחת ידינו, ובנקודת זמן מסוימת, אני לא אשתמש במילה "מחפפים", אבל מייצרים סוג של עמימות מיותרת.

איתן כבל: הרי הדברים שצריכים להיות מתוקנים ברמה כזו או אחרת, אם דרך חקיקה ראשית או הבהרות יותר נוקבות בכל הנוגע לכללים ותקנות שיובאו על-ידי מועצת הכבלים והלוויין, הדברים צריכים להיות - - -.

איתן כבל: אני אומר את זה כי הנושא הזה הוא מאוד מאוד חשוב.

איתן כבל: אתה יודע, רבנו והתקוטטנו, ועל הזמן, ומתי ואיך, ועכשיו בנושא שהוא עכשיו הליבה אנחנו אומרים: יהיה בסדר.

איתן כבל: ירשמו, יקבעו, נראה.

איתן כבל: אני לא קונה את זה.

<דודי קופל: לא, - - -

איתן כבל: דודי.

איתן כבל: לכן, מה שאני מנסה לומר לכם בצורה הכי ברורה, אני רוצה את סיפור הדרך לעניין הזה הכי ברור והכי מובהר.

איתן כבל: אתה יודע, אני תמיד מנסה לחשוב על מי יהיה אחריך בתפקיד או מי יהיה אחריי, במובן של איך הדברים ייראו אחרינו.

איתן כבל: אני לא רוצה לעשות V.

איתן כבל: אני לא רוצה להרגיש שאני חוקקתי חוק, ואני אתן לך סתם דוגמה מחוק שהאוצר כאן נמצא והביא אותו פעם קודמת.

איתן כבל: אומנם לא באשמתו.

איתן כבל: אתם זוכרים שישבנו פה בדיון, ואני חוזר ואחזור על זה הרבה, שאמרנו שעובדי רשות השידור ישולבו במשרדי הממשלה השונים?

איתן כבל: אתם זוכרים את הסעיף הכלום הזה?

<אסף וסרצוג: זה דווקא עבד יפה.

איתן כבל: הוא עבד מצוין.

איתן כבל: מה זה?

איתן כבל: כולם משתלבים.

<אסף וסרצוג: לא כולם.

<אסף וסרצוג: אתה רוצה באמת את המספרים?

איתן כבל: בסדר, אני יודע רק כמה מתקשרים אליי.

איתן כבל: אני מנסה לומר שבסוף בסוף אתה מייצר אמירה כשבסוף אתה יודע שכאשר היא נאמרת היא בעייתית.

איתן כבל: אני לא רוצה להגיע למצב הזה.

איתן כבל: אני אומר את זה מהמקום של אדם שנלחם פה יותר מכל אחד אחר על החוק הזה וחוטף גם מהאנשים מפה ומהאנשים שלא פה.

איתן כבל: לכן, אני חוזר ואומר לכם.

איתן כבל: אני רוצה שלדיון הבא הדברים יהיו מובהרים, גברתי.

איתן כבל: אני מבקש שאת תהיי בדין ובדברים איתם על העניין הזה מהו ההליך, איך ההליך.

איתן כבל: אני לא מסכים שמשהו יהיה ליד המקרה.

<דודי קופל: אדוני, זה מקובל לחלוטין.

איתן כבל: אני אומר את זה גם לכם באוצר כבעלי העניין.

איתן כבל: אנחנו לא רוצים להגיע למצב שבסוף ניקח בורר ונשאל למה התכוון הבורר.

איתן כבל: אני מקבל את זה שהדברים פה צריכים להיות ברורים וחלוטים.

איתן כבל: הוא יודע שזה שלב א', משם הוא עובר לשלב ב' וג'.

איתן כבל: עם כל הכבוד גם לבתי משפט, יש דברים שגם לא צריך לתת את זה בידיהם, וזו לא הכוונה.

איתן כבל: בית המשפט לא צריך לקבוע את ההליך, את הפרוצדורה.

איתן כבל: הוא צריך לקבוע רק מה.

איתן כבל: לכן, גם לא הסכמתי שהוא יחזור הכול מהתחלה - יש היגיון בסכום, אין היגיון, עומד בכללי השוק, לא עומד בכללי השוק.

איתן כבל: זו כוונתי.

איתן כבל: שלום לכולם, אני, לפחות, עדיין תחת הרושם של ארוחת הצוהריים שאכלתי פה.

איתן כבל: ייקח לי זמן להתאושש.

איתן כבל: ברשותכם, נמשיך היכן שהפסקנו, אבל אני רוצה בכל זאת להעיר הערה.

איתן כבל: הערה בעיקר לוסרצוג.

איתן כבל: וסרצוג העלה בפני סקפטיות לגבי העניין, לאן זה הולך.

איתן כבל: אני רוצה להבהיר לך.

איתן כבל: אני מניח שאתה תתקדם, אני מאחל לך שתוכל לעקוב אחרי החוק מנקודות יותר - - -

<אסף וסרצוג: אני בטוח שיהיו פה כאלה שישמחו - - -

איתן כבל: לא בהכרח, לך תדע.

איתן כבל: יכול להיות שאתה תעלה לנקודת נזק יותר גבוהה, בעיני אחרים.

איתן כבל: מה שאני מנסה לומר לכם - - -

<אתי בנדלר: אני מאחלת לו, אגב.

איתן כבל: גם אני.

איתן כבל: אני חושב שהוא מהכי טובים שיש שם.

איתן כבל: אני אומר את זה בצורה הכי ברורה, וממש מהשפיץ של השפיץ, מבלי לעלוב באף אחד.

<אתי בנדלר: מהאנשים המעולים שיש שם.

איתן כבל: הנהדרים.

איתן כבל: ככל שנהדר אותם – אתה עוד יותר, כמובן.

איתן כבל: חברים, אסף, חשוב לי שהשיח הזה לא יתקיים בארבע עיניים.

איתן כבל: זה בדיוק מסוג אותם דברים שעלולים כן לייצר את המצב הזה.

איתן כבל: אני יודע איך אתה מייצר דינמיקה.

איתן כבל: השיח עכשיו הוא שיח ענייני, מקצועי, והוא לגיטימי.

איתן כבל: כל עוד הוויכוח הוא ויכוח ענייני, לגיטימי, מקצועי – מבחינתי אני תמיד שמח ללכת לכיוונים האלה.

איתן כבל: הם עדיפים לי לאין שיעור מכל מיני לחצים שאין מקומם לא כאן ולא במקום אחר.

איתן כבל: לכן, יותר ממה שהוא אמור להסדיר את מה שכבר הוסדר, הוא אמור להסדיר את מה שיהיה, וזה יהיה.

איתן כבל: אתה יודע את זה, וזו הכוונה.

איתן כבל: מה שכבר נעשתה רובו ככולו כבר נעשה, אבל אם השוק יודע להתכוונן, וגם יש לו את הזמן להתארגן לזה, הם יכינו את עצמם למשאים ומתנים בהתאם לחקיקה, וזה לגיטימי, וכך צריך שיהיה.

איתן כבל: זה נותן להם את הזמן, זה לא נראה כאילו מישהו בא ומייצר אונס.

איתן כבל: ההישג הגדול של החוק, בוא נשים את הדברים פה על השולחן – כולם מדברים פה על פרטנר ועל One.

איתן כבל: אבל רוב השוק זה לא פרטנר שעדיין לא שחקנית, וגם לא One, בכל הכבוד.

איתן כבל: רוב השוק פעל ופועל היום על פי אמות המידה, פחות או יותר.

איתן כבל: השאלה אם זה כבר יצר שינוי מחירים דרמטי בשוק?

איתן כבל: לא.

איתן כבל: גם זה צריך שייאמר.

איתן כבל: נכנסו שחקנים נוספים כמו סלקום ואחרים, ועדיין זה לא בא לידי ביטוי ממשי.

איתן כבל: אני לא רוצה כאן להרחיב.

איתן כבל: עדיין לא.

איתן כבל: כנראה צריך משהו אחר, הרבה יותר גדול.

איתן כבל: יכול להיות שהגיע הזמן שנרכיב אנחנו את החבילות, את מה שאמרתי בדיון הראשון בוועדת הכלכלה.

איתן כבל: כל הסיפורים האלה שסובבים אותנו, שרוב הזמן בחבילות הבסיס נותנים לנו את החבילות הרומניות – זה לא שווה כלום.

איתן כבל: עד שזה לא יהיה במקום הזה שכל אחד יהיה, התחרות תהיה על איך אני מרכיב את החבילה: אם אני ארצה אני אלך לנטפליקס, או למשהו אחר, אלך על פי האיכות או על פי מה שמציעים לי.

איתן כבל: יהיו כאלה שיהיה שווה להם לקחת גם וגם.

איתן כבל: כשהפלטפורמות הולכות ונכנסות אל תוך עולם האינטרנט, והם שם – אני לא האמנתי שאני אשב מול אינטרנט ואצפה בסרטים.

איתן כבל: היית אומר לי את זה לפני כמה שנים הייתי צוחק ממך.

איתן כבל: לא האמנתי שבזה אני אצפה במשחק כדורגל, וזה שם.

איתן כבל: לכן אני אומר, השיח שלנו, איך אנחנו מביאים אותו לידי ביטוי, יש לו משמעויות מאוד מאוד גדולות.

איתן כבל: שתדעו לכם: בעולם הזה, במיוחד סביב הספורט, הציבור מצפה מאתנו.

איתן כבל: יכול להיות שהוא מצפה מאתנו לדברים שאולי אם לא נשנה את בסיס הגישה - - - אני אגיד לך משהו, אני לפעמים גם לא מבין למה לא תהיה תחרות בין - - - שכל אחד יתחבר, מי שרוצה – לצ'רלטון, או לזה – שיתחרה, שתהיה מלחמת עולם.

עבד אל חכים חאג' יחיא: יכול להיות שהתחרות תהיה כך שלא תהיה תוספת על ספורט בתוך כל החבילה עצמה.

איתן כבל: נכון.

איתן כבל: נכון.

איתן כבל: זה – איך אומרים?

איתן כבל: אני מקווה שהשר איוב קרא יביא בזמן הקרוב, כל מיני תיקונים, אני כך מקווה.

<רן שטרית: אני מציע לכולם לקרוא את דוח הוועדה להסדרת השידורים.

<רן שטרית: יש שם הרבה מאוד המלצות שייושמו ב"ה בקרוב, תצפו לראות תזכיר.

איתן כבל: ביום שלישי נזכה לראות את התזכיר.

<רן שטרית: לא, לא.

איתן כבל: זה לא משנה.

איתן כבל: זה שעוד לא כתבת עליו את המילה "תזכיר" זה אומר שלא?

איתן כבל: זה מה שהוא רוצה, שלב אחד לפני.

איתן כבל: בואו, בבקשה, אדוני.

<דודי קופל: מניעת הפצה 6סו.

<דודי קופל: ספק תכנים רשום שקיבל רישיון לשידור לפי סעיף 6סה, המשדר את התכנים האמורים על גבי האינטרנט, ינקוט אמצעים טכנולוגיים נאותים ומתקדמים המקובלים בהסכמים המסדירים שימוש בזכויות יוצרים מבצעים ומשדרים למניעת ההפצה של השידורים לעניין מפעל הספורט המשמעותי או של שידורי ערוץ הספורט, שלגביהם ניתן הרישיון, לפי העניין, ולמניעת הגישה אליהם מחוץ לישראל, אלא אם כן ספק התכנים הסכים אחרת עם מי שממנו קיבלו את הרישיון; לעניין זה, יראו את ספק התכנים כמי שנקט באמצעים טכנולוגיים נאותים ומתקדמים אם נקט באמצעים טכנולוגיים שנקבעו בהסכמה בינו לבין נותן הרישיון לשידור.

<תמיר אפורי: זו הערה שכבר הערתי ולצערי היא לא זכתה למענה עד לרגע זה.

<תמיר אפורי: אני רוצה לחזור עליה בקצרה: רק לפני כחצי שנה, קצת יותר בעצם – 10 חודשים, היו כאן דיונים על חוק ההסדרים, וסעיפים מקבילים באותו עניין ממש התקבלו בקשר להעברת ערוצים אחרים שהם אינם ערוצי ספורט.

<תמיר אפורי: הסעיפים התקבלו אחרי עבודה מאוד קשה ואחרי הרבה חשיבה, ויש בהם רכיבים שלא נכללו כאן.

<תמיר אפורי: אין שום הסבר.

<תמיר אפורי: לא קיבלתי אף פעם תשובה למה מה שנכון שם, אחרי שהושקעה כל כך הרבה עבודה וחשיבה, לא נכון כאן.

<תמיר אפורי: אלה הבדלי נוסח – לא משהו בשמיים, אלה הבדלי נוסח חשובים.

<תמיר אפורי: בין היתר יש העברת נטל למקרה שתוכן זולג, אז יראה את ספק התכנים כמי שלא קיים את חובתו – אתם מכירים את הסעיפים.

איתן כבל: העניין ברור.

איתן כבל: אתם עוד רוצים הסבר על מה שהוא אמר?

<אסף וסרצוג: לא.

<אסף וסרצוג: שם זה מצב טיפה אחר.

<אסף וסרצוג: פה אנחנו ברישיון בהסכמה, והתנאים נקבעים בתוך הרישיון.

<אסף וסרצוג: כתוב גם בצורה מאוד מאוד ברורה.

<אסף וסרצוג: אני לא חושב שזה יותר נחות ממה שכתוב ב- - -

<תמיר אפורי: - - אותה תשובה?

איתן כבל: כן, שזה שני נושאים שלא דומים זה לזה.

איתן כבל: כל כהן הוא לוי, לא כל לוי הוא כהן.

איתן כבל: זה בעצם מה שהוא אמר לך.

איתן כבל: זאת אומרת, זה שיש - - -

<קריאה: - - -

איתן כבל: כן.

איתן כבל: מה לעשות.

איתן כבל: זה שהם כולם שייכים למשפחת לוי עוד לא הופך אותם לכוהנים.

איתן כבל: כאן שני העניינים שמונחים כאן לפתחנו.

איתן כבל: זה אמנם אותו שיח אבל זה בסופו של דבר - - -אני מצטט אותך נכון, וסרצוג?

<אסף וסרצוג: כן, אבל צריך את אותם פתרונות לשים לב אם באמת יש הזלגה, צריך לתת אחריות.

<אסף וסרצוג: את אותן בעיות יש לפתור, זו לא תיאולוגיה פה, זה טכנולוגיה, זה פשוט.

איתן כבל: ומעבר לעניין הזה – למה זה כל כך משנה לכם העניין הזה?

<תמיר אפורי: - - -

<אתי בנדלר: למה אי אפשר לעגן את זה ברישיון?

<אתי בנדלר: זאת השאלה.

<תמיר אפורי: גם כאן וגם בחוק הקודם יש התערבות שכופה תנאים מתנאים שונים.

<תמיר אפורי: לא נאמר כאן בחוק בצורה ברורה למרות שהדברים נאמרו לפרוטוקול הרבה פעמים, זה לא כתוב בחוק שיש עדיין לבעל הזכויות חופש מוחלט לקבוע את תנאי הרישיון ולמרות שמר וסרצוג אמר את זה לפרוטוקול גם היום, זה לא כתוב בחוק.

<תמיר אפורי: אז אם זה המצב, שלגבי יתר תנאי הרישיון יש חופש חוזים ואין התערבות של המומחה, אני רק מברך על כך, אני חושב שזה מצוין – שיהיה כתוב בחוק.

<תמיר אפורי: שיהיה כתוב בחוק שההתערבות של המומחה זה רק המחיר.

<תמיר אפורי: אבל זה לא המצב, זה לא ברור שזה המצב.

<אתי בנדלר: אני לא יודעת אם זה כתוב, אני חושבת שזו הפרשנות, אבל אני רוצה לומר משהו, לסייג את האמירה הגורפת הזו.

<אתי בנדלר: ברור שניתן ברישיון להתנות תנאים שהם ממין העניין, כל עוד אין בהם כדי לסכל את עצם מתן הרישיון.

<אתי בנדלר: זאת אומרת, לקבוע תנאים שבפועל הם יאיינו את האפשרות או יפגעו באפשרות של מקבל הרישיון לעשות בו שימוש- זה ברור שזה יהיה בניגוד לרוח החוק.

<תמיר אפורי: אז עכשיו, על האמירה הזו, על המשפט הזה – אפשר יהיה להתווכח בלי סוף.

<אתי בנדלר: על כל משפט אפשר.

<אתי בנדלר: גם על כל משפט שאתה אומר.

<תמיר אפורי: על התנאי הזה שעכשיו ביקשתי שייכתב בחוק כמו בחוק הקודם, שגם בחוק הקודם אפשר היה לקבוע את הכל בהסכם, ולמרות זאת קבעו את זה בחוק – על תנאי שאומר שאם תהיה זליגה אתה אחראי.

<תמיר אפורי: נכניס את זה לטיוטות הסכם, יגידו – שומו שמיים, אתה מפר את החוק ולא מקיים.

<תמיר אפורי: למה לא לכתוב את זה בחוק?

<תמיר אפורי: זה כבר כתוב בחוק אחר.

<תמיר אפורי: איפה הקושי הגדול?

<תמיר אפורי: מה הבעיה בזה?

<תמיר אפורי: אלה אותן פלטפורמות שחיות בשלום עם אותו סעיף.

<אדר זהבי: אין לדבר סוף.

<אדר זהבי: אפשר להעלות עשרות נושאים ש - - -

<תמיר אפורי: אבל זו אותה פלטפורמה.

<תמיר אפורי: זה כבר חל עליה.

<תמיר אפורי: היא כבר מעבירה ערוצים.

<תמיר אפורי: הטילו עליהם את אותן חובות.

<תמיר אפורי: למה פה לא לקבוע את אותה חובה?

<תמיר אפורי: איפה ההיגיון?

<קריאות: - - -

<קריאה: הם יושבים פה, אתה יכול לשאול אותם.

איתן כבל: זו לא שאלה אם אתה שואל את פרטנר או לא, גם אם היתה כאן עקיצה מרומזת.

<קריאות: - - -

איתן כבל: ברשותכם, אני לא מקבל את עמדתכם.

איתן כבל: במקום שבו גם היועצת המשפטית אומרת לי ש- - - אני יכול להגיד?

איתן כבל: תני לי להגיד דברים בשם אומרם.

איתן כבל: אני בסך הכל מנסה לומר שהיועצת המשפטית שהיא אמונה עלי, אין לי מילים לתאר עד כמה, ודאי בעניינים האלה – כשהיא אומרת לי שזה לא משהו שאני מרגיש צורך להתאבד עליו - - - אין בעיה, אבל למרות זאת אנחנו נתקדם.

איתן כבל: האוצר מבחינתו – הפרשנות מבחינתו היא אותה פרשנות.

איתן כבל: עזוב, לא כל דבר - - - תראה, כשהיו דברים שחשבתי שצריך לחדד אותם אמרתי – חברות וחברים, לא מצביעים על זה, קחו את המחדד הכי רציני שיש לכם ותחדדו.

<קריאה: אולי לא הבנת את החשיבות של זה.

<קריאה: אם הם לא אחראים על הזלגה של תכנים והם יכולים לקבל את התכנים האלה ולהזליג אותם - - -זה רק שורה, וזה לא פוגע באף אחד, אז מה הבעיה לכלול את זה?

איתן כבל: יש לכם בעיה להכליל את זה, אסף?

<קריאה: לקחת את הנוסח של חוק ההסדרים.

<אסף וסרצוג: אני צריך להסתכל האם יש שם משהו שהוא בעייתי או לא, אבל עברנו על זה יחד עם משרד המשפטים, מחלקת קניין רוחני.

<אסף וסרצוג: אנחנו חושבים שזה נותן מענה מלא.

איתן כבל: זו לא השאלה.

<אסף וסרצוג: אז השאלה היא – לא.

<אסף וסרצוג: אנחנו רוצים להישאר עם הנוסח הזה.

איתן כבל: בבקשה.

איתן כבל: אני מעלה את זה להצבעה.

איתן כבל: סעיף 6סו.

איתן כבל: מי בעד?

איתן כבל: בעד – רוב

איתן כבל: נמנעים –אין סעיף 6סו אושר.

איתן כבל: סעיף 6סו אושר.

<דודי קופל: מרשם מפיקי ערוצי ספורט וספקי תכנים 6סז.

<דודי קופל: (א) המועצה תנהל מרשם של ספקי תכנים הזכאים לרכוש רישיונות לשידור לפי סעיף 6סה; המרשם יהיה פתוח לעיון הציבור באתר האינטרנט של המועצה.

איתן כבל: הערות?

איתן כבל: מי בעד?

איתן כבל: בעד – רוב

איתן כבל: נמנעים –אין

איתן כבל: סעיף 6סז אושר.

איתן כבל: המשך.

<דודי קופל: (א) המועצה תרשום במרשם, ספק תכנים שהגיש בקשה לכך, אם מצאה כי מתקיימים בו התנאים שבהגדרה "ספק תכנים" שבסעיף 6סג.

<דודי קופל: יש כאן תוספת שהוספנו, שמקורה בחוק הפצת שידורים ובהתאם להערות שנאמרו כאן.

איתן כבל: הערות?

איתן כבל: אין.

איתן כבל: מי בעד?

איתן כבל: מי נגד?

איתן כבל: בעד – רוב

איתן כבל: נמנעים –אין

איתן כבל: תודה.

איתן כבל: אושר עם התוספת.

<דודי קופל: (א) בקשה לרישום במרשם תוגש באופן שתקבע המועצה.

<תמיר אפורי: השאלה היא האם בהקשר הזה של אישור של ספק תכנים – גם בחוק ההסדרים וגם כאן לא נדון בצורה כל כך פרטנית.

<תמיר אפורי: נאמר – יצהיר איזושהי הצהרה שהוא ספק תכנים וירשמו.

<תמיר אפורי: השאלה היא האם לא צריך לדרוש מספק התכנים לתת ערובות לזה שגם הוא מצדו יקיים את החוק.

<אסף וסרצוג: מה שעשינו בחוק ההסדרים, זה בעצם די העתק של מה שהיה שם כי גם שם היו צריכים להירשם ספקי התכנים.

<אסף וסרצוג: הכללים שנקבעו שם הם אותם כללים שנקבעו פה.

<אסף וסרצוג: שם לא דרשנו ערבות וגם כאן לא נדרוש ערבות.

<תמיר אפורי: אמר לנו אסף רק לפני שני משפטים – זה עולם אחר.

<תמיר אפורי: זה עולם אחר.

<תמיר אפורי: עכשיו אנחנו בנושא של - - - לקבל ערוצי ספורט ולשלם עליהם.

<אסף וסרצוג: ספק התכנים שם זה אותו ספק תכנים פה.

<אסף וסרצוג: אותם תנאים שם של מתן רישיון - - -

<תמיר אפורי: אז זו השאלה – למה?

<תמיר אפורי: כאן יש גוף שאמור לשלם כסף.

<תמיר אפורי: שם נתנו פטור.

<תמיר אפורי: לא קבעו חובה למכור לו כדי ושהוא ישלם.

<תמיר אפורי: כאן יש סיפור אחר שזה חובת תשלום ומה יקרה אם הוא לא ישלם.

<אסף וסרצוג: ההגדרה של ספק תכנים – מהותית.

איתן כבל: העניין ברור.

<אודי מילנר: צריך להבין שכשאתה רוכש את הזכויות אתה נותן הרבה מאוד ערבויות לצד השני, ואם אתה עושה את ההסכמים מול הפלטפורמות, בהסכמה, לא דרך מומחה או דרך בורר, אתה מגדיר סנקציות ואתה מגדיר מה התאריכים של התשלום.

<אודי מילנר: אם זה נקבע על ידי מומחה ומכופפים לו את היד לחתום על הסכם חייבים להבטיח את התשלום, צריך ערבויות לדבר הזה.

<אסף וסרצוג: הערבויות שטמיר דיבר, הערבויות שעורך הדין תמיר אפורי דיבר עליהם, זה לא הערבויות ש-One עכשיו העלו, זה ערבויות שונות.

<תמיר אפורי: לא, לא.

<תמיר אפורי: זה בדיוק אלה.

<אסף וסרצוג: לא.

<אסף וסרצוג: זה ערבויות לעמידה לצורך העניין בהגדרה שאתה ספק תכנים ולא שיקרת במובן הזה, וזה מול המדינה ולא בין הפלטפורמות לערוצים.

<אסף וסרצוג: יש פה עניין של תנאי רישיון.

<אסף וסרצוג: בתנאי רישיון אפשר לקבוע מה שרוצים.

<אדר זהבי: הם לא יכולים לקבוע מה שהם רוצים.

<אדר זהבי: זה לא נכון, המילה הזו היא לא נכונה.

<אסף וסרצוג: אני אסביר מה שאני אומר ואחר כך, אם תהיינה לכם שאלות – תגידו לי.

<אסף וסרצוג: העניין של ספק תכנים – קודם כל, נתייחס למה שעורך-דין תמיר אפורי אמר, זה עניין מהותי.

<אסף וסרצוג: כלומר, אם אתה ספק תכנים אתה ספק תכנים.

<אסף וסרצוג: זה לא משנה אם לצורך העניין בחוק ההסדרים יש הסדר מסוים מול הערוצים המסוימים ופה יה הסדר אחר מול ערוצי הספורט.

<אסף וסרצוג: אם אתה עונה להגדרה של ספק תכנים – אתה ספק תכנים, ולכן צריך לרשום אותך במרשם כדי שאפשר יהיה לדעת שאתה אכן כזה ואתה יכול להיות זכאי למה שאתה זכאי מתוקף החוק.

<אסף וסרצוג: זה ברמה אחת.

<אסף וסרצוג: לגבי ערבויות – הערבות שעורך הדין תמיר אפורי מדבר עליה היא ערבות בעצם לתמוך בזה שאתה אכן ספק תכנים ולא הצגת מצגי שווא או כל דבר כזה או אחר.

<אסף וסרצוג: זה בין המדינה ובין ספק התכנים, זה לא בין ספק התכנים לערוץ הספורט.

<אסף וסרצוג: במסגרת הרישיון שערוץ הספורט ייתן לפלטפורמה – תדרשו מה שאתם רוצים, כמו שהיום אתם דורשים.

<אדר זהבי: אנחנו נדרוש מה שאנחנו רוצים והם יגידו לנו – לא, אנחנו לא מוכנים.

<אסף וסרצוג: אלה התנאים, זה מה יש.

<קריאות: - - -

<אסף וסרצוג: מה שאתה דורש מכולם אתה יכול לדרוש גם מ - - -

<אדר זהבי: מי אמר את זה?

<אסף וסרצוג: זה החוק.

<אדר זהבי: איפה זה כתוב את זה בחוק?

<אסף וסרצוג: בתנאי רישיון.

<אסף וסרצוג: אתה קובע את תנאי הרישיון.

עבד אל חכים חאג' יחיא: את תנאי הרישיון קובעת המועצה, נכון?

<אסף וסרצוג: לא.

<אסף וסרצוג: את תנאי הרישיון קובע ערוץ הספורט.

<אדר זהבי: זאת אומרת שאם אני אגיד לו – תנאי רישיון, הבורר קבע 100 שקל, ואני אגיד לו שאני רוצה את זה בתשלום אחד, ואני רוצה שאתה תתחייב שאם אתה לא משלם לי את זה אתה תצטרך לשלם 200 שקל קנס, ועוד תנאים.

<אדר זהבי: הוא יגיד לי – לא, אני לא מוכן.

<אדר זהבי: מה אז?

<אסף וסרצוג: אם אתה נותן את זה גם לאחרים, לצורך העניין, מותר שיהיה פה שוני.

<אסף וסרצוג: החוק מאפשר שיהיה שוני בין תנאי הרישיון.

<אדר זהבי: לא הבנתי, הוא מאפשר שוני?

עבד אל חכים חאג' יחיא: החוק מאפשר שוני.

<אדר זהבי: אז בוא נרשום את זה - - -

<אסף וסרצוג: לא, אנחנו לא.

<אסף וסרצוג: זה כבר הוצבע.

<אסף וסרצוג: לדעתנו זה כבר רשום.

<קריאות: - - -

<תמיר אפורי: כי אחר כך כשתהיה שאלה משפטית ה- - - יתייצב בבית משפט עליון ויגיד שזה לא כתוב בחוק ומה שמחייב זה רק מה שכתוב בחוק, והצהרות של נציג הממשלה לא - - -

עבד אל חכים חאג' יחיא: בואו נשמע את היועצת המשפטית.

<אתי בנדלר: החוק, אם אני מבינה נכון, מתייחס לשני דברים בלבד: אל"ף, חובה לתת רישיון, בי"ת, הנושא של קביעת המחיר.

<אתי בנדלר: הוא לא מתייחס לשום תנאים אחרים, לשום נושאים אחרים בהקשר הזה.

<אדר זהבי: זה לא מה שהוא אומר.

<אתי בנדלר: זה בדיוק מה שהוא אומר, אם הבנתי אותו נכון.

<זיו גלעדי: סעיף קטן (ב) של 6ס"ה זה סעיף שמדבר על אי אפליה ולכן הם לא יוכלו לבוא לספק מסוים ולתת לו תנאים שהם מפלים ביחס לספקים אחרים.

<זיו גלעדי: הם יכולים להצדיק את זה במובן המהותי, שבמקרה שלו צריך שהתנאים יהיו שונים, אבל הם לא יכולים לעשות את זה באופן שרירותי.

<קריאה: אז אי אפשר שהם יהיו שונים.

<אסף וסרצוג: אפשר שהם יהיו שונים, אך לא באופן שרירותי.

<אסף וסרצוג: אבל זה לא קשור לסעיף - - -

<זיו גלעדי: יש סעיף כזה שמדבר על אי אפליה.

<תמיר אפורי: אני חוזר שוב – בשני הסעיפים האחרונים אנחנו מקבלים את אותה תשובה מהאוצר וממשרד התקשורת, ומתברר שלממשלה אין בכלל עמדה אחידה על השאלה.

<תמיר אפורי: התשובה שמשרד התקשורת נתן עכשיו סותרת את התשובה שהאוצר נתן.

<קריאה: ממש לא.

איתן כבל: תקשיבו.

איתן כבל: המלחמה נגמרה, וכל אחד בחפירה שלו.

איתן כבל: העניין ברור.

איתן כבל: אני לא מתכוון לחזור אל התהליך הזה, בעיקר אחרי שמשרד התקשורת בהנהגה חדשה נתן לי את הגיבוי, אז אני בכלל מקבל את העמדה, אני לא מתכוון לפתוח את הסעיף הזה.

איתן כבל: אני מבין את העניין, ואני גם מציע, תמיר אפורי, אני חושב שהיום הלכנו לקראת ספקי התוכן בצורה מאוד מאוד משמעותית.

<תמיר אפורי: הפוך, הפוך.

<קריאה: לכיוון ספקי התכנים.

איתן כבל: יש לי עניין להגיד אותו.

איתן כבל: אני אומר את הדברים.

איתן כבל: אני אפילו הפעם לא מתכוון להביא גאולה לעולם בשם אומרם.

איתן כבל: אני בסך הכל אומר את אשר אני אומר.

<אדר זהבי: - - -

איתן כבל: אני משתדל שכל מה שאני עושה יהיה ממקום של נכון, לא ממקום של צד כזה או צד אחר, וזו דרך הפעולה שלי לאורך כל הדרך.

איתן כבל: זה הכל.

איתן כבל: זה לא עניין של לייצר איזונים, אני לא שופט במשחק כדורסל או כדורגל.

איתן כבל: זה לא במקום הזה.

איתן כבל: לכן אני הבנתי, לא קיבלתי.

איתן כבל: הלאה.

איתן כבל: נעלה את זה להצבעה.

איתן כבל: מי בעד?

איתן כבל: מי נגד?

איתן כבל: בעד – רוב

איתן כבל: נמנעים –אין

איתן כבל: תודה, סעיף (ג) אושר.

איתן כבל: הלאה.

<דודי קופל: (ד) חדל להתקיים תנאי מהתנאים לרישום במרשם, כאמור בסעיף קטן (ב), תמחק המועצה את ספק התכנים מהמרשם, ורשאית היא למחוק מהמרשם מי שחלה עליו חובה לפי סעיפים 6סה(א) ו- (ב) ולא קיים את החובה האמורה.

איתן כבל: הערות?

איתן כבל: אין.

איתן כבל: מי בעד?

איתן כבל: מי נגד?

איתן כבל: בעד – רוב

איתן כבל: נמנעים –אין

איתן כבל: תודה, אושר.

<דודי קופל: רשימת מפעלי ספורט 6סח.

<דודי קופל: (א) המועצה תקבע רשימה של מפעלי ספורט לעניין פרק זה; ברשימה כאמור ייכללו מפעלים אלה: (1) מפעלי ספורט שלדעת המועצה יש לציבור עניין רב בהם, ובלבד שלא ייכללו ברשימה יותר מ-7 מפעלים כאמור; (2) מפעלי ספורט נוספים שלדעת המועצה יש הצדקה להחיל בעניינם את הוראות סעיף 6סה (א)(1).

<דודי קופל: זו תוספת של היועצת המשפטית של הוועדה, כיוון שזה לא רלבנטי ל-(2).

<דודי קופל: (ב) הרשימה לפי סעיף קטן (א) תפורסם גם באתר האינטרנט של המועצה.

איתן כבל: הערות?

<אודי מילנר: מה הוא אומר 7 מפעלים אם בסעיף הבא הוא מוסיף מפעלים?

<אודי מילנר: אין פה שום - - -

<אדר זהבי: אבל הוועדה ביקשה משהו אחר.

<אדר זהבי: הוועדה ביקשה שהם לא - - - הוועדה דיברה על זה.

<אדר זהבי: ככל שנכנסים לזה, הם לא יכולים לרכוש תכנים.

<קריאות: - - -

<אסף וסרצוג: זה לא מה שהוועדה ביקשה.

<אסף וסרצוג: גם צריך להבהיר היום למען הסר ספק: מה שחל היום על YES ו- HOT, על חוסר היכולת שלהן להתמודד לא נובע מחוק התקשורת, נובע מתנאים של הגבלים עסקיים.

<אסף וסרצוג: עניין YES , בגלל המיזוג של בזק-YES ולענייןHOT , בגלל היותם - - -

<אדר זהבי: אבל פה זה לא רק לפרטנר, אמרנו.

<אדר זהבי: סיכמנו שזה גם ל-HOT ול-YES.

<אדר זהבי: סיכמנו.

<אסף וסרצוג: אל"ף, זה נכון.

<אסף וסרצוג: גם לפי החוק הזה – אם HOT ו- YES יקנו מפעל - - - הם יהיו חייבים למכור - - -

<אדר זהבי: ולכן הוועדה אמרה שאם החברה' האלה באים ומבקשים להחיל את החוק על עצמם ומבקשים את הבוררות הזו, אז לא הגיוני שמצד אחד הם ייקחו את הטוב של הדבר הזה ומצד שני הם יגרמו לעליית מחירי הזכויות, כי זה בעצם מה שאתה מבקש, שמצד אחד הם ילכו לבוררות – הם יכולים בבוררות לא לקבל את התוצאות שלה, ומצד שני – להמשיך להתחרות, אז גם הם לא מקבלים את הזכות שלא לקבל את הבוררות.

איתן כבל: בזמנו אמרנו שאם YES, HOT ואחרות תשתתפנה במכרזים ותיזכנה, בדיוק מה שחל – חובת המכירה תחול על כולם באותה מידה.

איתן כבל: זה מה שאני זוכר שאמרנו.

<אדר זהבי: לא, זה לא מה ש - - -

<אסף וסרצוג: אנחנו לא ניתן - - - לכל אחד מערוצי הספורט.

<קריאות: - - -

עבד אל חכים חאג' יחיא: מה שאני חושב – (1) אנחנו צריכים להוריד ובלבד שלא יכללו ברשימה יותר מ-7 מפעלים, וגם (2) להוריד כי זה מיותר, כי עם מדיניות ההגבלה של 7, (2) כבר מיותר.

עבד אל חכים חאג' יחיא: זה מה שאני חושב, כי אם אתה פותח את הפתח להוסיף מעבר ל-7, בסעיף (2), אז למה לך להגביל ל-7?

<אסף וסרצוג: כי לא תהיה לך הגבלה של ערוץ ספורט.

<אסף וסרצוג: כי לא תדע על מי אתה תרצה להחיל.

עבד אל חכים חאג' יחיא: כי אתה אמרת – מפעלי ספורט שלדעת המועצה יש לציבור עניין רב בהם.

עבד אל חכים חאג' יחיא: אז העניין של ספורט, אז תוסיף משהו, להגביל שזה ספורט – אין לי בעיה.

עבד אל חכים חאג' יחיא: להגביל ב-7 ואחר כך לפתוח שזה יכול להיות 100 אחר כך, בסעיף (2) - - -

<אסף וסרצוג: סעיף (2) ממוקד לסעיף 6סה(א).

<קריאה: זה לא כתוב.

<אסף וסרצוג: זה כן כתוב.

<קריאות: - - -

<אסף וסרצוג: אתה רוצה שאם מחר בבוקר, לדוגמה – סלקום קונה את בדמינגטון בפינלנד, אתה רוצה להחיל עליהם חובת מכירה של בדמינגטון בפינלנד?

עבד אל חכים חאג' יחיא: יש חובת מכירה.

עבד אל חכים חאג' יחיא: כמה אנשים ירוצו לקנות?

<קריאות: - - -

איתן כבל: עורך הדין דרור שטרום, בבקשה.

<דרור שטרום: שלוש הערות קצרות, ובזה יסתיימו הערותינו.

<דרור שטרום: קודם כל אני חוזר על הערה ראשונה שאני אומר אותה גם בסבב הראשון – אנחנו לא רואים שום סיבה להגביל את המפעלים שהמועצה יכולה להכריז עליהם, לא ל-7 ולא ל-9.

<דרור שטרום: אנחנו אומרים שהדבר המהותי ביותר, זה בדיוק מה שאמרנו קודם ואמרה את זה גם היועצת המשפטית – זה צריך להיות מפעלים שיש בהם איזשהו אינטרס חיוני, כי אם אין אינטרס חיוני אז אין סיבה להתערב בקניין.

<דרור שטרום: לכן, העניין הזה של "עניין רב", לי פשוט יש טקטיקה פשוטה.

<דרור שטרום: אני מחפש כל פעם סעיפים חוק איפה יש עוד פעם את המונח "עניין רב".

<דרור שטרום: לא מופיע.

<דרור שטרום: אי אפשר להמציא כל פעם את הגלגל מחדש.

<דרור שטרום: יש אינטרס חיוני במפעל מסוים?

<דרור שטרום: מאה אחוז, שיכריזו עליו.

<דרור שטרום: לא צריך להגביל את זה, כמו שאמר חבר הכנסת חאג' יחיא – לא ל-7 ולא ל-9.

<דרור שטרום: להשאיר את זה למה שיש אינטרס חיוני כדי שייכלל בתחרות.

<דרור שטרום: זה הכל.

<ניר יוגב: אני מנסה להבין – אם הדוגמה שנתן אסף לכך שנניח פרטנר זוכה בליגת האלופות והיא רוצה לשדר את זה, אז רוצים להבטיח שגם התכנים שפרטנר משדרת יימכרו לערוצים אחרים, אז המשמעות היא מס על המפעלים?

<ניר יוגב: המפעלים?

<ניר יוגב: אם היא לא רוצה להקים ערוץ ספורט לטובת אותו champions league שהיא זכתה – היא רוצה לשדר משחק.

<קריאה: את השידור היא תצטרך להעביר, כן.

<ניר יוגב: אם היא תצטרך להעביר אני בעד, רק שזה אומר מס על המפעלים.

<ניר יוגב: אז לא יכול להיות שאותה חובה שתחול על פרטנר - - - ליגת האלופות, שהיא מחויבת למכור את זה לפלטפורמות אחרות, לא תחול על צ'רלטון או על - - -

<קריאות: - - -

איתן כבל: חברים יקרים, תסלחו לי.

איתן כבל: מה שאמר דרור שטרום הוא לא מופרך, בעניין ההוא, אבל אני רוצה להזכיר לך, אדר זהבי: יש גבול גם כמה אפשר ל - - - .

איתן כבל: אנחנו אישרנו את זה.

איתן כבל: זו היתה בקשה של הוועדה עצמה.

<אדר זהבי: להכניס את המפעלים?

איתן כבל: כן.

איתן כבל: אמרנו בזמנו – אני זוכר את העניין הזה שהעלינו – מפעלים כן, מפעלים לא.

איתן כבל: אמרנו – מפעלים לא, קודם כל.

איתן כבל: לא יכולנו למנוע מה - - - להתחרות, אבל אמרנו שהחובה, באנו ממקום טוב, לייצר איזון – שהם יוכלו, שלא כל הזכויות יימצאו אצלם.

איתן כבל: אמרנו בעניין הזה שאם תיווצר סיטואציה כזו, שגם עליהם תחול חובת המכירה, לכולם.

איתן כבל: זה היה העניין.

איתן כבל: לא היה שום דבר.

איתן כבל: זה כבר היה דבר שהסכמנו.

<קריאה: - - -

איתן כבל: תסלח לי.

איתן כבל: גם אמרנו את זה אז, הוועדה.

איתן כבל: היתה פה כל הגברדיה המכובדת, ובאנו ממקום – מהכיוון שלכם, לא מהכיוון שלהם.

איתן כבל: אז בדיוק אמרתם – מה, תתנו להם?

איתן כבל: ומה יהיה?

איתן כבל: הטענות בדיוק היו הפוכות, אז.

איתן כבל: נו, באמת.

איתן כבל: בשמות אמרתי לכם – אני על הפנים, אבל יש לי זיכרון לדברים.

איתן כבל: בדיוק מהמקום הזה.

איתן כבל: לכן, כשפתחנו בסעיף הזה אמרתי, אני לא טעיתי בו גם אם הכנסתם בי ספקות.

איתן כבל: הסעיף הזה היה סעיף תיקון, תיקון למציאות שאמרנו – שלא ייווצר מצב שבו בנסיבות כאלה ואחרות תהיה תחרות, שחובת המכירה תהיה לכולם.

איתן כבל: זה מה שאנחנו אמרנו אז.

איתן כבל: הוועדה כבר עסקה בזה.

איתן כבל: מה פתאום אנחנו בכלל פותחים את זה לדיון?

<קריאות: - - -

איתן כבל: כמה שיותר תחרות, זה אמור לעלות מחירים?

איתן כבל: אני עוד לא שמעתי דבר כזה.

<אודי מילנר: זה לא מנוסח נכון.

איתן כבל: זה משהו אחר.

איתן כבל: אם אתה חושב שהנוסח לא עונה או עלול שיהיה בו משום משתמע שזו לא תהיה התוצאה הסופית – אז בוא תציג ונתקן, זה עניין ניסוחי.

<אודי מילנר: אני לא חושב שצריך את סעיף (2).

<אודי מילנר: צריך להגדיר מספר, ל - - - בסעיף (1) ולעצור פה.

<אסף וסרצוג: אני אסביר את ההבדל.

איתן כבל: חברי חאג' יחיא התייחס וגם דרור שטרום.

איתן כבל: אני לא מבין למה צריך לייצר את זה.

<אסף וסרצוג: הוועדה ביקשה להכניס תנאי שאם אחת מהפלטפורמות מתחרה על מפעל מהותי וזוכה בו, היא תצטרך גם אותו למכור.

איתן כבל: נכון.

<אסף וסרצוג: לכן אנחנו צריכים גם את הסעיף הראשון כי הוא חל רק לגבי האופציה הזאת.

<אסף וסרצוג: הוועדה רוצה להוריד את החלק הזה, אין שום בעיה – נוריד, ואז גם נוריד את (1), ונישאר רק עם (2).

<אסף וסרצוג: אין קשר בין (1) ל-(2).

<אסף וסרצוג: סעיף (2) מדבר על הגדרה של ערוץ ספורט.

<אסף וסרצוג: לערוץ ספורט יש את ההגדרה בפרק ההגדרות, 50% וכן הלאה, ואז ההמשך שלו בסעיף 6סה(א) אומר שהוא משדר אחד מהמפעלים שתקבע המועצה.

<אסף וסרצוג: זו קשת יותר רחבה.

<אסף וסרצוג: זה לא רק רשימה - - - זו יכולה להיות רשימה יותר ארוכה, ודרך אגב, הבסיס המקצועי לזה היה הרשימה של האירועים המוכרזים.

איתן כבל: תקשיב, אסף.

איתן כבל: זה שרשמתם את זה זה לא אומר שזו תורה למשה מסיני.

איתן כבל: מה הבעיה לפעמים אתכם בחקיקה?

איתן כבל: כתבתם, וזהו.

איתן כבל: נחקק.

<אסף וסרצוג: - - -

איתן כבל: אתה יורד והעגל למטה, ואתה שובר את הלוחות.

איתן כבל: זו לא תורה למשה מסיני, וגם על משה חלקו.

איתן כבל: אתם כל הזמן מציגים, מדברים בביטחון עצמי ואוי ואבוי אם מישהו יחלוק עליכם.

איתן כבל: אז אני אומר לך: אני לא מקבל את הגישה הזאת.

איתן כבל: היא לא גישה שמקובלת עלי.

איתן כבל: אני חושב שהטענות שהועלו כאן - - -

<תמיר אפורי: אני מבקש לומר קודם כל ברמה הפרוצדוראלית.

<תמיר אפורי: מדברים פה על נוסח שהוא לא נמצא בפני אף אחד מאתנו, שעכשיו האוצר בפעם הראשונה – לפחות שאני שומע – מבחין בין (1) ל-(2), אני עד עכשיו לא מבין.

<תמיר אפורי: אני באמת לא מבין מה אתם אומרים אז סעיף (1) עוסק בהגדרת ערוץ או שהוא עוסק בהגדרת חובת מכירה, אי אפשר להבין, הנוסח לא בפנינו.

<אתי בנדלר: על איזה סעיף אתה מדבר?

<תמיר אפורי: על הסעיף שעכשיו מדברים עליו.

<אתי בנדלר: 6סח(א).

<אתי בנדלר: השינוי היחידי הוא שבסיפה, פסקה (2) מקום שרשום: "...

<אתי בנדלר: יש הצדקה להחיל בגינם את הוראות סעיף 6סה" הוסף לכך (א)(1).

<אתי בנדלר: זה – אני לא מוכנה לקבל את הנוסח - - -

<תמיר אפורי: כל ההסבר שהוסבר כאן שזה נועד לכך וזה נועד לכך – אין לו עיגון בלשון החוק.

<תמיר אפורי: אני לא מבין על מה אתה מדבר.

<קריאות: - - -

<אתי בנדלר: אם תלך ל-6סה תראה שיש שם הבחנה בין שני סוגים.

<קריאה: ולהגדרה של "מפעל ספורט משמעותי".

<קריאות: - - -

<קריאה: ההגדרה של "מפעל ספורט משמעותי" מפנה לסעיף 6סח(א)(1).

איתן כבל: ברוב המקרים, תמיר אפורי, הטיעונים שלך יותר חזקים.

איתן כבל: תכוון אותי לגופו של עניין.

<תמיר אפורי: לגוף הדברים צריך להבין שיש כאן התערבות חוקתית.

<תמיר אפורי: ההתערבות החוקתית לא יכולה להיות בגלל שלמועצה נראה שיש עניין.

<תמיר אפורי: יש ערוץ ספורט ובערוץ הספורט הזה יש אירועים שיש להם זיקה לישראל, הליגה הישראלית לכדורגל, כדורסל, אולי קבוצה ישראלית שזה המשחקים שלה.

<תמיר אפורי: אפשר עוד להבין.

<תמיר אפורי: אבל אם יש מפעל ספורט שאין לו שום קשר לישראל, בכלל – מכאן שהמועצה תחשוב שזה מעניין אותה, שהציבור יראה את זה, ולכן היא רוצה לכפות על ערוץ הספורט למכור את זה בגלל שליגה מסוימת - - - אני מצטרף לדברים של דרור.

<תמיר אפורי: אני חושב, מעבר לעניין של החיוניות, שאני מסכים ב-100% עם מה שאומר דרור, אני חושב שצריכה להיות זיקה לישראל.

<תמיר אפורי: אני לא חושב שמתקבל על הדעת שרשות ישראלית, כך סתם ללא תנאים מיוחדים תוכל לקבוע שתכנים של ערוץ יהיו חלק מזה.

<תמיר אפורי: רק לשם הדוגמה – יש ערוצים שיש בהם ספורט מוטורי ויש בהם גלישת סקי.

<תמיר אפורי: מחר בבוקר המועצה תחשוב שגם זה מתאים לה, למה לא?

<אסף וסרצוג: המועצה היתה יכולה לקבוע - - - והיא לא קבעה.

<אסף וסרצוג: זה הרי הבסיס המקצועי לכל העבודה.

<תמיר אפורי: ההבדל הוא שיש כאן רישיון כפייה סטטוטורי שפוגע בזכויות קניין.

<קריאות: - - -

<דובר: יש אינטרס של כל מי שיושב פה, אני חושב, שבאיזשהו שלב תדע כל פלטפורמה ויידע כל מפיק ערוץ שאם הוא קונה תוכן והוא חושב שזה יהיה רק אצלו, שבסוף הוא ימכור את זה לאחרים כי אחרת נגיע לרמה של מחירים לא נורמליים, והגענו לזה.

<דובר: הרשימה – לצמצם את זה ל-7, אני לא מבין למה.

<דובר: אם כבר, אם יש שיקול דעת למועצה לקבוע רשימה, שהיא תקבע רשימה עד הסוף.

<דובר: יכול להיות שזה יהיה 12.

<דובר: אגב, תראו את הרגולציה שחלה היום על HOT ועל YES.

<דובר: שום אירוע ספורט אסור לי לקנות בבלעדיות.

<דובר: אחד אסור לי, גם לא תחרות דוקים.

<דובר: הוקי גלגליות אני לא יכול לשדר בבלעדיות.

איתן כבל: אוקיי, חברים.

איתן כבל: אני חושב שצריך לבטל את המספור של הכמות.

איתן כבל: יש לנו את המועצה.

איתן כבל: תדע, אני גם לא אוהב את ה - - -

<אסף וסרצוג: אני לא מתווכח.

<אסף וסרצוג: הרעיון היה דווקא לעשות משהו מאוזן לטובת הערוצים.

<אסף וסרצוג: אם אין להם בעיה עם זה – תפדל.

איתן כבל: טוב הלב שלך.

<קריאה: אבל צריך להכניס קריטריון מהותי.

<קריאות: - - -

איתן כבל: מה שאני מנסה לומר לכם – העניין הזה של המהותי, חיוני – זה עניין של - - -

<רן שטרית: "חיוני" – יש פשוט דוקטרינה שלמה בדיני הגבלים עסקיים שמשהו שהוא מה שנקרא essential לקיומה של תחרות, דהיינו, שאם אתה מוציא את זה מאחד המתחרים – פגעת בו.

איתן כבל: את זה אני מוכן לקבל.

איתן כבל: אל תעשו שגם אתם לא תעשו מהם מטומטמים, ושהם לא ינסו לעשות מאחרים מטומטמים.

איתן כבל: חברים, אוהד ספורט סביר, כל אוהד ספורט יודע לעשות לך רשימה של מה הדברים שהוא רוצה לראות.

<אסף וסרצוג: הנושא של ה-7 מפעלים נבע ממקום של איזון מסוים כי כמו שאמרתי – גם המועצה וגם בכלל נושא הספורט הרי זה נושא מאוד רגיש.

<אסף וסרצוג: מופעלים על זה הרבה מאוד לחצים.

<אסף וסרצוג: אתה אומר שאוהד ספורט סביר יעשה 7 מפעלים – אנחנו, בדיונים שעשינו בהכנה לחקיקה היה לנו ויכוח רב מה צריך להיות סביב הסיפור הזה.

<אסף וסרצוג: ההחלטה להגביל את זה היתה גם כדי לעזור למועצה להימנע מלחצים, גם כי אתה רוצה שהדבר הזה יהיה מוגבל כי אתה רוצה עדיין לייצר בידול בין ה - - -

איתן כבל: אני אגיד לך משהו – הלחצים שיהיו מה יהיו ה-7 יהיו יותר גדולים מאשר מה ומי ייכנס.

עבד אל חכים חאג' יחיא: מי השמיני שיהיה בחוץ.

<אסף וסרצוג: אז יהיו 15.

<אתי בנדלר: אבל על ידי פסקה (2) אתה יכול להגיע ל-15.

<קריאות: - - -

<אודי מילנר: יש רשימה של אירועים מוכרזים ואפשר לעשות הרשימה הזאת.

איתן כבל: תן לנו קודם כל שתהיה הבהרה.

איתן כבל: אז אני מוריד את סעיף (1) לגמרי?

<אסף וסרצוג: לא.

<אסף וסרצוג: אתה חייב את מפעל משמעותי.

איתן כבל: אז נקרא את זה שוב.

איתן כבל: בלי הגבלה.

<אדר זהבי: למה בלי מגבלה?

איתן כבל: של 7?

איתן כבל: המועצה תתכנס ותחליט מה היא הרשימה.

איתן כבל: אם היא תרצה להוסיף, היא תוסיף.

<קריאות: - - -

איתן כבל: חברים, אני לא מתכוון לעשות כאן אירועים מוכרזים.

עבד אל חכים חאג' יחיא: לא צריך להגביל.

איתן כבל: חברים יקרים.

איתן כבל: כשרוצים – המועצה תעשה את הכל.

איתן כבל: לא מתאים שהמועצה תגדיר?

איתן כבל: אני לא מקבל.

איתן כבל: יש מועצה.

<אתי בנדלר: אדוני, מה שאתה רוצה זה למחוק את פסקה (2) ושבפסקה (1) יופיע: "...

<אתי בנדלר: מפעלי ספורט שלדעת המועצה יש לציבור עניין רב בהם"?

עבד אל חכים חאג' יחיא: זה בדיוק מה שהצעתי.

<קריאה: בלי פסקאות.

<אתי בנדלר: בלי פסקאות.

<דרור שטרום: אני מבקש לשקול עוד פעם את העניין של החיובים מסיבה מאוד מוגדרת: "עניין רב" – אלה מילים פלואידיות.

<דרור שטרום: צריך להיות ברור שיש בהם עניין חיוני.

<דרור שטרום: נכון שיש רשימה של אירועים מוכרזים.

<דרור שטרום: היום יש רשימה של אירועים מוכרזים, אך אין לצידה חובת מכירה.

<דרור שטרום: פה אנחנו הולכים צעד אחד קדימה, ולכן צריך להיות ברור שמדובר בעניין שחיוני לתחרות.

<אתי בנדלר: המילים "חיוני לתחרות" – יבוא מישהו ויטען שלאתי בנדלר אין עניין בכלל בספורט, ואולי גם למישהו אחרת, ולכן – אין כאן עניין חיוני בכלל.

<אתי בנדלר: לפי זה, אם נכניס את החיוניות לעניין הזה, האם זה חיוני כדי שאני אהנה משידורי טלוויזיה – זה לא חיוני.

<אתי בנדלר: זה לא חיוני לכל עם ישראל.

<אתי בנדלר: אני מאוד חוששת להכניס את המילה הזו לחוק, כי לדעתי זה עלול, בפרשנות מסוימת, לסכל בכלל את חובת המכירה.

<אתי בנדלר: אתה רוצה את האידיאולוגיה של מה שעומד מאחורי הדברים לכתוב ברחל בתך הקטנה, ואז תתחיל להתווכח על זה בבתי משפט אם זה חיוני או לא חיוני.

<דרור שטרום: אני לא התכוונתי לפתח שום אידיאולוגיה.

<דרור שטרום: אני רק התכוונתי שהמונח "חיוני" מוכר בפסיקה בעשרות פסקי דין של התחום הזה, מה הוא חיוני ומה הוא שאיננו חיוני.

<דרור שטרום: המונח "עניין רב", לצערי, לא מוגדר בשום מקום – הוא מאוד פלואידי.

<דרור שטרום: ביקשתי להיצמד דווקא כדי ליצור ודאות בנושא הזה.

<דרור שטרום: הצעת ההגבלה בכלל מונעת את כל - - -

איתן כבל: אני לא משפטן, אבל העמדה שלי יותר קרובה למה שאומר דרור במובן הזה ש "חיוני" נשמע לי משהו שאתה יודע לפחות לנסות לבדוק אותו, אתה יודע להגדיר אותו יותר מאשר - - -

<לאה ורון: הוא אומר שיש הגדרה - - -

איתן כבל: אם יש הגדרה אז בכלל, קל וחומר, אבל העניין של המילה "עניין" – ההפך.

איתן כבל: הדוגמה שנתת מקבלת בדיוק משנה תוקף הפוך בעניין הזה.

איתן כבל: כך, לפחות, בעניי זה נראה.

<ניר יוגב: הנושא הזה של חיוני – תראה, נניח שניקח את הליגה הספרדית, שזו ליגה מאוד מבוקשת.

<ניר יוגב: האם יכולה פלטפורמה רב ערוצית לשרוד בלי הליגה הספרדית?

<ניר יוגב: – יכולה, אז אולי היא לא חיונית.

<ניר יוגב: אבל ברור שהליגה הספרדית היא מאוד מאוד חשובה.

<ניר יוגב: לכן אני חושב שלקחת את הדיון למושג "חיוני" יוביל לכך שיבוא ערוץ ויגיד – רגע, זה לא חיוני לך, אתה יכול לשרוד בלי זה.

<ניר יוגב: אנחנו לא עוסקים בעניינים של האם אפשר לשרוד בלי זה.

עבד אל חכים חאג' יחיא: המועצה קובעת.

עבד אל חכים חאג' יחיא: זה לא שרירותי לך או לאחרים.

<ניר יוגב: אם למועצה יש את שיקול הדעת ואת הידע המקצועי לקבוע האם ערוץ הוא חשוב או לא חשוב, אז שתקבע בכלי להכניס למ - - - של חיוני או לא חיוני.

<דודי קופל: אם לחדד את העניין, כאשר אנחנו נגיד "חיוני" יהיה קשה מאוד לבחון כל מפעל בפני עצמו, כי יכול להיות שאם לא תהיה לי ליגת האלופות אבל תהיה לי ליגה ספרדית ואיטלקית - - -

איתן כבל: העניין הוא כזה – מה שניר יוגב אמר קצת הכניס בי עוד יותר ספקות, כי אנחנו לא רוצים לייצר מצב שיש בו התפלספות יתר בכל תהליך העניין.

איתן כבל: אנחנו רוצים שהוא יהיה פחות או יותר בהיר, גם אם לא מובהק.

<אתי בנדלר: אני גם לא יודעת – אולי הם יגיעו למסקנה שמספיקה "חשיבות רבה" להגדרת התחרות?

<אתי בנדלר: זה צריך להיות חיוני?

<אתי בנדלר: אחרת אסור יהיה להחיל את ה-must sell?

<אתי בנדלר: אני לא יודעת.

<קריאות: - - -

<דרור שטרום: יש לי עצה.

<דרור שטרום: דווקא בגלל מה שאומרת היועצת המשפטית – גם המונח שהיועצת המשפטית זה הרגע נקטה בו מקובל עלי, מדוע?

<דרור שטרום: משום שהמונח "יש בו חשיבות רבה" אולי לא נשמע דרמטי כמו חיוני, אבל הוא מצביע על חשיבות אובייקטיבית.

<דרור שטרום: "יש לציבור עניין רב" – זה בדיוק מה שאמר יושב-ראש הוועדה.

<דרור שטרום: מכל דבר הרי אפשר להבין שיש בו עניין רב.

<דרור שטרום: כל עוד יש פה את המונח "חשיבות רבה לתחרות" זה בסדר גמור.

<תמיר אפורי: בכל מקרה צריך לזכור – יש כאן התערבות חוקתית בקביעת מחיר של אנשים פרטיים, וצריך להתוות את שיקול הדעת של הרשות המוסמכת איפה הגבולות שלה ועד איפה היא יכולה להחליט, אחרת מה שיקרה זה שיהיה ערוץ שיהיה בו בדמינגטון ומישהו יחשוב - - -

איתן כבל: אני חושב - - -שאתה תקנה את הערוץ הזה.

איתן כבל: בחייך, מי יקנה בדמינגטון?

איתן כבל: עזוב, בחייך.

איתן כבל: בוא לא ניקח את זה למקומות - - - ברור לנו, גם לא לכדורגל, אתה לא יכול להגיד לי - - -לכן אני אומר: יש עדיין הבדל בין ליגת העל לבין הליגה הלאומית ובין משחקים מהליגות היותר נמוכות והנוער – מבלי שמישהו יישב ויכתוב את זה, אפילו.

איתן כבל: זה כל כך ברור.

איתן כבל: בוא נגיד ככה: אפשר לחיות בלי הליגה הספרדית, אבל אני אומר לך – זה חיים קשים מאוד.

איתן כבל: זה חיים קשים מאוד מאוד.

<תמיר אפורי: זה חיים קשים מאוד וזה חיוני.

<תמיר אפורי: יש החלטות לגבי זה.

<תמיר אפורי: יש החלטות לגבי זה ויש הגדרה מדויקת לעניין הזה.

<תמיר אפורי: אני חוזר לשאלה שהעלה פה ניר.

<תמיר אפורי: מה שגורם לאחד מהמתחרים נכות, חיסרון מהותי בתחרות הוא חיוני.

<תמיר אפורי: זאת אומרת, שלא יתקבל הרושם - - -

איתן כבל: אז אנחנו נחבר בין שני המשפטים שמדברים על בעל עניין - - -איך אמרנו את זה?

<אתי בנדלר: שלדעת המועצה יש לציבור עניין רב בהם - -

איתן כבל: - - ובעל חשיבות רבה לקידום התחרות.

איתן כבל: מי בעד הנוסח?

<לאה ורון: "מפעלי ספורט שלדעת המועצה יש לציבור עניין רב בהם, ובעלי חשיבות רבה לקידום התחרות".

<לאה ורון: הסיפה נמחקת.

איתן כבל: מי בעד הנוסח של סעיף 6סח?

איתן כבל: עם התיקונים וההורדות.

איתן כבל: בעד – רוב

איתן כבל: נמנעים –אין הנוסח החדש של סעיף 6סח אושר.

איתן כבל: תודה, הנוסח החדש אושר.

<דודי קופל: סמכויות המועצה והשר 6סט.

<דודי קופל: (א) המועצה רשאית לקבוע כללים לביצוע הוראות פרק זה.

<דודי קופל: (ב) יושב ראש המועצה או השר רשאים לדרוש מכל בעל זכות וספק תכנים למסור להם, במועד, במתכונת, ובאופן שיורו, כל מידע הנחוץ להם לשם הפעלת סמכויות המועצה או השר, לפי העניין, לפי פרק זה.

<דודי קופל: (ג) ראתה המועצה כי יש בפעולת בעל זכות בכל הנוגע למילוי חובתו לפי סעיפים 6סה כדי לגרום לפגיעה משמעותית בתחרות בתחום השידורים, רשאית היא להורות לו, לאחר שנתנה לו הזדמנות להשמיע את טענותיו, בדבר צעדים שעליו לנקוט כדי למנוע את הפגיעה.

<דודי קופל: ".

<תמיר אפורי: יש כאן כפל סמכויות וכפל התערבות שבאמת כבר מגדיש את הסאה וחורג מכל סבירות ומדתיות במישור החוקתי.

<תמיר אפורי: נותנים כלל של חובת מכירה עם הפנייה למומחה, יש בעיות כאלה וכאלה – הבנו.

<תמיר אפורי: עכשיו אומרים: זה שעברנו את כל זה, יש עוד גוף אחר שגם הוא יכול לתת לך הוראות בכל עניין שהוא רוצה, כולל בנושא מחירים, כולל בנושא תנאים – בכל עניין.

<תמיר אפורי: זה לא הגיוני.

<תמיר אפורי: אם קבעתם שיש גורם אחד שהוא הגורם המוסמך, תנו למומחה לעבוד, הוא יעשה את מה שהוא צריך לפי הכללים שנקבעו.

<תמיר אפורי: יש כאן כפל סמכויות וכפל התערבות שבאמת כבר מגדיש את הסאה, ולדעתי לחלוטין חורג גבולות סבירות ומידתיות במישור החוקתי.

<תמיר אפורי: נותנים כלל של חובת מכירה עם הפנייה למומחה.

<תמיר אפורי: יש עם זה בעיות כאלה וכאלה – הבנו.

<תמיר אפורי: עכשיו אומרים: אחרי שעברנו את כל זה, יש עוד גוף אחר שגם הוא יכול לתת לך הוראות באיזה עניין שהוא רוצה, כולל בנושא מחירים, כולל בנושא תנאים, בכל עניין.

<תמיר אפורי: זה לא הגיוני.

<תמיר אפורי: אם קבעתם שיש גורם מסוים שהוא הגורם המוסמך והוא מומחה, תנו למומחה לעבוד.

<תמיר אפורי: יעשה את מה שהוא צריך לפי הכללים שנקבעו.

<תמיר אפורי: הרי מה שיקרה כאן – יכול להיות שפלטפורמה, לא ימצא חן בעיניה מה שקבע המומחה, תפנה בתלונה למועצה ויתחיל מהתחלה.

<תמיר אפורי: המועצה תעשה בירור, תדרוש את כל החומר.

<תמיר אפורי: החומר הוא סודי, יש אתו רגישויות מסחריות.

<תמיר אפורי: אני לא יודע מה ההצדקה שמועצה תקבל את כל החומר הזה.

איתן כבל: אגיד לך איך אני הבנתי את הסעיפים האלה.

איתן כבל: אני הבנתי שהמועצה - כבודה במקומה מונח.

איתן כבל: היא קובעת את הכללים ואת כל מה שהגדרנו.

איתן כבל: יש תמחור.

איתן כבל: גופים מנסים להתקשר ביניהם למכירת זכויות.

איתן כבל: יש את הכללים שקבענו לגבי מינוי בורר והלאה.

איתן כבל: המועצה לא מתערבת בזה.

איתן כבל: היא כבר קבעה את הכללים שלה ומי יכול ומי מה.

איתן כבל: היא לא כל רגע יכולה להיכנס ולהתערב.

איתן כבל: ברגע שהיא קבעה את כל מה שסיכמנו, את כל הדברים, ואיך זה מתנהל וזה הכול.

איתן כבל: אני לא נותן לה פה סמכויות מעבר למה שנדרש.

<תמיר אפורי: אבל זה הסעיף.

<תמיר אפורי: הסעיף נותן סמכויות מרחיקות לכת.

<תמיר אפורי: גם סמכות חקירתית לאסוף חומר וגם - - -

איתן כבל: לא.

איתן כבל: תקנו אותי פה היועצים המשפטיים.

איתן כבל: האם הסמכויות האלה לערער על סמכות ה - - -

<תמיר אפורי: לעשות מה שהם רוצים.

<אתי בנדלר: למה?

<אתי בנדלר: מכוח מה?

איתן כבל: מכוח מה?

איתן כבל: אני לא יודע מאיפה זה בא.

איתן כבל: אני באמת אומר את זה, אפורי.

איתן כבל: היא רגולטור בלי שום קשר לזה, לא קשור.

<תמיר אפורי: מה זאת אומרת?

<תמיר אפורי: רגולטור של מי?

איתן כבל: הוא רגולטור של כולם.

איתן כבל: לא רק שלי, של כל עולם התקשורת.

<תמיר אפורי: לא, זו עכשיו המצאה חדשה שמכפיפה את הגורמים שהחוק הזה מכפיף אותם לסמכויות שעד היום לא היו.

<תמיר אפורי: זה כאילו בהיסח הדעת מכניסים כאן.

<אתי בנדלר: איזה סמכויות?

<אתי בנדלר: למסור מידע?

<תמיר אפורי: למסור מידע ולתת הוראות.

<תמיר אפורי: זה מה שכתוב כאן, לתת הוראות באיזה עניין שהיא רוצה כדי לוודא שאין אפליה שהמחיר הוא סביר.

איתן כבל: נכון, להפעלת החוק הזה.

<תמיר אפורי: בואו נקרא יחד את סעיף (ג).

<תמיר אפורי: מה זה "להפעלת החוק הזה"?

<תמיר אפורי: "ראתה המועצה כי יש בפעולת בעל זכות הנוגע למילוי חובתו לפי סעיפים.

<תמיר אפורי: ..

<תמיר אפורי: כדי לגרום לפגיעה בתחרות" - היא יכולה לתת לו הוראות.

<תמיר אפורי: זאת אומרת, יש כאן רגולטור שיכול להיכנס לגופם של דברים ולתת הוראות מהותיות: תוריד את המחיר, תעלה את המחיר, תשנה את התשלומים, כל מיני דברים.

<תמיר אפורי: זה מה שכתוב כאן.

<תמיר אפורי: תמחקו את סעיף (ג).

<תמיר אפורי: אם תמחקו - - -

<אתי בנדלר: הוא דילג משום שזה בכל הנוגע למילוי חובתו לפי סעיף 6סה.

<תמיר אפורי: כן, אבל אלה כל החובות.

<תמיר אפורי: זה אומר שהמועצה יכולה לעשות מה שהיא רוצה ולהתערב בתכנים, בהסכמים ובסכומים.

<תמיר אפורי: אם אתם מוחקים את סעיף (ג) ומשאירים את איסוף החומר רק למילוי סמכויות המועצה, זה משהו אחר כי סמכויות המועצה אלמלא סעיף (ג) הן באמת מאוד מוגבלות - אני מסכים.

<תמיר אפורי: אבל ברגע שאת מכניסה גם את סעיף (ג) לתוך התמונה, הסמכויות הן בלתי מוגבלות.

<תמיר אפורי: הכול בפנים.

<ניר יוגב: אבל בלי הסעיף הזה המצב האבסורדי שייווצר הוא שאתה בתור ספק תכנים, בתור ספק זכויות, תוכל להקים מכשלות למימוש החוק, התכלית של החוק, ולמועצה לא יהיה מה לעשות בעניין הזה.

<אדר זהבי: המועצה לא קשורה לזה, אחרת בואו ניתן למועצה להיות הבוררת.

<אתי בנדלר: המועצה בדיוק קשורה, וזה מתקשר לנושא הרישיון או תוכן הרישיון שדובר עליו קודם.

<אתי בנדלר: למשל, נאמר ברישיון אתם רשאים לקבוע מה שאתם רוצים.

<אתי בנדלר: ואז אני סייגתי את דבריי ואמרתי ובלבד שלא יהיו בהוראות האלה כדי לסכל את מטרת החוק המוצע.

<אתי בנדלר: זה בדיוק יהיה תפקיד המועצה - לבדוק שהתנאים שאתם קובעים לא גורמים לפגיעה בתחרות בכל הקשור למילוי החובות לפי החוק.

<תמיר אפורי: הייתי אומר, יצא המרצע מהשק במובן הזה שכאן מתברר - - -

<אתי בנדלר: המרצע לא יצא מהשק.

<אתי בנדלר: השק כל הזמן פרוס בפני כולם.

<אתי בנדלר: זה לא משהו ש - - -

<תמיר אפורי: - - - במובן הזה שהמועצה נכנסת לכל הפרטים המסחריים ביחסים שבין הצדדים.

<תמיר אפורי: ואם זה המצב וזה מה שהמחוקק חושב שזה נכון, בשביל מה צריך את המומחה?

<אתי בנדלר: היא נכנסת רק ככל הנדרש כדי לוודא שאכן ממלאים אחר הוראת החוק ולא מסכלים את זה על-ידי קביעת תנאים.

<אתי בנדלר: כולנו יודעים בדיוק מה הם תנאים ואיך אפשר על-ידי קביעת כל מיני הוראות לסכל את מטרת החוק.

<תמיר אפורי: גברתי היועצת המשפטית, מה שעכשיו נאמר לא כתוב בחוק.

<תמיר אפורי: מה שכתוב בחוק זה חובות מחובות שונות שמוטלות בצורה מבוזרת בסעיפים שונים על מי שצריך לתת את התכנים שלו שזה הערוץ או המקרה השני של המפעלים.

<תמיר אפורי: החובות הן מנוסחות בצורה כזו שהן מכסות הכול מכל וכול, ולמועצה אין מגבלה על שיקול הדעת שלה כאן

<תמיר אפורי: בסעיף הזה להיכנס לכל עניין מסחרי, לרמות הרווח, לבדיקה השוואתית בין פלטפורמות ואיזה מחירים נתנו.

<תמיר אפורי: הכול בפנים, כך זה לכאורה כתוב.

<תמיר אפורי: אם זה המצב, לא ברור בשביל מה צריך מומחה.

<אתי בנדלר: ברמת הבדיקה היא אכן יכולה להיכנס לכל פרט.

<אתי בנדלר: ברמת השימוש בסמכויות שלה כלפי בעל הזכות, היא הרבה יותר מוגבלת.

<אסף וסרצוג: פגיעה משמעותית בתחרות.

<אתי בנדלר: בוודאי.

<קריאה: איפה כתוב את זה?

<אתי בנדלר: "ראתה המועצה כי יש בפעולת בעל זכות.

<אתי בנדלר: .." – אחרי שהיא אספה את כל המידע וחקרה ועשתה את ההשוואות שאתה אומר וכיוצא באלה, היא הגיעה למסקנה.

<אתי בנדלר: ראתה המועצה כי יש בפועלת בעל זכות בכל הנוגע למילוי חובתו לפי סעיפים 6סה – רק בקשר לעניין הזה – כדי לגרום לפגיעה, ולא סתם פגיעה אלא פגיעה משמעותית בתחרות בתחום השידורים אז היא רשאית להורות לו.

<אתי בנדלר: זאת אומרת, יש כאן שני תנאים מצטברים, גם פגיעה משמעותית בתחרות בתחום השידורים וגם בזיקה בלבד לסעיף 6סה.

<אתי בנדלר: זאת אומרת, של-must sale של - - -

<תמיר אפורי: אני לא מבין.

<תמיר אפורי: אם נותנים כאלה סמכויות נרחבות ומרחיקות לכת למועצה, בשביל מה בכלל צריך מומחה?

<תמיר אפורי: זה ממה כפל.

<תמיר אפורי: יש כאן רגולציה כפולה כי המועצה יכולה לבדוק הכול.

<תמיר אפורי: היא יכולה לבדוק שהמחיר שוויוני.

<תמיר אפורי: לפי ההוראות - - -

<אתי בנדלר: זה לא קשור.

<אתי בנדלר: איך אתה מקשר את הדברים האלה?

<אתי בנדלר: ראשית, זה לא קשור אחד לשני.

<אתי בנדלר: דבר שני, אני מציעה לך לשוב ולעיין בחוק התקשורת כי כשקורה לי שאני נאלצת לעיין בו בהקשר כזה או אחר אני מתפעלת מעומק הסמכויות שיש למועצה גם היום.

<אתי בנדלר: אין כאן הרחבת סמכויות, ממש לא.

<תמיר אפורי: הסמכויות האלה לא קיימות כיום.

<אתי בנדלר: בהקשר הזה הן עדיין לא קיימות כי זה פרק חדש, ולכן נותנים לה את הסמכויות האלה.

<תמיר אפורי: לוקחים עולם חדש שבו יש רק צד אחד מפוקח, צד אחד שמוטלות עליו חובות ורגולטור, והצד השני לא מוטלת עליו שום חובה ואין עליו שום רגולציה.

<תמיר אפורי: החובות שמוטלות כרגע כיום, הפלטפורמות אינן מפוקחות ואין עליהן שום רגולציה.

<תמיר אפורי: הן יכולות לעשות מה שהן רוצות.

<תמיר אפורי: הפלטפורמות החדשות שהן אינן כבלים ולוויין שבסמכות המועצה, אין עליהן שום רגולציה.

<תמיר אפורי: אז עכשיו אתם מטילים רגולציה מאוד מעמיקה על הערוצים שמוכרים לפלטפורמות האלה.

<אתי בנדלר: אוי, נו - מה זה קשור?

<אתי בנדלר: זה בחקיקה העתידית של - - - האינטרנט.

איתן כבל: אני לא שר התקשורת, זה לא תפקידי עכשיו להתעסק עם הדברים האלה.

איתן כבל: לי אין בעיה שכולם ייכנסו תחת הרגולציה של זה.

איתן כבל: אני האחרון שאתנגד לזה.

איתן כבל: אבל נכון לרגע זה, אתה סתם עכשיו.

איתן כבל: זה לא - - -

<אדר זהבי: בשבילך - - - , בשבילנו זה דבר חשוב - - -

איתן כבל: לא, זה ממש לא משנה לך.

איתן כבל: אדר, נשמה, עכשיו זה איזה קרב תבחר לך מ-1914?

איתן כבל: זה מה שהוא עושה לי, את אחד הקרבות המפורסמים – חפירה.

איתן כבל: אין בזה כלום.

<אדר זהבי: ממש לא.

<אדר זהבי: איתן, בשבילך זה קרבות וחריפות וזה לא נעים לך וזה מעייף לך את האוזן.

<אדר זהבי: אבל בסוף אם אתה צריך להידרש ו- - -

<תמיר אפורי: לתת את כל החומרים האלה למועצה שזה גוף שיש בו הרבה מאוד אנשים - - -

איתן כבל: אבל היא יכולה לקבל את זה גם היום ממך.

<תמיר אפורי: היום היא לא יכולה לקבל כלום.

איתן כבל: יש לה סמכויות רבות.

<אתי בנדלר: - - - אבל לא בהקשר הזה - - -

<אדר זהבי: - - - היא יכולה, אל תכניס את זה.

<תמיר אפורי: כיום המועצה לא יכולה לקבל את החומר הזה.

איתן כבל: בהקשר הזה, נכון.

איתן כבל: בגלל זה זה החוק החדש.

<אדר זהבי: איתן, לא צריך את זה, אל תכניס .

<אדר זהבי: היא יכולה, שיהיה לה לבריאות.

<תמיר אפורי: אם עד עכשיו היה גורם אחד, אדם אחד, שהיה חשוף לכל - - -

איתן כבל: אסף, אני רוצה להבין מה יקרה אם הסעיפים האלה לא יתקיימו.

<אסף וסרצוג: מה שיקרה זה שאם לא יהיו את הסמכויות האלה למועצה, כשיבוא התזכיר החדש ואנחנו נדבר, אתה תשמע אותי מדבר מאוד נגד סמכויות מועצה ורגולציה וכל הדברים האלה.

איתן כבל: אמרת לי, כן.

<אסף וסרצוג: אבל בסופו של דבר, כמו שאמרנו, מי שקובע את הרישיון זה ערוץ הספורט.

<אסף וסרצוג: הוא יכול לקבוע הרבה מאוד תנאים שונים ומשונים.

<אסף וסרצוג: הרי אפשר לסכל את החוק הזה בהרבה מאוד דרכים וגם אחר כך בפרטים.

<אסף וסרצוג: לכן, במידה ויש פגיעה משמעותית בתחרות, והקפדנו על הנוסח פה, המילים פה נבחרו בקפידה, זה לא שהמועצה יכולה להתערב מחר בבוקר כי בא לה.

<אסף וסרצוג: אם זה יקרה, יכול להיות מצב שערוצי הספורט יעשו abuse לחוק הזה דרך הרישיונות ויעשו כל מיני סעיפים שתכל'ס מעקרים את זה מתוכן.

<אסף וסרצוג: ואז המומחה יכול לקבוע מחיר, אבל הוא לא יהיה רלוונטי כי הרישיון מלכתחילה לא תואם לצורך העניין את השוק או מפלה בצורה קיצונית.

<אסף וסרצוג: לכן, המועצה צריכה לבוא ולדעת להתערב במקומות האלה.

<אסף וסרצוג: אבל אם היא מתערבת רק כשיש פגיעה משמעותית והיא צריכה להוכיח שיש פגיעה משמעותית בתחרות.

<אסף וסרצוג: זה לא דבר טריוויאלי.

<קריאות: אבל היא צריכה לקחת את כל החומר.

<אסף וסרצוג: אבל היא תוכיח שיש פגיעה אם היא לא?

<תמיר אפורי: אז במקום אדם אחד שהוא שותף סוד, עכשיו - - - 20 - 30.

איתן כבל: סליחה, אתם מוכנים לסתום את הפה כבר?

איתן כבל: הגזמתם.

איתן כבל: די, חאלס.

איתן כבל: די, מספיק.

איתן כבל: זה כאילו לקחתם כל סעיף כדי לעכב את התהליך.

איתן כבל: אני אשאר פה גם עד מחר בבוקר – שאף אחד לא יתבלבל.

איתן כבל: אני לא אלך לשום מקום עד שאני אסיים את זה.

איתן כבל: אם מישהו מנסה לעכב אותי, אז זה לא יקרה.

איתן כבל: את האמת לומר לך?

איתן כבל: לא השתכנעתי בסעיף הזה.

איתן כבל: יש לי פה שלייקס, יש לי חגורה.

איתן כבל: עכשיו אני גם כן מחפש כותפות מיוחדות שיחזקו את הכתפיות שלי.

<אסף וסרצוג: אין לך שום שלייקס פה.

<אסף וסרצוג: יבוא אחד הערוצים והוא יגיד שהוא מתנה שירות בשירות.

<אסף וסרצוג: הוא אומר: תקנה את זה רק אם תקנה ממני גם משהו אחר שיש לי, ואין את הסעיף הזה עם אף אחד אחר.

איתן כבל: לא.

איתן כבל: תסלח לי, בבסיס יש פה חובת מכירה וחובת הקנייה שהם מעבר לכל.

<קריאות: אבל זה לא במחיר.

<אסף וסרצוג: לא, יכניס את זה לאותו רישיון.

<אסף וסרצוג: זה מה שעושים בשוק.

<אסף וסרצוג: זה לעצום עיניים.

איתן כבל: לא, לא.

איתן כבל: אסף, תקשיב לי שניה.

איתן כבל: אם הם נוכלים אחד כלפי השני - - -

<אסף וסרצוג: זה לא נוכלות, הוא רוצה למקסם את הרווח.

איתן כבל: נוכלות יכולה להיעשות גם בצורה ישרה.

איתן כבל: אם הוא לא רוצה למכור לו לכאורה, והכוונה שלי לפרוטוקול ב"נוכלות" במובן שאם הוא רוצה לכדרר אותו, אם הוא לא מצא את זה על הסעיף, אז הוא ימצא את זה על סעיפים אחרים.

איתן כבל: זה לא נגמר.

איתן כבל: גם בלי הסעיף הזה - - -

<אסף וסרצוג: איך?

<אסף וסרצוג: מחר בבוקר בא אחד הערוצים והוא אומר לו: תקשיב, אני מוכן למכור לך במחיר.

<אסף וסרצוג: אם לא תלך אתי במחיר שאני רוצה, אני אציע לך את זה בהתניה של שירות מוצר במוצר, ויש עוד אלף דרכים לעשות את זה.

<אסף וסרצוג: כך אני אציע לך.

<אסף וסרצוג: לך ל- - -, הוא יתמחר לך ביוקר.

<אסף וסרצוג: אתה רוצה ללכת איתי – לא, לא.

<אסף וסרצוג: צריכה לבוא המועצה ולהגיד: אסור לך - - -

עבד אל חכים חאג' יחיא: מה יהיה התפקיד של הבורר?

<אסף וסרצוג: הבורר קובע רק מחיר.

עבד אל חכים חאג' יחיא: - - - הוא מגיע לבורר.

עבד אל חכים חאג' יחיא: אין בורר עם קצת היגיון שיאפשר לך למכור.

<אסף וסרצוג: האם זה נראה לך לגיטימי שערוץ ספורט ימכור לפלטפורמה אחת-שתיים, רישיון מסוים, ולפלטפורמה אחרת ימכור רישיון אחר?

עבד אל חכים חאג' יחיא: לא, - - -.

עבד אל חכים חאג' יחיא: הסעיף הזה - שיקבע את זה.

<אסף וסרצוג: אבל הסעיף הזה מאפשר להתערב, אחרת אין לך כלום.

איתן כבל: אסף וחאג'.

איתן כבל: חאג' ואני נאשר את זה.

עבד אל חכים חאג' יחיא: אני לא אאשר.

איתן כבל: שניה, תקשיב לי עד הסוף.

איתן כבל: אתה בצד שלי או בצד שלהם?

איתן כבל: אלה לא אתנו.

עבד אל חכים חאג' יחיא: יש לי את הצד משלי, מה הבעיה?

איתן כבל: נכון, הצד שלנו.

איתן כבל: תקשיב לי עד הסוף.

איתן כבל: אני מציע את הדבר הבא.

איתן כבל: אנחנו נאשר את זה.

איתן כבל: אני אגיש רביזיה על הסעיף הזה.

איתן כבל: את הדיון הבא אנחנו נפתח בכך שהמועצה תבוא ותתייצב ותשכנע אותנו למה הסעיף הזה נחוץ לה לבצע את פעולותיה.

<קריאה: אז הפוך, אז אל תאשר את זה.

איתן כבל: ביקשתי להחליף אותך בתפקיד?

איתן כבל: מה אתה מחליף אותי?

איתן כבל: חאג', לך אתי בעניין הזה.

עבד אל חכים חאג' יחיא: אחרי הרביזיה, - - -.

עבד אל חכים חאג' יחיא: אתה יודע מה?

עבד אל חכים חאג' יחיא: וגם אני מגיש רביזיה במקרה הזה.

איתן כבל: שמעת אותי.

איתן כבל: הגשנו יחד, אין בעיה.

איתן כבל: אני לא הגשתי רביזיה כדי להתחמק מעצמי.

איתן כבל: אני מרגיש רביזיה מתוך כוונה משמעותית בעניין הזה.

איתן כבל: אסף, אני רק רוצה שתדע שאני לא באמת - - -.

איתן כבל: אני אומר לך את זה כדי שלא - - -

<אסף וסרצוג: אני אסביר לך את זה כמו ש- - -

איתן כבל: לא, אל תסביר לי.

איתן כבל: אני מסרב לקבל את ההסברים שלך.

<אסף וסרצוג: משפט.

<אסף וסרצוג: בבקשה, משפט אחד.

איתן כבל: לא.

<קריאה: תנו לו לגמור את המשפט.

איתן כבל: נו, דבר.

<אסף וסרצוג: אם לא יהיה את הסעיף הזה אפשר יהיה להרוג את החוק בדרכים אחרות.

איתן כבל: אפשר לשאול אותך שאלה?

איתן כבל: כמה פעמים שמעתי את המשפט הזה מהצד הזה ומהצד הזה?

איתן כבל: כמה פעמים שמעתי?

איתן כבל: כל היום עם מצ'טות פה.

איתן כבל: אסף, כל היום פה כולם עם מצ'טות: אם זה תביא, זה יהרוג את זה.

איתן כבל: לפי עו"ד אפורי אנחנו כבר נטחנים.

איתן כבל: כבר אין עצמות, אנחנו כבר אבק על כלום.

<אסף וסרצוג: - - -

<אדר זהבי: אסף, זה לא בשביל הבג"צ וזה לא צריך להגיע לזה.

<אדר זהבי: אם יעשו את זה כמו שצריך - - -

<אסף וסרצוג: "כמו שצריך" למי?

<אדר זהבי: - - - שיהיה חוקתי ושיהיה נכון - - -

<אסף וסרצוג: "נכון" למי?

<אסף וסרצוג: לך?

איתן כבל: אסף, "אהרון ברק", - כל אחד פה נהיה לי.

איתן כבל: הוא נהיה אהרון ברק של האוצר, כל דבר שהוא אומר הוא בכלל הוא משה רבנו.

איתן כבל: הוא צריך להחליף.

איתן כבל: לך תחליף, עכשיו עושים תעודות חדשות ביומטריות.

איתן כבל: תוסיף: אסף וסרצוג - משה רבינו.

איתן כבל: ואתה תוסיף בדרכון: אהרון.

איתן כבל: חבר'ה, אני מכיר את כולכם פה.

איתן כבל: נו, בחייכם.

איתן כבל: עזוב אותי.

איתן כבל: אני מודיע לך, תקשיב טוב.

איתן כבל: אני לא עף על הסעיף הזה.

איתן כבל: אם אתם לא תשכנעו אותי בצורה רצינית שבלי הסעיף הזה - - - פתאום המועצה לכבלים ולוויין שכל שני וחמישי עמודים שלמים בעיתונים של מה צריך ומה לא צריך ורק את ערוץ 20 לא מצליחים לפתור - שהם יתחילו עכשיו לבוא ולהגיד לנו מה הסמכויות שלהם ומה לא הסמכויות שלהם?

איתן כבל: נו, באמת.

איתן כבל: שאף אחד לא יתנשא.

איתן כבל: מטבעם של דברים, אין ולא יכול להיות כאן צדק מושלם בעיקר כשיש פה כוחות שנאבקים זה מול זה.

איתן כבל: שימו לב איך זה הולך.

איתן כבל: ברור שיש פה שני צדדים.

איתן כבל: פתאום יש פה זליגה לפה, זליגה לפה.

איתן כבל: כל אחד מסתכל, וזה בסדר.

איתן כבל: אין לי בעיה עם זה.

איתן כבל: אבל דבר אחד – אל תשחקו אותה לפני ראש השנה כאילו לא צריך ללכת לתשליך.

איתן כבל: חלק מאתנו צריך לעשות את זה מול הים כי נהר לא מספיק.

איתן כבל: אז נו, באמת.

איתן כבל: לכן, אני אומר את זה כאן בצורה ברורה שאני רוצה לקבל הבהרות למה הסעיפים האלה נדרשים.

איתן כבל: אני אומר לך, לא עף על זה.

איתן כבל: ואם לא יהיה לי הסבר משכנע שבלעדי זה אי-אפשר להתקדם, אני אמליץ לחברים שלי ברביזיה להצביע נגד, ושנינו מגישים רביזיה.

<אתי בנדלר: אם כך, אדוני, אתה מצביע על סעיף 6סט כפי שהוא, כולו על שלושת סעיפיו הקטנים, ולגבי סעיף קטן - אחרי שתוצבע תהיה בקשה לדיון מחדש.

איתן כבל: אוקי.

איתן כבל: מי בעד?

איתן כבל: ירים את ידו?

איתן כבל: תודה.

איתן כבל: מי נגד?

איתן כבל: מי נמנע?

איתן כבל: בעד – 1

איתן כבל: נמנעים – 1

איתן כבל: יש נמנע אחד, ושנינו מגישים רביזיה.

<אתי בנדלר: אוקי, אז רק לגבי סעיף קטן (ג).

איתן כבל: כן, כן.

<אתי בנדלר: על סעיף קטן (ג) בלבד הבקשה לרביזיה, כן?

איתן כבל: כן, כן.

איתן כבל: הלאה.

<קריאה: גם סעיף (ב) הוא בעייתי כי מבקשים את כל המידע.

איתן כבל: ממילא אם אני אהרוג את הסעיף הזה, ממילא הרגתי את הכול.

<קריאה: תמחק את כל הסעיף כי אז - - -

איתן כבל: אבל כבר אמרתי, תעשה לי טובה.

איתן כבל: יותר מזה?

איתן כבל: אולי אני אחליף אותך גם כן בזה?

<אדר זהבי: - - -אתה נותן פה סמכויות ואתה רוצה שהוא ישכנע אותך שהוא לא - - -

איתן כבל: אדר זהבי, עשה לי טובה.

איתן כבל: אני הרי לא מתחרה בך.

איתן כבל: אתה הדיקן – אמיתי.

איתן כבל: אני לא אגיד לך איך אומרים את זה בתימנית.

איתן כבל: אתה אלוף.

איתן כבל: יש לזה דווקא משפט יפה.

איתן כבל: חאלס – נו, בחייאת דינאק.

<דודי קופל: אנחנו עוברים לסעיף 5.

<אתי בנדלר: הסעיף הבא הוא סעיף העיצומים הכספיים שאנחנו מדלגים עליהם.

איתן כבל: כן, כן.

איתן כבל: אני מקווה שלפחות על הסעיפים האלה אין לנו פה - - -

<דודי קופל: "תחילה וכללים ראשונים 5.

<דודי קופל: (א) תחילתם של סעיפים 6סג, 6סה(טו), 6סח ו-6סט(א) ו-(ב), כנוסחם בסעיף 1 לחוק זה, ביום פרסומו.

<דודי קופל: "

<אתי בנדלר: תפרט.

<דודי קופל: אנחנו מדברים על סעיף ההגדרות ועל הסעיפים השונים שמקנים למועצה סמכויות לקביעת כללים, וסמכויות שונות אחרות שפורטו בחוק.

<דודי קופל: אנחנו נותנים למועצה אותם מיום הפרסום של החוק כדי שניתן יהיה להתחיל במלאכת קביעת הכללים מיד עם פרסום החוק.

<דודי קופל: סעיף קטן (ב) נמחק.

<אתי בנדלר: הוא נמחק או שהוא לא רלוונטי כרגע?

<אתי בנדלר: אנחנו עושים פיצול.

<דודי קופל: לא רלוונטי, כן.

<אתי בנדלר: הוא פוצל.

<דודי קופל: סעיף קטן (ג) כבר אושר.

אני ממשיך ל-: (ה) יושב ראש המועצה יגבש את רשימת המומחים כאמור בסעיף קטן 6סה(ז) כנוסחו בסעיף 1 לחוק זה בתוך 45 ימים מיום שנקבעו כללים לעניין גיבוש רשימת המומחים, כאמור בסעיף קטן (ד).

אני ממשיך ל-: (ו) המועצה תקבע את רשימת מפעלי הספורט לפי סעיף 6סח לחוק התקשורת, כנוסחו בסעיף 1 לחוק זה וכן כללים ראשונים לפי סעיף 6סט(א) לחוק התקשורת, כנוסחו בסעיף 1 לחוק זה, בתוך 60 ימים מיום פרסומו של חוק זה.

אני ממשיך ל-: "

<אתי בנדלר: אני מנסה לברר עם מנהלת הוועדה.

<אתי בנדלר: נדמה לי שהמועצה פנתה, אולי אני טועה, וטענה שהמועדים שמוצעים כאן הם צפופים מדי ובהתחשב בעומס המטלות שיש עליהם בשלב זה.

<אתי בנדלר: האמת היא שעכשיו בהתחשב בכך שאנחנו גם ערב החגים שנוגסים מהימים האלה - - -

<אסף וסרצוג: לא, הם לא - - -.

<אסף וסרצוג: אנחנו רק נאשר הרי - - -

<אתי בנדלר: אה, מיום תחילתו של החוק.

<אתי בנדלר: השאלה היא באמת מקום שכתוב רשימת מומחים בתוך 45 ימים.

<אתי בנדלר: אה, אבל זה מיום שנקבעו הכללים – אינני יודעת.

<אתי בנדלר: לי אין בעיה.

איתן כבל: אני לא חושב.

<תמיר אפורי: משום שהכניסה של החוק לתוקף היא בעוד 15 חודש - - -

<אתי בנדלר: לא של כל החוק, ממש לא.

<תמיר אפורי: לא, אני אומר – אפשר אז.

<תמיר אפורי: אם הם מבקשים עוד כמה ימים, לא יודע.

<תמיר אפורי: זה מה ש - - -?

<אתי בנדלר: אני לא יודעת, אני מפנה את תשומת הלב.

<תמיר אפורי: אני מבקש רק להפנות את תשומת הלב.

<תמיר אפורי: כללים מהותיים שקשורים לסדרי דין ולשמירת סודיות ולכל נושא מהותי שמשפיע על הזכויות שלנו, לדעתי צריך להיות בחקיקה ראשית.

<תמיר אפורי: אבל אם לא, לפחות שיהיו באישור הוועדה.

<תמיר אפורי: אני חושב שזה דבר מקובל שזה דברים מהותיים מן הסוג הזה.

<תמיר אפורי: כללים מהותיים שעוסקים בשמירת סודיות, בסדרי דין ובהוצאות או בחוק ראשי או באישור ועדה, אבל לא פחות מזה.

<דודי קופל: לא, אבל זה לא הדיון פה.

איתן כבל: ברור לי.

איתן כבל: כולכם נהייתם רגולטורים.

איתן כבל: כבר התרגלתם.

איתן כבל: אתה אומר לו אם זה פה או לא פה, כן כאן.

איתן כבל: עזוב אותך, הוא אמר.

איתן כבל: הוא רוצה להגיד.

איתן כבל: זו גם חובתו להגיד.

איתן כבל: אמרת – בסדר, נתקדם.

עבד אל חכים חאג' יחיא: היות והחוק הוא באמת נדחה, ואם המועצה מבקשת להרחיב, אני חושב שיש לנו אפשרות להרחיב כי בלאו הכי החוק הוא אחרי 15 חודש - כאילו לבוא לכיוון של הדרישות של המועצה עצמה.

עבד אל חכים חאג' יחיא: אם היא תגיד במקום 45 יום שיהיה חודשיים זה יהיה אפילו יותר כי אנחנו כבר אפילו לא צפופים.

איתן כבל: אין לנו שום בעיה עם זה.

איתן כבל: אני לא מתנגד, חאג'.

<אתי בנדלר: לדעתי, יש פה איזשהו קושי.

<אסף וסרצוג: צריך עדיין לתחום את זה.

איתן כבל: ברור לי.

עבד אל חכים חאג' יחיא: לתחום – כן.

עבד אל חכים חאג' יחיא: אבל לשמוע מה הם אומרים.

איתן כבל: הוא לא אמר שלא.

איתן כבל: איפה הבקשה שלהם?

איתן כבל: יש לנו את זה?

<אתי בנדלר: אני לא יודעת, יכול להיות שאני מבלבלת את זה עם משהו אחר.

<תמיר אפורי: אני די בטוח שסוכם בדיונים קודמים שהנושא של מינוי המומחים והכללים לעניין מינוי המומחים יעברו דרך הוועדה.

<תמיר אפורי: זה נושא מאוד רגיש, הנושא של ניגוד עניינים, איזה מחויבות יש בנושא, קדימה ואחורה.

<אסף וסרצוג: הכללים עוברים דרך הוועדה.

<אתי בנדלר: לעניין גיבוש רשימת המומחים.

<אתי בנדלר: אבל זה אי-אפשר שזה יהיה ה- - -.

<אתי בנדלר: בכל מקרה, אי-אפשר.

<אתי בנדלר: הכללים לעניין גיבוש רשימת מומחים - אם הם טעונים גם אישור של ועדת הכלכלה של הכנסת אז הם לא יכולים להיקבע בתוך 90 ימים, זה ברור.

<אתי בנדלר: הם יכולים להגיש אותם לאישור ועדת הכלכלה.

איתן כבל: אוקי, אז אני מציע את הדבר הבא.

איתן כבל: אנחנו נאשר את הדברים פה בתיקון.

איתן כבל: אם יבואו נציגי המועצה -- -

עבד אל חכים חאג' יחיא: - - -שתהיה לנו רביזיה, ואנחנו נבטל אותה.

איתן כבל: כן, מקסימום - - -

<לאה ורון: לא, לא.

<לאה ורון: אם יצטרכו אנחנו נוציא בקשה לדיון מחדש במהלך ה- - -, אין צורך.

איתן כבל: נגיש רביזיה מחדש, עדיף כך.

איתן כבל: היא צודקת.

איתן כבל: זה בפני עיוור לא תיתן, זה פיתוי גדול מדי.

איתן כבל: זה סתם.

<קריאה: מה לגבי אישור הוועדה?

איתן כבל: אמרנו שזה ממילא בא לאישור ועדת הכלכלה.

<אתי בנדלר: לא הכול, רק הכללים לעניין גיבוש רשימת המומחים.

<קריאות: אבל יש כאן נושאים מהותיים.

<קריאות: אופן ניהול ההליך, זה אחד הדברים הכי - - -

איתן כבל: אני אעלה את זה.

איתן כבל: קודם כל, בואו נצביע על הסעיף שהקראנו אותו עם התיקונים.

<לאה ורון: להערכתי, לא הצבעתם על סעיף 5(א).

<אתי בנדלר: כן.

<לאה ורון: מה עם (ג)?

<לאה ורון: גם לא הוצבע.

<אתי בנדלר: (ג) הוצבע.

<לאה ורון: אה, נכון.

<אתי בנדלר: בסעיף קטן (ד) מה שמוצע כרגע זה שהכללים יהיו בתוך 90 ימים מיום פרסום, למעט הכללים לעניין גיבוש רשימת מומחים שיהיו טעונים אישור ועדת הכלכלה ויוגשו לאישורה בתוך 90 ימים מיום פרסום החוק.

איתן כבל: כן, אוקי.

איתן כבל: העניין שמעלה כאן עו"ד אפורי לגבי סדרי הדין, העלה את זה גם כן עו"ד דרור שטרום.

איתן כבל: אני חושב שזה גם כן צריך להיות מובא לאישור ועדת הכלכלה.

<אתי בנדלר: סדרי הדין של מה?

איתן כבל: של איך המומחה פועל?

איתן כבל: בתוך איזה מסגרת הוא פועל?

<קריאה: אין כרגע הוראות בכלל.

איתן כבל: נכון לרגע זה מה?

<אתי בנדלר: אני צריכה לבדוק כי תקנות סדרי דין הן בדרך כלל לא טעונות אישור ועדה מוועדת הכנסת, אף לא כל תקנות סדר הדין האזרחי שזה ספר ויש בהן הרבה עקרונות לא טעונות אישור, אפילו לא של ועדת חוקה, למיטב זכרוני.

<אתי בנדלר: אינני זוכרת אם תקנות סדרי הדין לפי חוק הבוררות טעונות אישור.

<אתי בנדלר: ואם אלה לא ואלה לא טעונים אישור, לא הייתי רוצה לקבוע כאן תקדים ראשון שדווקא תקנות סדרי דין בעניין מומחה לעניין ערוץ ספורט יהיו חייבים אישור ועדה.

<תמיר אפורי: אז כל הסמכויות של איסוף החומר ושמירת סודיות זה יהיה שיקול דעת של מתקין התקנות בלי שום בקרה פרלמנטרית?

<תמיר אפורי: זה דבר מאוד חמור בעיניי.

<אתי בנדלר: אם כך מקובל גם בתקנות סדרי דין אחרים - אני צריכה לבדוק את זה.

<תמיר אפורי: שם יושבים שופטים, לא יושב אדם פרטי שמקבל סמכות לעסוק ב- - -

<אתי בנדלר: בבוררות יושבים - - -

<תמיר אפורי: בבוררות הצדדים מסכימים.

<תמיר אפורי: הם יכולים להסכים על הרבה דברים.

<תמיר אפורי: כאן זה לא הסכמה, כאן יש כפייה של סמכות שלטונית בעליל - - -

<אתי בנדלר: מה זה "הצדדים מסכימים"?

<אתי בנדלר: הם מסכימים למנות בורר, הם לא מסכימים על סדרי הדין.

<תמיר אפורי: כן, אבל הם יכולים לא להסכים.

<תמיר אפורי: הצדדים יכולים להחליט ביניהם מה שהם רוצים בבוררות.

<תמיר אפורי: כאן הצדדים לא יכולים להחליט כלום.

<תמיר אפורי: הגורם שנכפה עליו הליך, אין לו שום השפעה על איך ההליך מתנהל.

<אתי בנדלר: אני לא רוצה לשלוף מהשרוול, אני צריכה לבדוק את הנושא הזה.

<קריאה: או עם משרד המשפטים, כמו שהצעתי.

<אתי בנדלר: בחוק הבוררות יש תקנות באישור ועדה?

<דודי קופל: לא, אין אישור ועדה.

<דרור שטרום: לא, אבל שר המשפטים עושה אותם כמו את תקנות סדרי הדין האזרחיים.

<דרור שטרום: שר המשפטים עושה את שניהם.

איתן כבל: קודם כל, היועצת המשפטית אכן תבדוק את הדברים.

איתן כבל: יחד עם זאת, אני יודע שזה בעייתי, ובטח באווירה כאן שיש כאן אנשים שרוצים להרוג את החוק, וכל הזמן יעשו פה.

איתן כבל: זה לא הכוונה שלי כשאני אומר להביא לפה כללים של זה.

איתן כבל: כי בכל זאת הפחד הגדול שלי, ואני אומר את זה לכולנו, שאי-קביעת סדרי דין ברורים יהרגו את החוק עוד יותר מאשר הקרב על הקביעה.

איתן כבל: זאת אומרת, אם נתחיל למצוא את עצמנו שכל אחד לוקח את זה למקום שלו ויתחילו פה גלים של תביעות משפטיות - מזה אני מוטרד הרבה יותר בתהליך הזה.

איתן כבל: לכן, אני הייתי רוצה שכן נמצא את הדרך, גברתי.

איתן כבל: אני לא יודע אם זה דרך שרת המשפטים או היועץ המשפטי, אין לי מושג.

<דודי קופל: אני שוב חוזר על ה - - -

איתן כבל: יקירי, לא צריך.

איתן כבל: אני בסך הכול אומר אמירות בקול, אני לא קובע.

איתן כבל: אני מנסה להבין כי יש כאן עניין שצריך לתת עליו את הדעת.

איתן כבל: אומר לך את זה מישהו שיותר מכל אחד סביב השולחן הזה עומד כאן ולא מוותר.

איתן כבל: בסוף אני לא צריך לקבל הצטיינות על זה שהחוק עבר, אלא על זה שהוא ישים.

<דודי קופל: צריך לחלק בין הנושאים שצריכים הסדרה ועל כך אני חושב שאין מחלוקת שאם חסרות סמכויות או עניינים שמצריכים הסדרה אז צריך להוסיף אותם – זה דבר אחד.

<דודי קופל: דבר שני, מי מאשר זאת?

<דודי קופל: כאן אמרתי, המועצה מורכבת מנציגים של כל מיני גופים, ובכלל כך נציג של משרד המשפטים.

<דודי קופל: חזקה על נציג של משרד המשפטים - - -

איתן כבל: אתה יודע כמה חזקות יש?

איתן כבל: כל פעם אומרים לי: חזקה עליו.

איתן כבל: אם כל החזקות היו מתקיימות לא היה צורך בתי משפט.

<דודי קופל: אבל בשביל זה הוא שם, בשביל להביא את עמדת משרד המשפטים.

איתן כבל: בסדר, אבל זה לא להביא את עמדת משרד המשפטים.

איתן כבל: גם פה יושבים נציגים של משרד המשפטים.

איתן כבל: אתה רוצה שאני אביא לך את רשימת החוקים שעברו שישבו אנשי משרד המשפטים ושבג"צ פסל?

איתן כבל: עזוב, אני לא במקום הזה.

איתן כבל: אני מנסה לומר שאני מנסה למצוא את הדרך.

איתן כבל: יש כאן שאלות שמועלות על-ידי כולם - גם הפלטפורמות וגם הזה.

איתן כבל: כל אחד מהמקום שלו רוצה לדעת שהוא יוצא לדרך כשהוא הולך על אדני ברזל, זה מהאינטרס שלו פה וזה מהאינטרס שלו פה - לזה אני מכוון.

איתן כבל: האם חובה להציג את המסמכים, לא חובה?

איתן כבל: רק על הדברים האלה.

איתן כבל: האם אני אתחיל לריב אחר כך?

איתן כבל: אמרתי לכם, בוועדה שאנחנו - - -, וכבר מליאת הכנסת אישרה אותה.

איתן כבל: בסוף יתחילו להפיל לי את זה על האם אני יכול להציג את כל המסמכים או לא יכול להציג את המסמכים.

איתן כבל: אתה אומר לי "יהרוג"?

איתן כבל: זה יהיה להרוג.

איתן כבל: איפה אתה יכול לכפות עליו?

איתן כבל: בבקשה, רצית לומר עכשיו משהו?

איתן כבל: כי התחלת להגיד בעניין נציג משרד המשפטים שאתם כל הזמן מסכימים איתם, אגב.

איתן כבל: זה מרגש, אני תמיד רואה פה הסכמה מקיר אל קיר ואתה יודע שלא זה כך.

איתן כבל: כיוון שהפרוטוקול לא יודע להתייחס לציניות אז אני מודיע לפרוטוקול שהייתי ציני באמירה על ההסכמות ביניכם, ברור שלא.

איתן כבל: אני חייב בדיוק בנקודות האלה שאני מאוד מקפיד, אם זה אתם ביקשתם שאני אקפיד כדי שהדברים יהיו ברורים וכשהצד שזה נוגע אליו רוצה להקפיד כדי לדעת בדיוק איפה הוא עומד.

איתן כבל: חשוב שתהיה הקפדה ויש מקומות שנדרשת הקפדה יתרה.

איתן כבל: עברנו את כל התהליך הזה בשביל שבסוף נריב אם הוא כן יכול לקבל?

איתן כבל: המסמך הזה כן והמסמך הזה לא?

איתן כבל: גברתי, מה את מציעה?

<אתי בנדלר: שאני אבדוק את זה כפי שהצעת.

<זיו גלעדי: אבל אפשר להצביע על התחילה וכשנגיע ל - - -

איתן כבל: הצבענו על התחילה.

<אתי בנדלר: סעיף קטן (א) - לא.

איתן כבל: לא, לא.

איתן כבל: (א) - לא.

איתן כבל: היא צודקת.

<אתי בנדלר: היתה הצבעה רק על סעיף קטן (ג), על סעיף קטן (א) עדיין לא היתה הצבעה.

<אתי בנדלר: השאלה עכשיו התעוררה אגב הדיון בסעיף קטן (ד).

<אתי בנדלר: על (א) ודאי אפשר להצביע.

איתן כבל: אוקי, זה לא סותר.

<לאה ורון: תעמיד את 5(א) להצבעה.

<קריאה: זה ביום פרסומו.

איתן כבל: כן, כן.

איתן כבל: 5(א) - מי בעד?

איתן כבל: בעד – רוב

איתן כבל: נמנעים – אין

איתן כבל: אושר.

<אתי בנדלר: סעיף קטן (ד) זה הנושא שביקשת שאבדוק.

איתן כבל: אוקי, בואו נתקדם.

<אתי בנדלר: אני חושבת שאין בעיה עם סעיף קטן (ה), וגם לא עם סעיף קטן (ו) כי כאן בוודאי לא מדובר ב - - -

איתן כבל: כן.

איתן כבל: יש הערות?

איתן כבל: (ה) ו-(ו) אני מעלה להצבעה.

איתן כבל: הקריאו את זה, אין כאן שום בעיה.

איתן כבל: מי בעד סעיפים (ה) ו-(ו)?

איתן כבל: בעד – רוב

איתן כבל: נמנעים – אין

איתן כבל: תודה.

איתן כבל: (ה) ו-(ו) אושרו.

איתן כבל: לא הצבענו על (ד).

<אתי בנדלר: (ב) פוצל.

איתן כבל: הלאה - 6.

איתן כבל: זה לא מה שכתוב פה.

<דודי קופל: אני מקריא את זה בהתאמות שנדרשות מכל השינויים שנוצרו: "...(א) היא נוצרה או נרכשה לפי יום התחילה האמור בסעיף קטן 5(ג).

<תמיר אפורי: אני מבקש לשאול ולהעיר מדוע ההוראה - - -

איתן כבל: תן לו להסביר.

<אילת פלדמן: הסעיף הזה נוגע לחובת המכירה למפעלים.

<אילת פלדמן: סעיף התחולה הזה נועד להסדיר שחובת המכירה למפעלים תחול רק לגבי חוזים עתידיים.

<אילת פלדמן: כלומר, אם יש חוזה מסוים שנתחם - - -

איתן כבל: סליחה, אנחנו פיצלנו, אלא אם כן גברתי תגיד.

<אילת פלדמן: חובת המכירה של המפעלים - - -

<אתי בנדלר: בידי ספק תכנים.

<אילת פלדמן: ספק תכנים, כן.

<אילת פלדמן: ספק תכנים שמחויב למכור את המפעל לספקי תכנים אחרים, החובה הזו לא תחול על הסכמים שנתחמו בעבר לפני יום הפרסום, אלא רק לגבי חוזים עתידיים, ובכל מקרה רק אחרי יום התחילה.

<קריאה: אז יש מפעלים.

איתן כבל: דיברנו על זה כבר, חברים.

<קריאה: - - - אם אתם רוצים להוריד את זה, אנחנו נשמח.

<קריאות: מפעלים של ספקי תכנים.

<קריאה: תורידו.

איתן כבל: אדר, אתה לא יכול לחזור על הדברים שלך כל פעם מחדש.

איתן כבל: אמרנו את זה כבר לפני חצי שעה-שעה.

איתן כבל: אמרנו שזה לא נוגע בשום פנים ואופן למה שאנחנו פיצלנו.

איתן כבל: מפעלים – אנחנו לא עוסקים בהם.

איתן כבל: זה פוצל מהחוק הזה, נקודה.

איתן כבל: אנחנו בסך הכול חוזרים ואומרים את העניין הזה שנוגע לתכנים למפעלים שירכשו אותם, אם ירכשו בכלל הפלטפורמות.

איתן כבל: בסך הכול, הסדרנו את העניין הזה.

איתן כבל: אין פה שום דבר חדש.

איתן כבל: למה כל פעם כשאומרים מפעלים אז מיד כל אחד נהיה בעל מפעל?

<קריאה: כי דיברנו שלא יהיה מפעלים.

איתן כבל: אבל זה לא המפעלים האלה כי זה הדיון פה.

איתן כבל: היה הדיון ו - - -

<תמיר אפורי: זו אותה תוצאה.

איתן כבל: זו לא אותה תוצאה, בשום פנים ואופן.

איתן כבל: ממש לא, ממש לא.

איתן כבל: הוועדה בהרכב המלא שלה קיבלה את זה.

<קריאה: איפה הוראות המעבר - - -?

<תמיר אפורי: זהו, זו היתה השאלה שלי.

<תמיר אפורי: קובעים כאן הוראת מעבר ואני מבין בהחלט את ההיגיון שלה, ואני אפילו מסכים.

<תמיר אפורי: אבל הוראת המעבר הזו נקבעה אך ורק לטובת סוג מסוים של התערבות שהמחוקק עושה, ובהתערבות אחרת שהמחוקק - - -, שם אין הוראת מעבר.

איתן כבל: זו שאלה.

<אסף וסרצוג: אני אסביר.

<אסף וסרצוג: המפעלים, וזה גם נכון באופן כללי לגבי המפעלים עצמם, הם נרכשים בעולם של בלעדיות.

<קריאה: - - -

איתן כבל: עודד, ואתה טועה.

<אסף וסרצוג: אגב, גם אם החקיקה על המפעלים היתה עוברת היה לנו סעיף בסגנון הזה כי זה אומר שאם עכשיו צ'רלטון שילמה סכום מסוים על הליגה האנגלית היא לקחה בחשבון שתהיה לה בלעדיות ולא תצטרך לעשות בזה סחר משני.

<אסף וסרצוג: בעולם של ערוצי ספורט זה לא המצב כיוון שבעולם של ערוצי ספורט זה מתחשב בהסכמים הקיימים, זה מתחשב במחיר הקיים במה שהיא כבר רכשה.

<אסף וסרצוג: לכן, המודל הכלכלי שלה לא ייפגע מזה.

<אסף וסרצוג: אתה לא שובר את הבלעדיות.

<אסף וסרצוג: אתה מכריח אותה אומנם למכור לכולם, אבל היא עדיין בלעדית.

<אסף וסרצוג: מחזיקה בליגה האנגלית לצורך העניין.

<אסף וסרצוג: לכן, אין צורך להגיד שזה לא יחול אחורה.

<אסף וסרצוג: לכן, זה אומר שכל החוק הוא ריק מתוכן.

<אסף וסרצוג: אתה לעולם לא תעשה.

<אסף וסרצוג: אתה תצטרך לחכות עוד אי אלו שנים שכל החוזים - - -

איתן כבל: אז למה אתה צריך את זה?

<אסף וסרצוג: אני אסביר עוד פעם את ההבדל.

<אסף וסרצוג: לגבי המפעלים - אתה קונה בבלעדיות ויש לזה פרמיה של בלעדיות.

<אסף וסרצוג: זו הסיבה בדיוק שהבאנו גם את החלק של המפעלים.

<אסף וסרצוג: זה משורשר הלאה.

<אסף וסרצוג: ברגע שאתה קובע את זה בדיעבד - כלומר אתה משנה את החוק בדיעבד – אתה פוגע בו.

<אסף וסרצוג: הוא רכש במחיר של בלעדיות, בפועל הוא יצטרך למכור את זה במחיר לא של בלעדיות.

<אסף וסרצוג: הוא יכול להפסיד.

<אסף וסרצוג: בערוצים הוא לא נפגע מזה כי בערוצים המחיר נקבע על ידו.

<אסף וסרצוג: המומחה מתחשב במחירים הקיימים בשוק.

<קריאות: - - -

<אסף וסרצוג: הליגה הספרדית עדיין רק שלך.

<תמיר אפורי: יש כאן את מלוא הנימוקים למה אני צודק.

איתן כבל: זה כתוב באדום כיוון שזה התווסף לאחרונה.

<אסף וסרצוג: בגלל שהוספנו את הסיפור של ספק התכנים.

איתן כבל: בסדר, אבל אני לא מבין למה יש חשיבות לסעיף הזה בכלל.

איתן כבל: אם ממילא הוא לא מתקיים - - -

<אסף וסרצוג: הוא לא מתקיים מכיוון שבפועל אין היום פלטפורמה, אין היום ספקי תכנים שמחזיקים במפעלי זכויות.

<אסף וסרצוג: כיוון שכל מפעלי הזכויות המשמעותיים בואו נניח מקובעים קדימה - הסעיף הזה הוא באמת חסר משמעותית.

<אסף וסרצוג: משרד המשפטים מתעקש עליו, ובצדק, כי עדיין הוא צריך להיות רשום.

<אסף וסרצוג: בפועל כנראה שלא תהיה לו ישימות.

איתן כבל: כן, בבקשה.

<יורם מוקדי: אם הרצון שלנו שאף אחד פה סביב השולחן לא ישתגע עכשיו ויקנה משהו בבלעדיות בשנה הקרובה אז אני לא מבין.

<יורם מוקדי: אם מחר יותר לי לקנות מפעלי ספורט – ואגב, זה החלטה של הכנסת אלא של הרגולטור שלי – לא הגיוני שאני מחר אוכל לקנות בבלעדיות כי יש לי פה איזה חלון בחוק.

<יורם מוקדי: צריכה להיות הסדרה אחידה שבאה ואומרת: מעכשיו והלאה.

<יורם מוקדי: מי שקנה כבר קנה, ומכאן ואילך לא.

<דרור שטרום: למה לא להגיד את הדברים ישירות?

איתן כבל: אני מסכים.

איתן כבל: קודם כל, תרגיעו כבר הגענו לסוף.

איתן כבל: עודד, מה שנדחה זה כי פשוט לא ניתנה תשובה משפטית לזה.

איתן כבל: אם לא הבנת, עכשיו הבנת.

איתן כבל: זה פשוט תיקון ענייני.

איתן כבל: שנית, אני רוצה להבין את הנקודה הזו.

איתן כבל: אם דנו בה, ואני אומר את זה פה לחברים המכובדים כאן, אז מה הבעיה שלכם עם הסעיף הזה אם הוא נותן הבהרה?

איתן כבל: אומר עו"ד אפורי בשם שולחיו: ראו, למה אתם מגנים כאן רק על הרטרואקטיביות של הפלטפורמות?

איתן כבל: אני גם רוצה שזה יהיה גם לגבי החבר'ה של התכנים.

איתן כבל: למה להם לא לתת?

איתן כבל: הרי כבר מה שהיה היה.

איתן כבל: זו לא טענה מופרכת.

<אילת פלדמן: החוק הזה קובע חובת מכירה על הערוץ והמחיר נקבע בהסכמה, וכן קובע מנגנון להכרעה במחלוקת אם לא הגיעו למסקנה.

<אילת פלדמן: במצב שבו יש הסכמים קיימים בין ערוץ מסוים לבין פלטפורמה, הסכם שכבר נחתם בעבר והוא תקף היום, אז חובת המכירה התמלאה כי הוא כבר נתן את הערוץ, וגם המחיר נקבע בהסכמה באותם תנאי שוק שהיו כבר לפני שהחוק נכנס.

<אילת פלדמן: למעשה, ההסדר כאן יחול רק ביחסים שבין ערוץ מסוים לפלטפורמה שעדיין אין לה חוזה לגביו.

<אילת פלדמן: אין פה התערבות בהסכמים הקיימים.

<אילת פלדמן: זאת אומרת, אם נניח יש ערוץ ספורט מסוים, ולא אנקוב בשמות, עם פלטפורמות כאלו ואחרות לא נוגעים בחוזים האלה, אלא אם כן הצדדים מחליטים לפתוח מחדש.

<תמיר אפורי: אבל לא על זה מדובר.

<תמיר אפורי: הוראת המעבר עוסקת בסיטואציה כזו וההסבר של אסף וסרצוג הוא מאוד - - -

איתן כבל: לא חשוב, לא נראה שאתה מתרגש מזה.

<תמיר אפורי: לא, חבל.

<תמיר אפורי: נתן הסבר נהדר, וההסבר שלו בדיוק מסביר למה צריך לתת הוראת מעבר.

<תמיר אפורי: נרכשו זכויות על בסיס מצב משפטי ועסקי מסוים והוא שיש לי חופש למכור במחירים שאני מוצא לנכון.

<תמיר אפורי: עכשיו באים להגיד לי: את העסקה עם זה ששילמת בו כך וכך מיליונים כבר עשית, אתה כבול בה.

<תמיר אפורי: אבל אנחנו מתערבים לך במחיר שתוכל לגבות.

<תמיר אפורי: זה לא הגיוני.

<תמיר אפורי: אותה התערבות רטרואקטיבית שאסף וסרצוג הסביר למה צריך באופן עקרוני להגן מפניה משום שאני כרתי את העסקה בהסתמך על מצב מסוים, זה קיים לגבי ערוצים באותה מידה בדיוק.

<תמיר אפורי: עשינו עסקה, קנינו זכויות במחיר מסוים גבוה כי אנחנו יודעים שאנחנו יכולים לתמרן ולקבוע מחירים כך או כך.

<תמיר אפורי: עכשיו אומרים לנו: את זה אתם לא יכולים.

<תמיר אפורי: יש כאן התערבות רטרואקטיבית בשוק.

<אסף וסרצוג: אסביר שוב.

<אסף וסרצוג: נניח ואתה קונה את הליגה האנגלית או את ליגת העל.

<אסף וסרצוג: אתה יכול לקנות אותה ב- - -

איתן כבל: שמת לב שאיחדת פה את כולם נגדך?

איתן כבל: כן, עודד – סליחה.

<עודד קרמר: אם מדובר על חוזים חדשים, ונניח ואתה צודק ומדובר רק על חוזים חדשים, אז למה צריך 15 חודש.

<עודד קרמר: מה זה רלוונטי?

<עודד קרמר: למה צריך את ה - - - של ה-15 חודש פתאום?

<עודד קרמר: אם אנחנו מדברים בכל מקרה רק על חוזים עתידיים אז חוזים עתידיים החל ממחר בבוקר.

<עודד קרמר: האם עכשיו ב-15 חודשים הקרובים ירוצו ויעשו לי מהר מהר הסכמים כדי שזה לא ייכנס לתוקף?

<עודד קרמר: תחליטו - או שעושים את זה מהסכמים לא חדשים או 15 חודש.

איתן כבל: עודד, לא.

איתן כבל: הלוואי ומחר בבוקר כולם ירוצו ויעשו הסכמים.

<תמיר אפורי: אבל זה שני מישורים שונים.

<תמיר אפורי: זה הסכמים עם בעלי התוכן שאנחנו קונים מהם, וזה הסכמים עם פלטפורמות שאנחנו מוכרים להן.

<תמיר אפורי: יש כאן ערבוב.

איתן כבל: שוב דבר פה הוא לא כל כך מהר.

איתן כבל: הלוואי וכל אחד היה אומר לך פה: מהר מהר.

<דרור שטרום: מי מתנגד לזה שזה יחול גם על בעלי ערוצים?

<דרור שטרום: אני לא מבין.

<אסף וסרצוג: אנחנו.

<דרור שטרום: למה?

<אסף וסרצוג: אני אסביר.

<אסף וסרצוג: כי אז החוק הזה חסר משמעות.

<דרור שטרום: לא נכון.

<דרור שטרום: למה הוא חסר משמעות?

<דרור שטרום: לגבי הסכמי עבר - תחול ההגנה.

<דרור שטרום: לגבי הסכמים עתידיים – לא תחול.

<אסף וסרצוג: אני אסביר.

<אסף וסרצוג: קודם כל, בואו נשים את הדברים על השולחן.

<אסף וסרצוג: מאחר וכולם פה הצהירו שהם רוצים למכור אז אין להם בעיה למכור.

<אסף וסרצוג: ומאחר והמחירים שהמומחה יכול לקבוע הם ביחס להסכמים קיימים בשוק אז זה ביחס להסכמים קיימים בשוק.

<אסף וסרצוג: כלומר, יהיה benchmark שהם כבר קבעו אותו.

<אסף וסרצוג: כלומר, אין להם מה לדאוג במובן הזה.

<אסף וסרצוג: עכשיו, בואו נעשה את ההפרדה.

<דרור שטרום: למה?

<דרור שטרום: לא נכון.

<דרור שטרום: המומחה לא מחויב ב benchmark- הזה.

<דרור שטרום: למה אתה אומר את זה?

<דרור שטרום: אסף, עם כל הכבוד לכם, אתם לא הייתם בבתי משפט עם הדברים האלה ואתם באים לפה כאילו כל הידענות אצלכם.

<דרור שטרום: המומחה יהיה מחויב ב- benchmark הזה?

<אסף וסרצוג: הוא יהיה מחויב כי כך כתוב בחוק.

<אסף וסרצוג: לא היינו בבתי משפט, אני לא רואה את הקשר.

<דרור שטרום: תראה לי איפה הוא מחויב בחוק.

<אסף וסרצוג: תחזור רגע לסעיף ותקרא.

<אסף וסרצוג: בינתיים אסביר.

<דרור שטרום: אני קראתי מה שיש בסעיף, זה לא מחייב את המומחה.

<אסף וסרצוג: תיכף נחזור לזה ואני אסביר.

<אסף וסרצוג: ההבדל בין מה שתמיר מציין בין המפעלים לערוצים – נניח ואני היום צ'רלטון ואני קונה את הליגה הישראלית ב-100.

<אסף וסרצוג: אני יודע שאני מוכן לשלם עליה 100 כי אני יודע שאני גם אחר כך אוכל למכור אותה ב-150, לצורך העניין, כי זה המצב בשוק.

<אסף וסרצוג: יש לי בלעדיות, זה המצב.

<אסף וסרצוג: אם מחר בבוקר היינו מחילים גם את החלק של המפעלים, את הרפורמה על המפעלים, זה אומר שאת המפעל שהוא קנה עכשיו, את הליגה הישראלית, הוא היה צריך נניח למכור הלאה.

<אסף וסרצוג: ואז הוא כבר לא היה מוכן לשלם עליו 100, הוא היה מוכן לשלם פחות כי היה לו בלעדיות.

<אסף וסרצוג: אבל אם היינו תוקעים אותו במצב שהוא כבר שילם 100 ועכשיו הוא במצב שהוא שווה פחות אז היינו דופקים אותו, ומזה רצינו להימנע.

<אסף וסרצוג: במצב של ערוץ ספורט – הוא קובע את המחיר.

<קריאות: איך הוא קובע?

<קריאות: אתה קובע את המחיר.

<קריאות: זה לא נכון.

<אסף וסרצוג: שניה, אחרי זה תגידו.

<דרור שטרום: אבל אתה יודע שזה לא נכון.

<אסף וסרצוג: אם אני אומר את זה כנראה שאני חושב שזה נכון.

<אסף וסרצוג: באים הערוצים, ואני מזכיר שוב שלשלושת הערוצים כרגע יש הסכמים לפחות עם שלוש פלטפורמות, ולאחת יש כבר עם ארבע.

<אסף וסרצוג: כלומר, יש הסכמים קיימים בשוק ויש benchmark'ים.

<אסף וסרצוג: המומחה לא יכול לסטות מהם באופן דרמטי כי כך גם רשום בסעיף.

<אסף וסרצוג: ההנחה פה שזה לא פוגע במודל הכלכלי.

<אסף וסרצוג: הבלעדיות על המפעל עדיין נשארת אצל הערוץ.

<אסף וסרצוג: רק צ'רלטון יכול לשדר ליגה ישראלית, ורק ONE יכול לשדר ספרדית, ורק ערוץ הספורט יכול לשדר ליגת אלופות, כי זה המצב ואת זה לא משנים.

<אסף וסרצוג: לכן, אין צורך בהגנה מפני הדבר הזה.

<אסף וסרצוג: אם תכניסו את ההגנה פה, לא רק שזו הגנה לא לצורך זה גם אומר שגם דה-פקטו בשלוש-ארבע-חמש שנים הקרובות החוק הזה לא רלוונטי.

<דרור שטרום: אפשר להשיב לדברים שנשמעו?

איתן כבל: כן.

<קריאה: זה חד-משמעית גומר את החוק.

<קריאה: זה אומר שזה לא חל.

<קריאה: זאת אומרת, כל מה שיש היום לא חל.

<דרור שטרום: למה זה לא חל?

איתן כבל: אסף, זה שאתה אומר את זה בשפה משכנעת עדיין לא הופכת את זה לצודק.

איתן כבל: העובדה שאיחדת את הפלטפורמות ואת התכנים כבר הדאיגה אותי מלכתחילה.

<יורם מוקדי: אני דיברתי על השחקנים החדשים.

<אסף וסרצוג: איזה פלטפורמה - - -?

<אסף וסרצוג: אולי שהם יבהירו את עמדתם.

<אסף וסרצוג: לא נראה לי שהם נגד.

<תמיר אפורי: הוא רוצה הוראת מעבר רק לטובתו.

איתן כבל: מי?

<תמיר אפורי: הפלטפורמה.

איתן כבל: יש לכם בעיה עם הסעיף הזה?

<אלעד רונן: לא.

<אלעד רונן: צריך להישאר, ואסף צודק במאה אחוז במה שהוא אומר.

איתן כבל: הבנתי.

איתן כבל: דעתי לא נחה.

איתן כבל: עם כל הכבוד לפלטפורמות, אני עדיין לא השתכנעתי שכל הצדק נמצא בעניין.

איתן כבל: אני עדיין לא הבנתי את הסעיף הזה לגמרי.

איתן כבל: אני לא יודע אם הוא מיותר, אני יותר זהיר.

<אסף וסרצוג: אין לנו בעיה להוריד - - -

<אילת פלדמן: לנו יש בעיה.

איתן כבל: שניה, סליחה.

איתן כבל: סלחו לי.

איתן כבל: קודם כל, הרטרואקטיביות פחות מטרידה את זה.

איתן כבל: אני אומר את זה כל הזמן גם לכם.

איתן כבל: הסיפור המרכזי כאן בחוק הזה הוא לייצר קו שממנו מתחילים.

איתן כבל: די כל הזמן להגיד לי – כאילו עוד מישהו יפתח פה עכשיו איזה חוזה.

איתן כבל: נו, באמת - לא צריך להגזים.

איתן כבל: גם הוויכוח הזה הוא עקר כי הוא לא באמת נוגע בענייני היסוד שהצרכן מתמודד איתם והוא גם לא ייתן כלום כלפי המחיר שהצרכן ישלם - כלום, כלום, כלום אם הסעיף הזה יהיה או לא יהיה או אם נעשה לו עוד קומה שנייה.

איתן כבל: לכן, זה מסוג אותם ויכוחים שסתם מתווכחים – חוג לוויכוחים.

איתן כבל: אני רוצה לשבת ולחשוב על זה.

איתן כבל: אני רוצה להבין מה הדבר הזה בכלל מקים.

איתן כבל: אסף, אני שוב אומר לך, אל תהיה פטאלי.

איתן כבל: הנטייה שלך לפטאליות: אם סעיף 18ג1(ד) לא ייכנס, החוק - - -.

איתן כבל: אתה יודע כמה פעמים אמרת לי שהחוק הזה לא יהיה?

<אסף וסרצוג: אם הסעיף הזה נכנס חד-משמעית ש- - -

איתן כבל: אני לא יודע.

איתן כבל: תיגש לפרוטוקול ותראה כמה פעמים אמרת: חד-משמעי, כמו כמה פעמים שאפורי ושולחיו אמרו: לא יהיה.

<תמיר אפורי: אני לא אמרתי אפילו פעם אחת "לא יהיה".

<תמיר אפורי: "לא יהיה"?

איתן כבל: עו"ד אפורי, השיטות שלך הן משפטיות.

איתן כבל: אתה נתלה בחוקתיות, בלא חוקתי.

איתן כבל: כשאומרים לי: "לא חוקתי", זה עוד יותר גרוע מלא יתקיים.

איתן כבל: זה לא סתם.

איתן כבל: לא זו אף זו - לא רק שאין לו סיכוי אלא אתה גם פוגע באושיות הדמוקרטיה והחוק במדינת ישראל.

איתן כבל: אז עזוב, כל אחד בוחר לו את השפה שלו איך להציג למה זה לא יהיה.

איתן כבל: חבל, אני רוצה לסגור את התהליך הזה.

איתן כבל: אני רוצה לחשוב על הסעיף הזה.

איתן כבל: אסף, אני רוצה להשתכנע באמת בנחיצותו.

<קריאה: זה צריך להיות הדדי.

איתן כבל: אני לא אומר שלא.

איתן כבל: אתה יודע מה ההבדל?

איתן כבל: אתה בא ממקום שאתה רוצה שגם לזה וגם לזה.

איתן כבל: אני בא ממקום שאני עדיין לא מבין מה המשמעות של הסעיף הזה כלפי הלקוח שהוא הצרכן, כמה הסעיף אם יהיה או לא יהיה ישפיע בשוק על הצרכן.

איתן כבל: אנחנו שכחנו.

איתן כבל: אנחנו מתווכחים, מדברים, אומרים, אבל בשורה התחתונה כמו שהגששים היו אומרים: כמה ביד?

איתן כבל: כמה בסוף זה ישנה או ישפיע?

איתן כבל: האם תהיה תחרות או לא תהיה תחרות?

איתן כבל: כמה ישלמו או לא ישלמו בשורה התחתונה?

איתן כבל: זה מה שקובע וזה מה שצריך לקבוע, לא עוד גיבובי מילים ועוד ועוד מילים בחוק שאחר כך כל מילה שאנחנו מוסיפים זה רק עוד עילה לשלם לעורכי דין בהתכתשויות משפטיות.

איתן כבל: לכן גברתי, אני לא אצביע על הסעיפים האלה.

איתן כבל: אתם תצטרכו לשכנע אותי.

איתן כבל: יש לכם הרבה זמן לשכנע אותי בעניין הזה.

איתן כבל: אשמח להשתכנע מכאן ומכאן.

איתן כבל: אין לי פה איזושהי אידיאולוגיה.

<לאה ורון: אוקי.

<לאה ורון: אז השאלה היא האם עוברים ל-7?

איתן כבל: 7 - לא.

איתן כבל: אין צורך.

<קריאה: 7 התייתר.

<אתי בנדלר: הוא נמחק, נכון?

איתן כבל: כן.

<לאה ורון: כן, נמחק.

<לאה ורון: סעיף 6 – אתם תקבלו עוד הסברים.

<קריאה: למה 7 לא?

<קריאות: דחינו את ההצבעה.

<קריאות: אין בו יותר צורך.

<תמיר אפורי: זהו?

<תמיר אפורי: - - - יש כאן סעיף מאזן מאוד חשוב, וככה בהיסח הדעת מעיפים?

איתן כבל: יש משהו שאנחנו נביא והוא ימצא חן בעינך?

<קריאה: לא, זה לא חוקתי.

<קריאה: הוא רוצה להגיד שזה לא חוקתי.

<תמיר אפורי: זה סעיף מאוד חשוב.

<תמיר אפורי: סעיף 7 הוא סעיף מאוד חשוב ואי-אפשר ככה בהיסח הדעת לה- - -

איתן כבל: ראית איך אמרת משפט שלם כמו שוסרצוג אומר אותו בשתי מילים?

<אדר זהבי: אבל ראית איך אותו פטרת בשנייה ואותו אתה אומר לו- - -?

איתן כבל: אתה רוצה שגם עליו אני אתנפל כמו שהתנפלתי עליו?

<תמיר אפורי: סעיף 7 הוא סעיף שיש לו משמעות.

<תמיר אפורי: הוא מדבר על שיקולי המומחה בקביעת המחיר והוא מדבר על זה שבתקופה שהסעיף הציע המומחה יעדיף שיקול כזה על שיקולים אחרים.

<תמיר אפורי: זה לא דבר שולי, זה דבר מהותי.

<תמיר אפורי: מדברים כאן על זה שבתקופה של 180 יום - - -

<אתי בנדלר: אבל מיום פרסומו של חוק זה, ועכשיו דחו - - -

<תמיר אפורי: אני חושב שהנושא של שיקולי המומחה - יש בעיה מאוד רצינית, וכבר העליתי את זה כמה פעמים.

<תמיר אפורי: יש שם בליל של הוראות סותרות בסעיפים שקובעים את הנורמה המהותית שעל יסודה צריך להיקבע המחיר.

<תמיר אפורי: כאן הוסיפו לבליל הוראת מעבר שאומרת משהו שצריך לקרות רק בתקופה מסוימת.

<קריאה: זה הוסכם על-ידי כולם.

<תמיר אפורי: אני חושב שהשיקול של לא להפחית מהמחיר הקיים בעסקה חלופית לא יפחת מסך התשלומים המזערי שמקבל מפיק ערוץ ספורט בעד אותו רישיון שנתן לאחר – השיקול הזה הוא שיקול נכון וחשוב.

<תמיר אפורי: אם לא רוצים להכניס אותו פה אפשר להכניס אותו בסעיף הראשי.

<תמיר אפורי: אבל פשוט להעיף אותו?

איתן כבל: תודה, העניין ברור.

איתן כבל: כן, אסף.

<אסף וסרצוג: הסעיף הזה היה רלוונטי בכלל - - - קודמות, והמהות שלו היתה במסגרת זה שלא רצו חברי הוועדה שזה יהיה אך ורק לגבי פרטנר אז - - -.

<אסף וסרצוג: מאחר ועכשיו הוועדה באה וגם ככה דחתה את החוק ב-15 חודש מיום הפרסום שלו, מה שאומר לפחות עוד שנה וחצי, אז הסעיף הזה כבר לא רלוונטי.

<קריאות: מה הקשר?

<קריאות: מה תהיה התוצאה?

<קריאות: - - -

איתן כבל: אדר – נו, באמת.

<קריאה: אתה מעלה להצבעה?

איתן כבל: לא מעלה.

איתן כבל: לא עולה, הממשלה לא מביאה את זה.

איתן כבל: הממשלה מחקה את זה.

<אתי בנדלר: מחקה את זה.

<אתי בנדלר: אתה רוצה להציע את זה במקום הממשלה.

<אדר זהבי: איתן, זה אתם ביקשתם - - -

איתן כבל: לא, עשה לי טובה.

איתן כבל: אני חושב שקיבלנו היום וגם עבורכם, ובכלל.

<אדר זהבי: - - - אנחנו קיבלנו עבורנו?

איתן כבל: אדר, עשה לי טובה.

איתן כבל: אנחנו כבר פה מהבוקר.

איתן כבל: בואו לא נשחק עכשיו בהיתממות.

איתן כבל: היה פה קרב לא פשוט.

איתן כבל: בסוף הכוונה היא שאף אחד מכם לא ייצא מרוצה, ועובדה שאני גם רואה שלא כולכם מרוצים.

איתן כבל: גם זה בסדר, לא קרה כלום.

איתן כבל: בסוף בסוף המבחן יהיה מבחן האזרח: האם צדקנו או לא צדקנו, זה הכול.

איתן כבל: זה המבחן.

<קריאה: ושם תישפטו.

איתן כבל: בוא נסכם בינינו שכל מילה שאתה אומר, אני אומר הפוך.

איתן כבל: זה לא קול הרע"ם מקהיר – אומר מה יהיה.

איתן כבל: אנחנו מנסים להבהיר פה את הדברים מתוך תקווה שהדברים שאנחנו גם עושים הם דברים נכונים.

איתן כבל: עודד, אני רוצה להזכיר כדי שנסכם את כל התהליך הזה.

איתן כבל: נשארו לנו שניים-שלושה סעיפים פתוחים שצריכים להיבחן על ידי הייעוץ המשפטי.

<אתי בנדלר: הנושא של סדרי הדין.

איתן כבל: היו לנו סדרי דין - - -

<לאה ורון: סדרי הדין, הבקשה ל - - -, המועצה, סמכויות המועצה.

איתן כבל: נכון.

<קריאה: גם נושא הערעור.

איתן כבל: כן.

איתן כבל: פתאום נוסיף עוד דברים שלא היו?

איתן כבל: בסדר.

<לאה ורון: וכל העיצומים הכספיים.

<אתי בנדלר: לגבי הליכי הערעור – הם צריכים להביא נוסח מגובש - - - של סמכויות המועצה.

איתן כבל: נכון.

<אדר זהבי: את גם ביקשת שאפורי ישלח לך הרי - - -

<אתי בנדלר: אמת.

איתן כבל: תודה רבה.

איתן כבל: נו, בחייכם.

<אתי בנדלר: והקדמתי ואמרתי, טענות חוקתיות מחייבות התייחסות.

<אתי בנדלר: זה - - -

איתן כבל: נכון.

<אתי בנדלר: וכדי שנוכל להתייחס לזה בכובד ראש - - -, ואתה שאלת אם אפשר בכתב – כן, ואז נשמע את עמדת המדינה.

<אתי בנדלר: ואמרתי: אני אגבש את עמדתי לוועדה.

איתן כבל: אני מדבר עכשיו ברצינות, אני מבקש את ההתייחסות שלכם לנקודות שהן במחלוקת.

איתן כבל: אני מאוד מבקש, אנא העבירו לנו אותן בצורה סדורה מבלי לפתוח לנו כל פעם את הדברים מחדש אלא להיות ממוקד בדברים.

איתן כבל: יש כאן כמה שאלות מאוד מאוד מהותיות שצריך לתת עליהן את הדעת כדי שאפשר יהיה גם להוציא את החוק הזה מן הכוח אל הפועל.

איתן כבל: אני מזכיר ואומר, ואני אומר את זה לאסף, למשרד המשפטים ולמשרד האוצר, חברות וחברים, אני לא רק עושה וי על החוק.

איתן כבל: אם אתם לא תיתנו לי הליכים מסודרים שבהם אנחנו לא נמצא את עצמנו מסתובבים אחר כך בהיכלי המשפט ומה התכוון, אני לא אעביר את זה.

איתן כבל: לא הלכתי את כל הדרך הזה כדי שבסוף זה ייפול לנו על הדברים האמתיים, על ה- money time.

איתן כבל: כל החוק הוא איך בסוף יפעל המומחה ומה הם הכללים שאפשר יהיה להעביר אותם ואחר כך איך בית-משפט דן בהם.

איתן כבל: אם כל זה מצריך יום לימודים ארוך, לא עשינו שום דבר.

איתן כבל: זה צריך להיות דבר דבור על אופניו, ואני אומר את זה בצורה הכי ברורה.

איתן כבל: תודה רבה לכם, שנה טובה.